
Introducere. 





Pentru toate marile tradiții spirituale, în 
cadrul cărora meditaţia joacă un rol important, 
cuvântul-cheie este „Irezește-te!” Acest apel își 
găsește ecou și în știința psihologiei occidentale. 
Semnificația sa este legată de faptul că în timpul 
vieții suntem adormiți, adică, în esenţă, visăm. 
Desigur, dacă trecem prin viață somnambuli, ne 
vom împiedica neîncetat de realitățile nevăzute. 
Pentru că viaţa e nestatornică, trebuie să fim 
cât se poate de treji în fața oportunităţilor și a 
pericolelor sale. Visează-te conștient surprinde 
atât deșteptarea noastră din viața-ca-un-vis, cât și 
conştientizarea noastră în timp ce visăm noaptea. 
Ambele situaţii, dimpreună cu trezirea noastră, 
sunt strâns legate între ele. O asemenea trezire 
aduce cu sine claritatea și libertatea care stau la 
baza fericirii pure. 


Care este legătura dintre trezirea spirituală 
şi visarea lucidă? În ambele cazuri, devenim 
tulburător de conștienți de  dezvăluirea 
experiențelor noastre la momentul prezent. Nu 
suntem ispitiți de gânduri și emoții care să ne 
zăpăcească. Putem să le observăm înfățișarea, 
continuitatea, transformarea și impregnarea lor 
cu o claritate perfectă. Asemenea unui maestru 
în șah, mintea ne este pe de-a întregul focusată 
— sigură și senină. lar o asemenea claritate este 
poarta spre libertatea interioară. Conștienți de 
potențialul fiecărei situaţii, devenim stăpânii 
propriului destin. Practica visării poate să 
mărească creativitatea, să rezolve probleme, să 
vindece emoții sau să ne ofere un sclipitor teatru 
interior - scopul fundamental al unui spectacol. 
Poate fi și un ajutor de nădejde în atingerea trezirii 
spirituale. 

Cum este să fii conștient că visezi? În secolul 
al XVII-lea, filozoful și medicul englez Sir Thomas 
Browne, care putea să fie martor și să-și controleze 
visele asemenea unui regizor, spunea: „Într-un 
singur vis pot să concep o întreagă comedie, să 
privesc acţiunea, să înțeleg vorbele de duh și să 
râd de mine în mod conștient..” Un alt englez 
din secolul al XVII-lea, Samuel Pepys, descria 
potențialul erotic al visării lucide: „O ţineam în 
brațe pe Lady Castlemayne și mi-am permis să 

folosesc toată cochetăria față de ea, iar apoi mi-am 
închipuit că asta nu poate fi ceva conștient, ci doar 
un vis. Antropologul-șaman și autorul de succes 
Carlos Casteneda era instruit de propriul profesor 
să își privească mâinile în timp ce visa. Când a 
făcut asta pentru prima dată, s-a trezit într-un 
peisaj fantastic și cumplit. Casteneda pretindea 
că stăpânea într-atât „arta visării”, încât putea să 
viziteze alte lumi. 

Visează-te conștient reunește două dintre 
cele mai valide abordări ale practicii visării - 
visarea lucidă, dezvoltată și valorificată de știința 
psihologiei, și yoga visului din budismul tibetan. 
Împreună, acestea te vor purta către o trezire cu 
impact major asupra propriei vieți. 


VISAREA LUCIDĂ 


Visarea lucidă înseamnă pur și simplu să 
devii conștient în timp ce visezi. Mulţi oameni, 
mai ales în copilărie, au avut vise lucide și le-au 
putut descrie. În visarea lucidă există adeseori o 
senzație de extaz atunci când descoperim că visăm 
chiar acum - o emoție atât de intensă, încât ne 
poate determina să ne trezim. Dacă ne dovedim 
în stare să menţinem și visul, și conștientizarea 
acestuia, atunci suntem cuprinși de o mare 

senzație de libertate. Știind că imaginile din vis 
sunt imateriale, putem trece prin zidurile visate 
sau să ne sustragem legii gravitației, zburând 
pe deasupra peisajelor însuflețite, plăsmuite de 
imaginaţie. Prin antrenament, putem modela 
ambianța visării potrivit dorințelor noastre. 
Lucrurile mărunte pot fi mărite, iar obiectele mari 
se pot micșora după placul inimii. Singura limită 
este imaginația noastră. Odată ce am obținut 
un control mai mare, putem folosi spațiul de 
visare ca pe un laborator pentru a avea percepții 
psihologice, pentru a ne depăși temerile, pentru a 
face muncă creativă, pentru a ne distra sau medita 
în atmosfera virtuală pe care ne-am dorit-o. 


Știința visării lucide este un sistem de teorie 
şi practică recent dezvoltat în cadrul domeniului 
psihologiei. Deși a avut predecesori de prestigiu, 
Stephen LaBerge, care și-a obținut doctoratul în 
psihologie la Universitatea Standford, este cel 
mai important exponent al visării lucide. Spre 
sfârșitul anilor 1980, pe când își făcea cercetarea 
de doctorat la Stanford, LaBerge a devenit primul 
care a demonstrat comunităţii oamenilor de știință 
că putem deveni conștienți în timp ce visăm. Deși 
de-a lungul timpului multe persoane au relatat 
că au avut vise lucide, psihologii au presupus că 
nu era vorba decât despre amintiri false, că acele 
persoane se trezeau de fapt noaptea și dimineața 

credeau eronat că fuseseră conștiente de visele 
avute. LaBerge este foarte înzestrat ca visător lucid 
şi este capabil să aibă vise lucide după dorință, o 
abilitate pe care o avea din copilărie, dar pe care 
şi-a pierdut-o în adolescenţă și și-a recăpătat-o 
apoi în timpul studiilor postuniversitare. Ca parte 
a cercetării sale, el a conceput o metodă prin care 
executa mișcări oculare specifice în timp ce visa, în 
așa fel încât prietenii săi cercetători să știe că este 
treaz în timp ce visează. Această metodă a fost o 
dovadă a existenţei visării lucide. 

În timpul studiilor de la Stanford, LaBerge 
a dezvoltat mai multe mijloace eficiente de 
conștientizare în timpul viselor și le-a susținut 
şi însuflețit. Cercetarea continuă, care includea 
şi interacția cu persoane diletante, a dus la 
publicarea mai multor cărți pe tema visării lucide 
(inclusiv „Visarea lucidă”, „Explorarea lumii visării 
lucide” și „Visarea lucidă: Un ghid concis pentru 
trezirea în visele tale și în viaţa ta” ”). 

În mare parte datorită contribuției operei lui 
LaBerpe, realitatea visării lucide a fost în general 
acceptată în domeniul psihologiei. L-am întâlnit 
pe LaBerge în 1992, pe când îmi făceam doctoratul 
în studii religioase la Stanford. Cercetarea mea se 
axa pe dezvoltarea contemplativă a atenției. Când 





* _ În original: „Lucid Dreaming”, „Exploring the World 
of Lucid Dreaming” și „Lucid Dreaming: A Concise Guide to 
inna îi Ycae Di ai dn Von 116 (i tr.) 

am vorbit cu Stephen despre cercetarea noastră, 
am remarcat imediat amândoi că munca noastră 
era complementară. Prin anii 2990 am început să 
colaborez cu Stephen în cadrul unor workshopuri 
publice de zece zile care includeau antrenamentul 
atenţiei și practica visului. 


YOGA VISULUI 


Istoric vorbind, budiștii tibetani par să fi 
explorat yoga visului și a somnului mult mai 
profund decât au făcut-o alte tradiții meditative. 
Yoga visului este o parte a tradiţiei spirituale al 
cărei scop este deșteptarea completă numită 
„iluminare”. Fiind o experiență dincolo de 
modalitatea noastră normală, rațională de 
înțelegere, iluminarea completă presupune 
includerea cunoașterii tuturor realităților atât 
ca amploare, cât și în profunzime. Şi este strâns 
legată de o compasiune atotcuprinzătoare, de o 
dragoste profundă față de toate ființele. Uneori, 
iluminarea este descrisă ca o experienţă nonduală 
de înțelepciune și beatitudine. Cât despre 
experiența reală a iluminării, asemenea descrieri 
ne lasă cu mai multe întrebări decât răspunsuri, 
dar rămâne o realizare impresionantă. 

În tradiţiile budiste tibetane - stilul de 
spiritualitate contemplativ care îmi este foarte 
familiar —, yoga visului include un set de practici 
spirituale avansate care acționează ca un ajutor 
puternic pentru deșteptarea din samsara. Samsara 
poate fi descrisă pe scurt ca o experienţă ireală de 
viață după viață, pusă în mișcare de ignoranță. 
Potrivit budismului (și altor tradiţii spirituale), 
acesta este modul nostru normal de a acționa. 
Ignoranța și viziunile distorsionate cauzate de ea 
reprezintă în budism sursa tuturor suferințelor. 
Pe de altă parte, fericirea adevărată și supremă își 
are sursa în înlăturarea ignoranței, în deșteptarea 
din visul samsarei. Un buddha, unul iluminat, 
înseamnă literal „cel care este treaz. 

Practicile specifice pentru yoga visului se 
bazează pe o teorie a conștiinței tristratificată. 
Potrivit acestei perspective, nivelul inferior și 
superficial al conștiinței este ceea ce numim în 
Occident psyche (psihic, suflet). Psihicul include 
cele cinci simţuri fizice, dimpreună cu fenomenele 
mentale conștiente și inconștiente - gânduri, 
sentimente, senzații și așa mai departe. Aceasta 
este conștiința noastră simplă, condiționată. 
Psihicul izvorăște dintr-un nivel mai profund, 
intermediar, conștiința-substrat. Aceasta este 
descrisă că un continuum subtil al conștientizării 
ce conţine obiceiuri latente, tendinţe și atitudini 

care își au originea în vieţile anterioare. Stratul 
profund și fundamental, conștiința primordială 
- cuprinzând și psihicul, și conștiința-substrat 
- este nivelul suprem al purei înțelepciuni în 
care „interiorul” (sufletul) și „exteriorul” (lumea 
fenomenală) sunt nonduale. Împlinirea conștiinței 
primordiale este calea de acces la iluminarea 
absolută. 

Yoga visului încearcă să pătrundă treptat spre 
conștiința primordială prin realizarea faptului că 
orice, inclusiv sinele, izvorăște din și este de natura 
acestui fundament primordial iluminat. Practicile 
yogăi visului ne permit să explorăm și să înțelegem 
profund natura și originea fenomenului mental al 
psihicului, să ajungem la originea sa - conștiința- 
substrat sau fundamentul conștiinței obișnuite — 
și, în final, să recunoaștem și să trăim în conștiința 
primordială. Deși inițiază acest proces în timpul 
somnului și al viselor, yoga visului presupune 
practici care se folosesc în timpul zilei și are ca ţel 
deșteptarea întregii noastre existențe - zi și noapte 
- din somnul samsarei. 

Prima mea experiență cu yoga visului 
a avut loc în-:1978, pe când eram translator 
pentru occidentalii care asistau la expunerea 
doctrinei yogăi visului de către Zong Rinpoche, 
un lama tibetan eminent. Acesta explica 
că yoga visului este una din așa-numitele 

Cele Șase Yoga ale lui Naropa, un set de practici 
avansate care necesită un fundament meditativ 
puternic. Urmând acea povaţă, m-am angajat în 
practicile-fundament înainte de a experimenta 
yoga visului. În 1990 am primit învățăminte despre 
yoga visului de la un alt maestru tibetan venerabil, 
Gyatrul Rinpoche. Doi ani mai târziu un prieten 
m-a solicitat să îi predau yoga visului. L-am 
întrebat pe Gyatrul Rinpoche dacă ar trebui să 
fac asta, iar el mi-a dat permisiunea. De-a lungul 
anilor în care am practicat și predat yoga visului, 
simțul reverenţei și respectului pentru această 
practică nu a făcut decât să crească. Aceasta este 
una din tradițiile esenţiale ale budismului tibetan, 
care are implicaţii enorme în ceea ce privește 
înțelegerea noastră asupra realității și progresul 
nostru spiritual. 


YOGA VISULUI ȘI VISAREA 
LUCIDĂ ÎN ECHILIBRU 





Din experiența mea ca practician și profesor 
pentru yoga visului și visarea lucidă, cele două 
se completează reciproc. Aceasta este, de altfel, 
abordarea din această carte. Poate că cea mai 
importantă cheie de a dezvolta abilitățile visării 
lucide, dar și de a accede la un nivel în care cele 

mai avansate tehnici specifice pentru yoga visului 
să fie încorporate este shamatha sau calmul 
meditativ. Incluzând o gamă excelentă de metode 
pentru antrenarea atenţiei, shamatha nu este doar 
o practică budistă, ci poate fi regăsită într-o largă 
varietate de tradiții contemplative și nu necesită 
aderarea la niciun crez religios sau filozofic. În 
plus, este foarte benefică pentru trup și minte, 
asigurând relaxare, eliberare de stres, vindecare, 
dar și o acuitate a abilităților de atenţie. 

Ideea de bază în shamatha este de a ne 
crește concentrarea relaxată până în punctul în 
care putem să ne menţinem ușor atenția asupra 
unui obiect anume. O asemenea tehnică este 
concentrarea asupra inspirației și expiraţiei, 
o metodă preferată de Buddha. Putem să ne 
concentrăm și asupra unei imagini vizuale 
reale sau închipuite, asupra senzațiilor trupești, 
fenomenelor mentale sau asupra conștientizării 
înseși. Odată ce am atins un grad de stabilitate 
în shamatha, abilitățile necesare pentru o visare 
lucidă și o yoga visului de succes pot fi dobândite 
mult mai ușor. 

PRACTICA INDIVIDUALIZATĂ 


În cele din urmă, este important ca 
informaţiile și tehnicile conţinute de această carte 
să fie adaptate propriilor tale nevoi și aptitudini. 
Fiecare om este unic. Nicio strategie unică nu 
va funcţiona optim pentru toți indivizii. Unii 
dintre noi adormim foarte ușor, iar alții, nu. Unii 
dintre noi ne putem aminti visele mult mai ușor 
decât alţii. Deși a fost descoperit de psihologi 
un ciclu general de somn pentru ființele umane, 
există diferențe subtile între indivizi. Practicile 
și punctele de vedere care funcţionează bine în 
cazul cuiva pot fi confuze și inadecvate pentru 
altcineva. De aceea, prin intermediul acestui text, 
vin cu îndrumări în acest domeniu, ilustrând 
unele dintre aceste diferențe și propunând 
practici alternative — un acord fin care te va ajuta 
să îţi mărești eficiența în materie de yoga visului 
și visare lucidă. În plus, într-un capitol al cărții de 
faţă voi expune întrebări și răspunsuri inspirate de 
experienţele mele cu visarea lucidă și yoga visului. 

Vestea bună este că, indiferent de limitările 
noastre, trezirea în timpul visării poate fi învățată 
de oricine vrea să facă acest efort. 


Cheia spre visarea lucidă și yoga visului — 
ingredientul esențial care ne va propulsa dincolo 
de somnambulismul de nepătruns al obiceiurilor 
noastre - este motivația. Dacă devenim inspirați 
spre a practica și a ne dedica acestei explorări 
interioare, vom avea sorți de izbândă. 





Calmul meditativ 


Stabilirea fundamentului 
lucidității 


(Ș: ELEMENT ESENȚIAL distinge un vis lucid 
de unul obișnuit? Într-un vis lucid ești 
conștient, în timp real, de natura realității pe care 
o experimentezi. Ştii că visezi, că trupul ţi-e întins 
pe pat, adormit, implicat fiind în episoade de vis 
de la cele obișnuite la cele fantastice. Știi că toate 
fenomenele din vis — decorul și participanţii - sunt 
creațiile propriei minţi. Dacă într-un vis non- 
lucid iei totul drept bun, indiferent de cât de bizar 
ar părea — nesuspectând niciodată că dormi -, 
într-un vis lucid știi, atunci și acolo, că este doar un 
vis. 





2 VISAREA LUCIDĂ 


În mod obișnuit, visele noastre se 
caracterizează printr-o lipsă a stabilității. Atenţia 
ne este atrasă încoace și încolo de conţinutul 
visurilor noastre și de reacțiile noastre obișnuite 
față de aceste evenimente. Shamatha este o 
practică care ne focusează atenția. Focusarea 
atenției este un pas crucial spre libertate - 
libertatea de a transcende conștiința normală a 
visării și de a recunoaște faptul că visăm, apoi de 
a ne menţine acea luciditate și de a ne transforma 
visele într-un laborator în care să ne putem explora 
cu grijă mintea. Învăţând treptat să ne focusăm 
atenţia, confuzia este înlocuită de o coerență 
nesfârșită - dezvoltăm abilitatea de a conduce 
atmosfera visării. Deși în shamatha dezvoltăm 
concentrarea, aceasta nu este obținută prin forță, 
ci printr-o relaxare profundă. Nu este vorba despre 
concentrarea stresantă și extrem de istovitoare 
a unui pilot militar, care, după câteva ore de 
manevre extrem de complexe, abile și solicitante, 
are nevoie de cel puțin douăzeci și patru de ore 
de repaus pentru a se recupera. În shamatha, 
distragerile minții sunt domolite, în așa fel încât 
atenția noastră, poate să se oprească confortabil 
și fără efort asupra unui obiect anume ore în șir. 
Această focusare este o platformă ideală pentru 
dezvoltarea aptitudinilor care ţin de visarea lucidă 
şi yoga visului. 

Tehnicile care duc la o practică a visării 
de succes includ memoria prospectivă (care 
pregătește pentru aducerea aminte a ceva într-un 
vis viitor), memoria retrospectivă (rememorarea 
secvențelor de vis din trecut), reamintirea 
reperelor care ne alertează în privința stării de vis 
și concentrarea calmă, relaxată asupra imaginilor 
vizuale. Pentru că stările noastre normale de 
conștiință sunt dominate de grade diferite de 
agitație și mărginire, suntem lipsiți momentan de 
claritatea și focusarea necesare pentru folosirea 
eficientă a unor asemenea tehnici. Prin contrast, 
mintea relaxată, stabilă și vivace care este 
antrenată în shamatha este foarte potrivită pentru 
îndeplinirea acestor sarcini. 

Permite-mi să îți demonstrez. Manevrarea cu 
succes pe tărâmul visului — care include procesul 
adormirii, somnul fără de vis, visele, trezirea sau 
recăderea în somn și readucerea aminte a viselor 
la trezire - necesită o claritate mai mare decât ne 
poate oferi ameţeala noastră obișnuită din timpul 
nopţii. Somnul obișnuit este dominat de uitare?. 
Cercetările au demonstrat că cei mai mulți dintre 
noi ne trezim și apoi adormim repede la loc de 
mai multe ori pe noapte. Puţini își dau seama de 
acest obicei. Totuși, aceste treziri spontane ne 
oferă una din cele mai utile oportunități de a intra 
în visarea lucidă. Putem învăța că reîntoarcerea 

deliberată la un vis după unul din aceste intervale 
de timp poate duce la o visare lucidă, dar dacă nu 
ne amintim să facem întocmai, vom rata constant 
aceste oportunități. Claritatea și focusarea unei 
minţi antrenate în shamatha constituie o bază 
solidă pentru a ne reaminti să profităm de aceste 
oportunități. 

Același lucru se aplică și unei alte tehnici pe 
care o vom învăța ulterior: folosirea evenimentelor 
din vis tipice (numite repere ale visului) pentru a 
ne reaminti în timp ce dormim că experimentăm 
un vis. În timp, putem să alcătuim o listă cu 
evenimentele care au loc în mod obișnuit în visele 
noastre. De exemplu, putem să ne regăsim în mod 
repetat într-o locaţie specifică sau să avem de-a 
face cu o anume situație ori cu anumite persoane 
sau obiecte. Dacă avem claritatea mentală pentru a 
ne reaminti importanța acestor repere atunci când 
ne apar în vise, asta ne poate stimula să ne trezim 
în timpul lor. Instruirea de tip shamatha mărește 
considerabil șansele să se petreacă astfel, în timp 
ce, neavând acest antrenament, cu atât este mai 
probabil fie să ratăm complet aceste repere, fie să 
avem doar o vagă senzație că ele ar avea vreun sens 
sau vreo aplicabilitate. 


Instruirea de tip shamatha nu aparține 
exclusiv budismului, ci se regăsește și în 
creștinismul contemplativ, hinduism, sufism, 

taoism etc. Totuși, cred că budismul a creat 
un program shamatha bine elaborat și cu 
aplicabilitate largă care este în special adecvat 
unei practici a visării. Versiunea pe care o voi 
prezenta în continuare urmează o tradiție care 
face uz de aceste trei tehnici specifice unui cadru 
cu zece etape succesive. Mai întâi voi face o scurtă 
prezentare a teoriei acestei versiuni budiste a 
shamatha și apoi o trecere în revistă a adaptărilor 
mai practice ale acestei teorii pe care le putem 
utiliza pentru a ne dezvolta aptitudinile de visare 


lucidă și yoga visului. 
SHAMATHA ÎN TEORIE 


Cadrul general pentru instruirea shamatha 
prezentat în această carte este inspirat de Etapele 
meditaţiei, scrisă de budistul contemplativ indian 
din secolul al VIII-lea, Kamalashila. Conform 
acestuia, există zece etape, începând cu cele mai 
de jos stări de atenție și până la cele mai subtile - 
desăvârșirea în shamatha. Odată cu această ultimă 
etapă, practicantul va fi capabil să se concentreze 
asupra unui obiect fără efort și continuu, timp 
de cel puţin patru ore. Desăvârșirea în shamatha 
este o raritate în zilele noastre, chiar și pentru cei 
contemplativi dedicați. Acest lucru se petrece 
din două mari motive. În graba de a accede la 

cele mai mari realizări și de a desăvârși „cele 
mai înalte” practici, shamatha - deși a fost luată 
în considerație ca o condiție pentru asemenea 
înfăptuiri — a fost minimalizată în multe tradiţii 
contemplative contemporane. În al doilea rând, cu 
excepția cazului în care cineva are o minte extrem 
de relaxată și de echilibrată, realizarea deplină a 
shamatha poate necesita multe luni sau chiar doi 
ani de practică solitară concentrată. Odinioară, în 
societățile calme, pastorale precum cea tibetană, 
mințile echilibrate erau destul de frecvente, făcând 
posibilă realizarea shamatha într-un interval de 
timp mai scurt. Dar în civilizația globală de azi 
extrem de grăbită și agitată asemenea minți sunt 
foarte rare. 

Deși intruirea în shamatha nu este absolut 
necesară pentru o practică a visării de succes, 
personal o recomand din toată inima. La un nivel 
minim, realizarea primelor două etape din cele 
zece prezentate în continuare ne-ar îmbunătăți 
în mare măsură focusarea atenției, nu numai 
în cadrul acestei practici, ci și pentru oricare alt 
demers. Realizarea etapelor mai avansate, fără 
a mai pune la socoteală shamatha în sine, va face 
practica visării relativ rapidă și ușoară. 

CELE ZECE ETAPE ALE 


DEZVOLTĂRII SHAMATHA 
(DESCRISE PE SCURT): 





10. 


Atenţia directă - atingerea abilității de a ne 
concentra asupra unui obiect anume. 

Atenția continuă  — menţinerea atenţiei 
continue asupra unui obiect mai mult de un 
minut. 

Atenţia insurgentă - revenirea rapidă atunci 
când suntem distrași de la obiectul respectiv. 
Atenţia precisă - obiectul atenţiei nu mai este 
complet uitat. 


„ Atenţia docilă - atingerea satisfacției prin 


samadhi sau „concentrarea într-un singur 
punct”. 


„ Atenţia liniștită - nu mai există rezistență față 


de antrenamentul atenţiei. 


„ Atenţia pe deplin liniștită - atașamentul, 


melancolia și letargia sunt reconciliate. 


„ Atenția focusată într-un singur punct — 


Samadhi este susținut fără excitație sau 
delăsare. 


„Echilibrul atenţiei - samadhi perfect, susţinut 


fără efort. 

Shamatha - menţinerea concentrării fără efort 
asupra unui obiect timp de cel puţin patru ore; 
aceasta este însoțită de flexibilitatea mentală 
și fizică mărită considerabil și de alte efecte 
secundare pozitive.3 

Metafora centrală care se aplică acestor zece 
etape succesive este relativa tulburare a unui râu. 
La început, gândurile, emoțiile, imaginile etc. 
se revarsă în minte cu puterea unei cascade. În 
etapele ulterioare, aceste fenomene mentale apar 
cu o putere și o frecvență diminuate - mai mult 
ca un râu îngăduitor, liniștit -, până când într-un 
final sunt complet liniștite precum într-o mare 
placidă. 


TREI PRACTICI SECVENȚIALE PE 
CALEA SHAMATHA 


Am descoperit că aceste trei practici sunt 
cele mai eficiente pentru omul modern care se 
angajează în instruirea shamatha. Prima este 
atenția conștientă” asupra respirației. Putem să 
ne dezvoltăm atenția prin observarea inspirațiilor 
și expirațiilor, a senzațiilor tactile din întregul 
corp asociate cu respirația naturală. Experiența 
respirației asigură o bază excelentă, permițând 
relaxării fizice și mentale să devină temelia 





În original, mindfulness - antrenament născut din 
tehnicile de meditație tradiționale budiste, care înseamnă a fi 
conștient de o serie de experiențe care există și se desfășoară în 
momentul prezent, fie că e vorba de senzaţii la nivelul tuturor 
simţurilor, de emoții, gânduri sau sentimente. În română s-ar putea 
traduce și prin „plinătatea minții”. (n. tr.) 

practicii încă de la început. Pentru cei care se 
dedică instruirii shamatha depline descrise 
anterior, recomand ca atenția conștientă asupra 
respirației să fie practicată în etapele de la unu 
la patru. Pentru următoarele trei etape -— de la 
cinci la șapte -, recomand concentrarea asupra 
spațiului mental. În cadrul acestei practici, 
atenția față de fenomenele mentale înlocuiește 
focusarea asupra respirației. Toate evenimentele 
mentale apărute - gânduri, imagini mentale și 
emoții - sunt observate neutru, obiectiv, fără 
nicio implicare. Acestor evenimente - care în 
mod normal ne captivează atenția — li se permite 
să treacă pe dinaintea ferestrei minții precum 
norii răsfirați pe cer. De la etapa opt în sus putem 
practica shamatha fără vreun reper, numită și 
conştientizarea conștientizării. Anterior ne-am 
concentrat pe un obiect, care este un semn, un 
reper. Aici atenţia se focusează pe conștientizarea 
în sine. În timp ce respirația și fenomenele 
mentale sunt obiecte identificate într-un cadru 
conceptual - conștientizarea focusată pe un alt 
obiect decât pe sine însăși —, aici conştientizarea se 
bazează pe sine, clară și știutoare. 

Concentrarea asupra spaţiului mental și 
conștientizarea conștientizării, pe lângă alte 
tehnici de meditaţie relaționate cu shamatha, 
sunt foarte utile pentru practica visării, indiferent 

dacă adeptul intenționează sau nu să meargă 
mai departe spre etapele ultime, mai rafinate ale 
instruirii shamatha. Voi introduce aceste tehnici la 
momentul potrivit în capitolele următoare. 


Recomandările din acest capitol, dacă vor 
fi urmate sârguincios, îi vor permite celui care 
meditează să împlinească primele trei etape ale 
instruirii shamatha. Dacă vei fi inspirat să mergi 
mai departe, în mod normal este necesară practica 
retragerii în singurătate, pe o perioadă mai lungă 
de timp. Pentru o explicare detaliată a întregii căi 
spre shamatha, vezi și cartea mea The Attention 
Revolution“. 

SHAMATHA ÎN PRACTICĂ 


Sesiunea unu: Relaxarea 


Vom aduce în discuţie o secvenţă de meditaţie 
elementară pentru conştientizarea senzaţiilor 
tactile ale trupului, care încurajează relaxarea - 
ingredientul cheie în practica shamatha - și este și 
un preludiu util pentru a avea un somn nocturnal 
odihnitor, fără de care o practică a visării de succes 
este dificilă, chiar imposibilă. Vom începe această 
sesiune și următoarele prin fixarea corpului în 
starea sa naturală. Apoi, prin cultivarea calității 
unei prezenţe liniștite, atente, îi vom permite 
conștientizării să pătrundă sfera senzațiilor tactile 
- acele senzații care apar și în interiorul, și în 
exteriorul corpului. 

Odată ce ţi-ai găsit postura confortabilă, fă 
tot posibilul să rămâi nemișcat, singura excepție 
fiind mișcările datorate respirației. Dacă stai 
aşezat (pe un scaun sau pe jos, cu picioarele 
încrucișate), asigură-te că ai coloana vertebrală 
dreaptă și sternul ridicat suficient încât să nu fie 
nicio presiune pe abdomen care să-l împiedice 
să se umfle nestingherit pe măsură ce respiri. 
Mușchii abdominali trebuie să fie relaxaţi, în 
așa fel încât să simți că abdomenul se umflă cu 
fiecare inspiraţie. Oriunde simți tensiune sau 

încordare în trupul tău, respiră înspre acea zonă și, 
în special atunci când expiri, eliberează tensiunea 
musculară. Acordă o atenție deosebită mușchilor 
faciali - ai fălcilor și ai ochilor. Completează 
această stare inițială a corpului cu trei respirații 
ușoare, adânci, voluptoase, de-a lungul nărilor, 
abdomenului, prin creșterea diafragmei și în final 
din piept, respirând la capacitate maximă și apoi 
expirând fără efort, atent la senzațiile corelate cu 
respirația pe măsură ce se manifestă în întregul 
organism. 

Apoi, stabilește un ritm natural al 
respirației, observând cât de ușor este s-o 
influențezi după placul tău. Pentru un potențial 
maxim, renunţă la control și permite-i respirației 
să curgă în voie, fără nicio intervenție, cu cât mai 
puţin efort posibil. 

Când începem să învăţăm meditaţia, 
descoperim repede cât de agitate și răvășite sunt 
mințile noastre. Uneori suntem inundați de un 
flux în cascadă de gânduri și emoții. Trebuie 
să cultivi o atitudine pozitivă, una a răbdării, 
atunci când te confrunți cu asemenea zăpăceli 
ale minții. În loc să reacționezi încercând să 
stabilești limite și să-ți forțezi mintea să fie calmă, 
relaxează-te și sublimează energia înăbușită, 
turbulentă a minții și a trupului. Profită de fiecare 
expiraţie - un moment natural de a te relaxa și de 

a te elibera. Cu fiecare expirație resimţi în corp 
o senzație progresivă de înmuiere, de domolire, 
de destindere. Cu fiecare expirație, de îndată ce 
ştii că orice gând sau imagine involuntară s-a 
ivit, pur și simplu eliberează-te de ele fără să 
analizezi și imediat după această eliberare lasă-ţi 
conștientizarea să coboare din nou încet în sfera 
trupului, observând ce senzaţii tactile apar și 
urmărindu-le în special pe acelea care au legătură 
cu respirația. Acordă-ți permisiunea de a te elibera 
de gânduri și de a cultiva o altă caracteristică 
a conștientizării care este clară, strălucitoare, 
inteligentă, atentă și liniștită. 

Ori de câte ori descoperi că ești absorbit de 
gânduri, că mintea și-a pierdut controlul, în loc 
să fii frustrat sau critic față de tine, fă ca primul 
tău răspuns (și cel mai simplu) la această situație 
să fie relaxarea profundă, eliberarea de gânduri 
și redirecționarea cu succes a conștientizării în 
această sferă calmă a experienţei tactile. Menţine 
durata sesiunii practicii la douăzeci și patru de 
minute (numită în sanscrită ghatika — considerată 
durata ideală pentru începerea antrenamentului 
meditativ în India antică). Continuă cu intenția 
de a-ți menţine atenţia asupra sferei senzațiilor 
tactile asociate cu respiraţia și, când ai observat că 
ai deviat, relaxează-te profund, abandonând orice 
distragere și reîntorcându-te la trupul tău. 

Această secvență de practică este acum 
redată în linii generale, în așa fel încât poți evita 
distragerile cauzate de lecturarea cărții pe măsură 
ce exersezi. Pur și simplu ia-ți răgazul să te 
familiarizezi cu îndrumările, memorează cadrul 
general, apoi poți începe. 


SCHIŢA PRACTICII 





Postura: fie culcat pe spate (shavasana sau 

poziţia mortului)5, fie așezat pe scaun 

* Respirația: în ritm natural 

* Atitudinea pozitivă: cultivarea relaxării 

* Atenţia: în sfera senzațiilor tactile 

* În momentul distragerii atenției, încet, 
reîndreptarea atenției către sfera senzațiilor 
tactile 

* Durata: o ghatika (douăzeci și patru de 
minute) 

* Intenția: observarea senzațiilor tactile, 

relaxarea și reîndreptarea atenţiei asupra 

acestor senzaţii atunci când suntem distrași 

COMENTARIU 





Tehnica de bază în shamatha implică 
interacţia a două facultăți mentale: mindfulness 
(sau starea de prezență conștientă) și introspecția. 
Mindfulness poate fi definită ca o stare de atenţie 
susținută asupra unui obiect anume, care necesită 
să ne amintim care este sarcina noastră și să nu 
fim distraşi de alte fenomene. Introspecția (așa 
cum o definea Shantideva, un adept budist indian 
din secolul al VIII-lea) este „examinarea repetată 
a stării trupului și minții unei persoane”. Prin 
urmare, introspecția permite un fel de control 
de calitate, recunoscând atunci când atenția 
cuiva deviază și alertând conștiința pură să se 
reafirme. Individul își ţine concentrată mintea, 
folosindu-se de mindfulness, pentru a-și aminti 
sarcina și, atunci când atenția deviază, introspecția 
semnalează acest lucru, în așa fel încât individul 
să se poată concentra din nou asupra obiectului 
atenţiei. Arnintește-ți de intenția pe care o ai și 
verifică în fiecare moment dacă o concretizezi. 

Intuiesc că maniera în care respirăm atunci 
când avem un somn fără vise este fortifiantă 
pentru minte și trup. În timpul visării, visele și 
emoțiile pot interfera cu respirația noastră. Cei 
mai mulți dintre noi ne-am trezit dintr-un coșmar 
- poate dintr-unul în care am fost urmăriți de 

ceva înfricoșător — respirând cu putere. În somnul 
fără vise gândirea noastră compulsivă - speranțe 
și temeri, înțelegere și anticipare, activitate 
emoțională — este latentă. 

Folosind practica expusă anterior, putem să 
inducem această respirație fortifiantă cu ajutorul 
relaxării prin expirația deplină și apoi - în loc 
s-o aspirăm - doar să-i permitem inspirării să 
se reverse în noi în mod pasiv. Renunțăm ușor la 
orice control al respirației, neîngrijorați de durata 
relativă a inspirațiilor și expirațiilor și respirând 
fără efort. 

Atenţiei i se permite să fie difuză, scrutând 
senzațiile tactile asociate cu respirația, dar și 
senzațiile care se emană din partea inferioară a 
corpului - din picioare și din abdomenul inferior. 
Aceasta ne îndepărtează energia și atenția din 
minte, pregătindu-ne și slăbind interferența cu 
gândurile. 

În momentul în care mergi la culcare încearcă 
această practică în poziția culcat pe spate, pentru 
scurt timp - cinci, zece, douăzeci de minute sau 
câte dorești -, înainte să adopţi poziţia ta normală 
de somn. La expirațiile inițiale eliberează-te de 
toată tensiunea musculară din corp şi, odată ce ești 
pe deplin relaxat fizic, eliberează-te şi de gândurile 
care apar — respirând ușor... ușor ... ușor... — și apoi 
lasă inspirația să circule de bunăvoie. În scurtă 

vreme te vei simţi cuprins de un ritm profund, 
relaxant. 

Acest lucru nu numai că va contribui la un 
somn de noapte odihnitor, ci este și un preludiu 
util visării lucide. 

Sesiunea a doua: Stabilizarea atenţiei 





———— 


În acest caz, după relaxare, prin atenția asupra 
senzaţiilor tactile ale corpului, intrăm într-o a 
doua fază, limitându-ne concentrarea pe ridicarea 
și coborârea abdomenului pe măsură ce respirăm 
și încurajând astfel stabilizarea atenţiei. 

Aflându-te într-o postură confortabilă, 
începe prin a-ți fixa corpul în starea sa naturală, 
impregnat cu cele trei calități: relaxare, pace 
și vigilență. Completează asta prin respirații 
încete și profunde. Apoi, păstrează un ritm 
natural al respirației și, precum anterior, lasă-ţi 
conștientizarea să pătrundă întreaga sferă a 
senzațiilor tactile în timp ce urmărești în special 
acele senzații corelate cu respirația, oriunde apar 
în sfera corporală. Permite conștientizării tale să 
fie difuză în această sferă. 

În această primă fază a deplinei conștiințe 
asupra respirației, accentul cade pe îngăduirea 
apariției unui simț al tihnei, al confortului și 
relaxării în trup și minte. Acest lucru îl facilităm 
în special prin relaxarea cu fiecare expirație, prin 
eliberarea tensiunii musculare excesive și pe dată a 
oricăror gânduri involuntare sau imagini care apar 
în minte - eliberându-ne de ele și permițând de 
îndată conștientizării să revină în sfera senzațiilor 
tactile. 

O senzaţie de ușurare și de relaxare este 
indispensabilă cultivării abilităților atenţiei și 
practicii visării. Dar asta nu e de ajuns. Trebuie 
să introducem și elementul de stabilitate - 
continuitatea voluntară a atenției. Deci să 
avansăm în această practică prin îngustarea 
focalizării atenției. În loc să te focusezi asupra 
întregului corp sau să lași atenția să rătăcească 
în interiorul corpului, reperează cu mai multă 
fermitate senzațiile tactile ale ridicării şi coborârii 
abdomenului cu fiecare inspiraţie și expiraţie. 
Îngustează-ți concentrarea. Continuă să lași 
respiraţia să curgă liberă, fără nicio constrângere și 
fără niciun efort, și țintește printr-o atenție simplă 
înseși senzațiile, fără nicio acoperire conceptuală 
sau cugetare — doar senzațiile în zona abdominală 
care au legătură cu fluxul respirației. 

Fii atent la durata fiecărei inspirații și 
expirații, fie că e scurtă sau lungă. Continuă să 
te relaxezi cu fiecare expiraţie, învingând astfel 
agitația, excitarea minții. Dar cu fiecare inspiraţie 
mărește-ți atenția, înlăturând astfel delăsarea și 
dezinteresul. 

În acest fel, fiecare ciclu complet de respirație 
este precum o sesiune de meditație completă, care 
are rolul de a învinge delăsarea și dezinteresul și 
de a cultiva stabilitatea și vivacitatea. Pe măsură 
ce mintea devine calmă și atenţia este din ce în ce 

mai stabilizată, poți descoperi cum asta înlesnește 
starea de relaxare și de eliberare a trupului și 
minţii. În același timp, cu cât este mai mare 
senzaţia de relaxare în trup şi minte, cu atât este 
mai ușor să stabilizezi atenția. Între aceste două 
calități există o sinergie. Continuă să alternezi 
relaxarea și stimularea atenției asupra expirațiilor 
și inspirațiilor. 

Şi acum, pentru a împiedica gândirea obsesivă 
și de a te lăsa purtat compulsiv de gânduri, 
poți găsi util, cel puţin ocazional, să îți numeri 
respiraţiile — să substitui multe gânduri răzlețe cu 
câteva gânduri obișnuite, cu cele ale numărării. 

Există variate metode; una dintre ele este 
următoarea: respiră, permițând respirației să 
curgă fără efort, până la capătul inspirației. Chiar 
înainte ca expirația să înceapă, mental și foarte 
repede, numără „unu”. Apoi expiră, relaxându-te, 
eliberându-te de gânduri de-a lungul expirației. 
Stimulează-ţi încet atenţia în timpul următoarei 
inspiraţii până la capăt, numărând mental, foarte 
repede, „doi”. 

Așadar, există câte o numărătoare la sfârșitul 
fiecărei inspiraţii. Poți număra iar și iar de la unu 
la zece sau de la unu la douăzeci și unu sau cât 
dorești. Numărătoarea să fie foarte succintă, foarte 
scurtă, doar ca un reminder de a menţine cât mai 
mult posibil un val nesfârșit de conștientizare 

asupra fluxului continuu de senzații ale inspirației 
şi expirației în zona abdominală. 

Du la bun sfârșit sesiunea. 


SCHIŢA PRACTICII 








*  Fixează-ţi corpul în starea sa naturală 

*  Respiră într-un ritm natural 

* Faza unu: atenția asupra sferei senzațiilor 
tactile (antrenamentul relaxării) 

* Faza doi: atenția asupra ridicării și coborârii 
abdomenului (antrenamentul stabilității) 

*  Alternarea învingerii agitaţiei (la expirație) cu 
stimularea atenției (inspirație) 

*  Numără-ţi respirațiile 

* Durata: o ghatika (douăzeci și patru de 
minute) 

*  Intenţia:antrenamentul stabilității 

COMENTARIU 


Deși tehnica pare simplă și necomplicată, 
mintea pe care o antrenăm - condiționată de 
experienţele noastre de viață și de backgroundul 
nostru cultural - nu este și ea așa. Primul 
șoc pe care îl au de obicei începătorii este 
amploarea „zgomotului” mental care le disturbă 
conștientizarea atunci când încep să mediteze. 
Deși poate părea că practica în sine a introdus 
aceste distrageri, ele au existat acolo de fapt 
dintotdeauna, fiind indiscutabil considerate ca 
parte a funcționării normale a minţii noastre. În 
curând descoperim că există două tipuri majore 
de distrageri care ne fac să ne uităm sarcina: 
agitația și dezinteresul. Pentru cei mai mulți dintre 
noi, agitația este inițial cea mai mare problemă 
în focusarea asupra unui anumit obiect. Avem 
obiceiul să gândim rapid, trecând repede de la 
un subiect la altul - răspunzând la telefoane, 
discutând, navigând pe internet, acţionând 
multitasking, Ne-am dezvoltat un apetit pentru 
obiecte și experiențe care necesită multă activitate. 
Să ne cerem nouă înșine să micșorăm viteza și să 
ne concentrăm pe respirația noastră înseamnă 
chiar mult. 

Atunci când nu suntem agitați, suntem 
adesea indiferenți - extenuați de ritmul rapid, 

stresant al vieții moderne. În aceste timpuri, în 
care încercăm să medităm, ne găsim cu greu 
concentrarea. Obiectul atenției este lipsit de viață. 
Nu mai suntem atenți, trezindu-ne câteva minute 
mai târziu din reverii sau somn. Ceea ce trebuie să 
căutăm este un teren mediu, dincolo de agitație și 
dezinteres. 

Pentru a pregăti acest teren, cultivăm inițial 
atitudinile de relaxare, liniştire și vigilență. 
Relaxarea și liniștirea se opun agitației, iar vigilența 
se opune dezinteresului. Cu aceste lucruri în 
minte, suntem treptat capabili să experimentăm 
momente de claritate - un repaus de la fluxul 
nostru mental normal de alternare a agitației și 
dezinteresului. 

Sesiunea a treia: Însufleţirea atenţiei 


Vom trece prin primele două faze ale atenţiei, 
și anume atenţia asupra sferei tactile a senzaţiilor 
corporale și atenția la ridicarea și coborârea 
abdomenului, și vom ajunge la cea de-a treia fază — 
dezvoltarea însuflețirii atenției. 

Fixează-ți din nou corpul în starea sa naturală, 
lăsând conștientizarea să pătrundă întreaga sferă 
a corpului, menținându-ți corpul relaxat, în 
liniște, într-o postură de vigilență. Dacă îţi este de 
ajutor, respiră de trei ori încet, profund pentru a 
completa această poziție a corpului. Stabilizează-ți 
respirația în ritmul ei natural, într-un flux ușor. 
Pentru câteva momente lasă-ți conștientizarea 
să se mențină difuză, revărsându-se în întreaga 
sferă tactilă a corpului, și atenția să se miște 
după voie în această sferă, țintind orice senzaţie 
apărută - în special pe acelea care au legătură cu 
respirația. Menţine-ţi atenția în sfera corporală, 
fără să te lași captiv gândurilor sau distras de alte 
sfere senzoriale. Continuă să te relaxezi și să te 
abandonezi cu fiecare expirație. 

Trecem acum la cea de-a doua fază, în care, 
precum în practica anterioară, ne concentrăm 
atenţia strict asupra ridicării și coborârii 
abdomenului, introducând elementul de 
stabilizare a atenţiei, cultivând în mod deliberat o 

continuitate a atenției ferme care nu se lasă pradă 
gândurilor sau distrasă de alte sfere senzoriale. 
Angajează-te în fluxul continuu al senzației 
ridicării și coborârii abdomenului cu fiecare 
inspirație și expiraţie. Relaxează-te, eliberează 
fiecare expirație așa cum ai făcut anterior, 
descătușându-te de orice gânduri sau imagini 
involuntare. Cu fiecare inspiraţie mărește-ți 
atenţia și fă tot posibilul să mențţii un flux 
continuu al conștiinței depline asupra senzaţiilor 
tactile care corespund inspirației și expirației 
care au loc în abdomen. Consideră acest proces 
precum un job full time. Aici vei avea mereu ceva 
de făcut. Rămâi implicat. Menţine concentrarea. 
Relaxează-te cu fiecare expirație și mărește-ți 
atenția cu fiecare inspiraţie. 

Și la final să introducem elementul de 
Vivacitate. ÎIntrăm în cea de-a treia fază a 
conștiinței depline asupra respirației mutându-ne 
atenţia în zona nărilor sau în cea de deasupra 
buzei superioare, oriunde distingi mult mai 
bine senzațiile respirației. Te concentrezi pe 
conştientizarea mentală asupra acestor senzații 
tactile ale respirației, şi nu asupra conștientizării 
tale vizuale. Menţine-ţi mușchii feței relaxaţi, 
ochii, molatici, iar fruntea, destinsă. Ai grijă să 
nu-ţi îndrepți privirea către vârful nasului, căci 
asta va duce la o tensiune, poate chiar la dureri 

de cap. Menţine-ţi astfel întreaga față relaxată 
și doar concentrează-ți conștientizarea mentală 
asupra senzațiilor fluxului interior și exterior al 
respirației în zona nărilor. Concentrează-ţi atenția 
pe diferența de temperatură între senzațiile 
inspirației din zona nărilor și expirația mai caldă. 
Pe măsură ce respirația devine mai ușoară și mai 
delicată, această diferență va deveni mult mai 
subtilă, provocându-te să devii mult mai conştient. 
Din obișnuință, gândurile involuntare vin 
unele după altele, așa că mintea va continua să 
rătăcească. Din nou, pentru a împiedica acest flux 
involuntar al gândurilor, imaginilor și amintirilor, 
îți poate fi de ajutor să îți numeri respirațiile, să 
întrerupi fluxul involuntar al gândurilor. Cu câte 
o numărătoare la sfârșitul fiecărei inspirații, chiar 
înainte ca expirația să înceapă, cristalizează-ți 
atenția și apoi urmărește cu grijă senzațiile 
respirației de-a lungul întregului parcurs al 
expirației. Chiar dacă există o pauză la sfârșitul 
expiraţiei, poți totuși descoperi senzații în zona 
nărilor. Continuă să le urmărești pe acestea și 
apoi pe acelea din tot fluxul inspiraţiei, după care 
numără repede. Pe cât se poate, menţine un flux 
continuu de mindfulness; angajează-te în fluxul 
neîntrerupt al senzațiilor din zona nărilor. În acest 
fel exersezi și intensifici facultatea de mindfulness. 

În practica shamatha sporim și dezvoltăm 
facultatea de mindfulness, dar și pe cea a 
introspecției - capacitatea noastră de a ne 
monitoriza starea minţii şi procesul meditativ, în 
așa fel încât recunoaștem repede când mintea ne-a 
făcut captivi gândurilor și ne-a distras sau când ea 
a alunecat treptat în delăsare și dezinteres, poate 
în timp ce adormeam. De îndată ce recunoști prin 
facultatea de introspecţie că atenţia ta a devenit 
agitată, ademenită, captivă gândurilor, permite ca 
prima ta reacție să fie una de relaxare, de eliberare 
de gânduri și re-angajează-te imediat în senzațiile 
respirației. Dar întâi de toate relaxează-te, 
detensionează-te. 


Și pe măsură ce îți dai seama cu ajutorul 
facultății tale de introspecție că mintea își pierde 
claritatea, alunecând în delăsare și dezinteres, fie 
ca prima ta reacţie în această situație să fie mărirea 
atenţiei și un interes nou în antrenarea minții. 
Concentrează-te din nou pe senzațiile respirației. 
În acest fel echilibrează-ți atenția, depășindu-ți 
înclinațiile spre un deficit al atenţiei, precum în 
dezinteres, și spre o hiperactivitate a atenţiei, 
precum în agitaţie sau excitare. 

După douăzeci și patru de minute încheie 
sesiunea. 


CALMUL MEDITATIV 29 


SCHIŢA PRACTICII 


Fixează-ţi corpul în starea sa naturală. 

Respiră într-un ritm natural. 

Concentrează-ţi atenția asupra sferei tactile a 
corpului (faza unu - relaxarea). | 
Concentrează-ţi atenția pe ridicarea și 
coborârea abdomenului (faza a doua - 
stabilizarea atenţiei). 

Concentrează-ți atenția asupra orificiilor 
nazale (faza a treia - cultivarea însuflețirii 
atenției). 

Numără-ți respirațiile. 

Stimulează mindfulness prin introspecție. 

COMENTARIU 








Cele trei faze pe care le-am dezvoltat până 
acum - relaxarea, stabilitatea și vivacitatea - pot 
fi comparate cu structura unui copac. Rădăcina 
întregii practici este relaxarea. Trunchiul 
reprezintă stabilitatea. Așa cum rădăcina unui 
copac susține trunchiul, tot așa și relaxarea susține 
stabilitatea atenției. Și la fel, fără stabilitatea 
trunchiului, frunzișul — însuflețirea din shamatha 
— nu poate fi susținut. Ai nevoie de toate cele trei 
calități, care trebuie să se afle într-un echilibru 
sinergic. Dacă relaxarea este prea puternică, poți 
deveni dezinteresat și somnoros. Dacă însuflețirea 
este prea strălucitoare și energetică, poți deveni 
agitat. 

Dacă vrei să dezvolți shamatha în mod 
eficient, nu trece peste dezvoltarea inițială a 
relaxării. Încearcă poziția culcat pe spate și 
cercetează amănunțit acea moliciune, destindere 
și relaxare. Observă apoi cum stabilitatea poate 
apărea din acea minunată senzație de ușurare. 
Poți rămâne chiar concentrat și focusat fără nicio 
limită cu cât concentrarea este mai mare. Deci 
relaxarea și stabilitatea se echilibrează una pe 
cealaltă. Cei mai mulți oameni, atunci când au 
primul lor vis lucid, observă o anumită anomalie, 
un anume obiect sau eveniment straniu în visul 

lor care inițiază conştientizarea pe care o visează. 
Stabilitatea născută din relaxare te va face capabil 
să fii mai degrabă liniștit decât supraexcitat, 
prelungind visele lucide. 

Cel de-al doilea act de echilibrare este cel între 
stabilitate și vivacitate. Așa cum este important 
ca stabilitatea să nu fie obținută pe seama 
relaxării, tot așa însufleţirea mărită nu trebuie să 
atenueze stabilitatea. Acum mărești claritatea, 
luminozitatea și strălucirea, dar fără să creezi 
agitația care te face să-ți pierzi coerenţa. Tehnica 
măririi vivacității este de a-ți focusa atenţia pe un 
lucru mai subtil, precum senzațiile respirației din 
zona nărilor. Urmărirea acestor senzații necesită 
mai multă atenţie decât mișcarea relativ inferioară 
a abdomenului în timpul respirației. Dacă 
introspecţia îţi semnalează că nivelul vivacităţii 
provoacă agitație, renunţă, relaxează-te și mărește 
stabilitatea. Apoi, strategia generală este de a 
permite stabilităţii să se dezvolte din relaxare, iar 
vivacităţii, din stabilitate. 

Desigur, abordarea fiecărui meditator în ceea 
ce priveşte aceste trei tehnici shamatha va diferi în 
funcţie de gradul de atenţie, agitaţie și neglijenţă 
pe care le aducem inițial în cadrul practicii. 
Acestea sunt calitățile minţii noastre din prezent 
- produsul obiceiurilor și experienței noastre 
mentale. Încercând fiecare din aceste tehnici, 

alternându-le și așa mai departe, vei câștiga treptat 
percepții asupra punctelor tale tari și slabe și își vei 
rafina rutina meditativă, folosindu-te de sugestiile 
de mai sus precum un ghid. Mai târziu în această 
carte voi introduce alte practici care îţi vor rafina 
mai departe abilitatea de a îndeplini sarcinile 
indispensabile pentru visarea lucidă și yoga visului. 


POSIBILITĂŢI MAI PROFUNDE 





În timp ce dezvoltăm shamatha, pot apărea 
spontan experiențe referitoare la straturile 
profunde ale conștiinței. Acestea pot fi comparate 
cu razele de lumină care pătrund prin norii 
conștiinței noastre normale condiționate. Ele se 
pot manifesta precum previziunea sau percepţia 
extrasenzorială. Îmi amintesc că, în timpul unei 
sesiuni de izolare meditativă, un meditator nu 
avea nicio idee despre ce urma să se servească la 
prânz, dar putea descrie cu exactitate meniul. 
A fost așa de surprins atunci când a coborât să ia 
prânzul. Experienţa sa de clarvăzător s-a dezvoltat 
spontan. Am întâlnit exemple similare ale acestei 
facultăți de premoniţie la câțiva yoghini cu care 
locuiam în India, pe dealurile de la Dharamsala, 
în anii 1980, mulți dintre ei experimentând timp 


stricte de izolare meditativă. 


ii ioade 
io ape o noapte 


Ei au observat că aveau vise profetice cu 
înainte de sosirea vreunui vizitator neanunțat. 
Chiar am avut o elevă care, în timpul meditației 
shamatha, avea viziuni că primea e-mailuri de la 
anumite persoane. Imediat după aceea, când își 
verifica e-mailul, previziunea ei se confirma. 


2 


„ Teoriavisării lucide 


TUDIUL VISĂRII LUCIDE a început acum trei 

decenii în cadrul cercetării asupra somnului, 
o ramură a psihologiei. Printre cei mai cunoscuți 
cercetători din acest domeniu se numără Stephen 
LaBerge, Paul Tholey, Harald von Moers-Messmer, 
G. Scott Sparrow și Keith Hearne" Psihologia 
occidentală a acceptat validitatea visării lucide 
de-abia spre sfârșitul anilor 1980, atunci când 
LaBerge i-a dovedit existența într-un experiment 
de laborator. Anterior, psihologii considerau 
ca fiind de la sine înțeles că a fi adormit și a fi 
conștient erau stări mentale exclusive, în ciuda 
faptului că visele lucide nu sunt neobișnuite. Deși 
opera lui Stephen LaBerge și a altora a popularizat 
visarea lucidă până la un punct pentru marele 

public, datarea cercetării asupra visării lucide nu a 
devenit un demers științific major. 

Acceptarea reticentă a visării lucide de 
către psihologie nu este surprinzătoare. Ştiinţa 
psihologiei occidentale are o istorie de doar 140 de 
ii și continuă să se zbată pentru a obține respect 
în cadrul comunității științifice. 

Dată fiind focusarea sa în principal 
materialistă, știința a fost întotdeauna ezitantă în 
a examina fenomenele imateriale precum mintea. 
Într-adevăr în special în cadrul neuroştiinței, 
savanți au încercat să definească mintea și 

fenomenele mentale ca fiind în esență materiale 
- subproduse ale creierului fizic compuse din 
neuroni, sinapse, celule gliale, neurotransmiţători 
și așa mai departe. Potrivit acestei perspective 
gândurile, emoțiile și visele sunt doar ar 
electrochimice care au loc în creier. Conţinutul lor 
- „Mă simt bine”, „Această plăcintă este delicioasă” 
„Am avut un coșmar” - este irelevant PE, 
Chimiști, biologi, neurologi și alţii care reduc 
mintea la aspectele sale fizice. 

Această atitudine relevează o intoleranță 
față de incertitudine. Cercetătorii nu Cunosc 
cu adevărat natura corespondenţelor dintre 
evenimentele mentale și neurale, dar în loc să se 
confrunte cu această incertitudine, materialiștii 
decid pur și simplu că ceea ce poate fi măsurat 

științific, şi anume evenimentele mentale, 
este echivalent cu ceea ce poate fi măsurat, și 
anume activitatea creierului. Anterior, în istoria 
psihologiei, behavioriștii au avut o abordare 
similară punând pe picior de egalitate activitatea 
mentală și comportamentul fizic. În realitate, 
nu există nicio dovadă că experienţele subiective 
sunt la fel precum procesele creierului corelate 
sau precum formele comportamentale rezultante 
ale acestora, deci asemenea aserțiuni sunt 
neștiințifice. Ele nu sunt altceva decât speculații 
metafizice care pozează drept fenomene științifice, 
ceea ce duce la iluzii de cunoaștere ce reprezintă 
obstacolele majore în căutarea adevărului. Dat 
fiind că toate aserţiunile despre evenimentele 
mentale sunt localizate în creier, funcţiile cognitive 
atribuite neuronilor precum „cunoaștere, 
„reamintire” și  „percepere” se bazează pe 
corespondența imaginată a evenimentelor 
mentale și neurale. Aceasta este echivalent cu 
antropomorfizarea creierului, în timp ce ne 
dezumanizăm noi înșine ca ființe conștiente. 

Deși descoperirile recente (precum 
neuroplasticitatea - abilitatea creierului de 
se reface din experiență) au marcat o breșă 
importantă în acest zid de rezistenţă și există încă 
probleme majore în determinarea relației exacte 
între fenomenul mental și activitatea creierului, 

neuroștiința modernă încă se cramponează de 
poziţia sa filozofică bazată pe materialism. 

Ce contrast este între aceasta și psihologia 
orientală și îndeosebi față de istoria, teoria 
și practicile specifice pentru yoga visului 
budistă. Psihologia, studiul psihicului, a fost 
o problematică majoră - poate problematica 
centrală - în budism încă de când Shakyamuni 
Buddha a început să propovăduiască învățături 
în India, acum 2500 ani. Dat fiind că potrivit 
perspectivei budiste lumea experienței este 
poarta către cunoaștere, ideea că mintea ar 
putea fi o entitate fizică nu a fost luată în serios. 
Conținuturile și  interrelațiile fenomenelor 
mentale au fost de o importanță majoră pentru 
înţelegerea deopotrivă a minţii și a universului 
fizic. 

Ar fi corect să spunem că, dacă budiștii antici 
ar fi avut telescoape și microscoape, ar fi fost 
profund interesați nu numai de lucrurile pe care 
le-ar fi văzut cu ajutorul lor, ci și de relaţiile dintre 
acele date, de natura instrumentelor și de minţile 
care le observau.* 

Când vom ajunge la yoga visului, vom studia 
teorii și practici derivate din Cele Şase Yoga ale lui 
Naropa?, care datează din secolul al XI-lea, precum 
și prezentări despre yoga visului din cadrul Celor 

Șase Bardo' predate de Școala Nyingma din 
Budismul Tibetan.+ 

Yoga visului a fost lăsată posterității acum 
un mileniu, în cadrul unei tradiții cu fundament 
empiric în care adeptul se află sub călăuzirea 
unui maestru experimentat în transformarea și 
explorarea stărilor de conștiință. 

Deși nu sunt folosite instrumente științifice 
pentru a dovedi experiențele de yoga visului, 
acestea pot fi replicate și pot fi făcute publice 
prin întrebările de explorare ale maestrului 
și prin descrierile detaliate ale discipolului. 
Oricine dorește să facă acest efort poate să le 
experimenteze el însuși. 

Așadar, aceasta este o abordare „obiectivă” 
sau „științifică” care poate sta alături de dovada 
visării lucide aparținând lui la Berge. Experiența 
lui a fost pur subiectivă - nimeni altcineva nu a 
putut-o face în mod direct. Metoda lui ingenioasă 
de demonstrare a faptului că era și adormit, și 
conștient se situează pe același plan cu metodele 
empirice utilizate de yoghinii visării pentru a-și 
verifica experiențele subiective. Așa cum dovada 
lui LaBerge era perfect validă pentru a demonstra 
o activitate pe care instrumentele nu o puteau 
măsura, tot așa și abordarea empirică, subiectivă 





*  Bardo starea intermediară sau starea astrală a sufletului 
de după moarte și înainte de reîncarnare. (n. tr.) 

a tradiţiei ce ține de yoga visului poate fi evaluată 
ştiinţific — cu condiţia să se dorească acest lucru. 

Dacă yoga visului este atât de validă și testată 
amănunțit, atunci de ce ne-am bate capul cu teoria 
și practica științei moderne a visării lucide? Două 
motive pot fi aduse în discuţie. Mai întâi, yoga 
visului este o tehnică avansată, adecvată pentru 
discipolii ale căror minţi sunt relativ stabile și este 
în mod uzual predată doar celor care au atins un 
anumit nivel dintr-un alt antrenament yoghin. 
Prin urmare, poate fi dificil pentru occidentali să 
acceadă la yoga visului fără o anume pregătire. În 
al doilea rând, visarea lucidă - ca produs al culturii 
occidentale moderne - este parte integrantă din 
viziunea noastră asupra lumii, o viziune științifică, 
familiară și împărtășită la nivel global. Avându-și 
rădăcinile în ceva familiar, visarea lucidă este 
mai ușor de înțeles și de aplicat de către cei care 
sunt buni cunoscători ai culturii occidentale. 
Consider că visarea lucidă asigură mijloace 
eficiente și accesibile pentru a explora visele și este 
un preambul adecvat pentru întregul domeniu 
al practicii visării (care include yoga visului) și o 
completare perfectă pentru yoga visului. Folosind 
visarea lucidă ca punct de plecare, putem integra 
cele două abordări pentru o practică a visării de 
succes. 

SOMNUL ȘI VISAREA - 
CÂTEVA PRINCIPII DE BAZĂ 





Domeniul cercetării somnului a făcut 
cunoscute patru niveluri sau substadii ale 
somnului care precedă visarea. Ele sunt numite 
NREM de la 1 la 4 (NREM înseamnă mișcarea 
oculară non-rapidă — dacă ochii închiși se mișcă 
sau nu în timpul somnului). NREM 1 reprezintă 
tranziția dintre starea de veghe și somn. În acest 
stadiu devenim în mod progresiv somnoroși până 
în momentul în care nu mai suntem conștienți. 
Această perioadă în mod normal scurtă se 
caracterizează prin mișcări oculare încete și 
experiențe ocazionale de reprezentări hipnagogice 
— manifestări mentale vivace, fantastice. Prima 
ocurență a NREM 2 durează circa douăzeci de 
minute. Suntem de fapt adormiţi, cu puţină 
activitate mentală, decuplaţi de la ambianța fizică. 
Acest stadiu este urmat de NREM 3 și NREM 4, 
caracterizate de un somn mai adânc și de o 
manifestare a tiparelor undelor cerebrale Delta 
normale, ample şi încete. Toate acestea sunt în 
esență stadii de somn lipsite de vise. Presiunea 
sângelui scade, iar respirația încetinește. Acesta 
este şi cel mai profund și fortifiant somn 

Iniţial, după treizeci-patruzeci de minute 
de somn Delta, intrăm în somnul REM, în care 

îşi face apariţia visul. Așadar, secvența stadiilor 
de somn este NREM 1, 2, 3, 4, REM. În timpul 
somnului REM corpul este imobilizat într-un fel 
de paralizie musculară numită atonie. Primul 
interval al somnului REM este scurt - cinci sau 
zece minute. Apoi repetăm iar și iar întregul ciclu 
în cicluri de circa nouăzeci de minute. Distanţa 
proporțională a intervalelor REM se mărește 
în timpul nopții, cu un total de 25 procente 
dintr-un somn nocturn. (Acest profil normal 
este extrem de util ca fundament al tehnicii de 
stimulare a lucidității în timpul viselor, descrisă în 
continuare). 

Persoana care doarme se trezește de obicei 
pentru scurt timp, de cincisprezece ori sau mai 
mult în timpul nopții, deși aceste treziri sunt 
rar percepute. Și acestea pot fi folosite pentru 
stimularea practicii visării lucide. În plus, s-a 
descoperit că simţul trecerii timpului în visele 
lucide aproximează îndeaproape simțul timpului 
în starea de veghe. Dacă ți se pare că ai visat timp 
de o jumătate de oră, atunci probabil că așa și este. 

CONȘTIINŢA VISULUI 





În cuvintele lui Stephen LaBerge, „visarea 
poate fi văzută ca un caz special al percepției 
în absența constrângerilor stimulilor senzoriali 
externi. Dimpotrivă, percepția poate fi văzută 
ca un caz special de visare constrânsă de stimuli 
senzoriali” 5 Conform acestei aserțiuni, ambele 
stări de conștiință - percepția când visăm și 
percepția când ne trezim - sunt foarte similare, 
intersectându-se cu rețelele de mecanisme 
cerebrale corelate. Şi ambele stări pot fi la fel de 
clare precum „treaz. 

Un alt lucru care face conștiința din starea de 
veghe similară stării de vis este noțiunea aproape 
acceptată universal că însușirile obiectelor pe 
care le percepem sunt „acolo”, în înseși obiectele. 
Roșul puloverului cuiva sau galbenul unui taxi 
în circulație se presupun a fi calități inerente 
ale puloverului sau ale taxiului. Această ipoteză 
prevalează în general și în conștiința din starea de 
veghe, și în visarea non-lucidă. Dar dacă credem 
în asta, atunci visăm cu adevărat. De fapt, știința 
occidentală încă de pe vremea lui Descartes a 
negat această aserțiune aparent intuitivă. Însuşirile 
experimentate ale obiectelor externe nu sunt 
conţinute de obiectele înseși, ci sunt la fel de 
iluzorii și fantastice precum însușirile unui dragon 

care scuipă flăcări, apărut într-un coșmar. De ce se 
întâmplă asta? 

În sens general, percepția noastră poate 
fi „constrânsă” de obiectele fizice pe care le 
percepem, dar însușirile percepute în acele 
obiecte, precum culoarea, strălucirea, textura, 
temperatura, mirosul, gustul ș.a.m.d., apar 
din interacția stimulilor senzoriali externi, 
din funcţiile cerebrale și din fluxul conștiinței. 
Concepția că asemenea calități sunt inerente 
obiectelor este negată de știință. De exemplu, 
poate că soarele emite fotoni (care pot fi 
sesizați de instrumente științifice), însă 
organele noastre perceptive și conceptuale 
sunt cele care experimentează ceea ce numim 
„lumină”. Dualitatea luminii versus întuneric 
este înrădăcinată în noi (și în alte ființe care 
percep lucrurile în acest fel), dar aceste calități 
nu există „acolo, în lume. Soarele, în sine, nu 
este „strălucitor” Și nici „fierbinte” El emite 
fotoni și radiații termice pe care le percepem ca 
strălucitoare și fierbinți. Domeniul biologiei și cel 
al fizicii au stabilit clar acest fapt științific. 

E mai ușor șă acceptăm această concepție 
neobișnuită atunci când ne gândim la animale, 
precum anumite specii fără văz din largul mării și 
din grote. S-ar putea crede că pentru ele nu există 
nici lumină, și nici întuneric. La fel se întâmplă 

şi în cazul oamenilor care sunt orbi din naștere. 

Ei cunosc lumina (și întunericul) doar din ce 

le-au spus cei cu vedere. În același fel, pentru 

persoanele surde nu există sunet sau tăcere (deși 

undele sonore ar putea fi simţite prin corp). În 

plus, alte ființe percep fotoni, unde sonore și alte 
date senzoriale în moduri care sunt uneori radical 
de diferite de ale noastre. Imaginează-ţi doar 
varietatea mirosurilor experimentate de câini. 
Astfel, calităţile obiectelor pe care le percepem 
apar în dependență faţă de mintea și trupul nostru 
în interacţia cu mediul ambiant. Să credem altceva 
înseamnă să trăim sub vraja unei iluzii - una care 
ne pătrunde și trezirea, și conștiința visării. Privind 
din această perspectivă, efectul condiționării de 
percepțiile noastre creează o realitate ca de vis. 
Oamenii visează realități umane, iar câinii pot visa 
mirosuri și balenele, cântece submarine. 

Când suntem  treji, experimentăm lumea 
potrivit condiționării noastre. De exemplu, am 
câștigat o parte din experienţele noastre inițiale 
de gravitație pe când eram copii mici și învățam 
să mergem. Cădeam adesea - o anumită „forţă” 
continua să ne tragă în jos când ne pierdeam 
echilibrul. Întreaga concepție asupra echilibrului 
în timp ce ne ridicăm în capul oaselor, stăm drepți, 
ne plimbăm și alergăm implică o interacțiune 
activă cu gravitația. Așadar, gravitația — indiferent 

ce este ea (există mai multe ipoteze științifice 
în acest sens) - este o constrângere fizică 
experimentată cu conștiința din starea de veghe. 
Am devenit condiționați de asta în feluri specifice 
atunci când am învățat să ne mișcăm încoace și 
încolo pe când eram copii. Totuși, în vise, este 
posibil să scăpăm legilor gravitaţiei. Legile fizice 
nu se aplică pe tărâmul nonfizic al viselor, în 
care plutirea în aer și zborul prin spațiu nu sunt 
neobișnuite. În antrenarea visării lucide, una din 
abilitățile dobândite de foarte timpuriu este să 
zburăm după placul inimii. Astfel, aşa cum sugera 
Stephen LaBerge anterior, visele sunt o modalitate 
de experiență neconstrânsă de stimulul fizic din 
mediul ambiant. 

Ar putea fi mai corect să spunem că conștiința 
visării nu este atât de rigid condiționată precum 
conștiința din starea de veghe. De fapt, visătorii 
lucizi trebuie uneori să se antreneze ei înșiși 
să zboare. Noţiunea de gravitație este atât 
de înrădăcinată, încât poate fi prezentă și în 
starea de visare. În acest caz, un visător lucid 
poate avea nevoie să învețe să zboare în etape, 
câștigând încrederea că pe tărâmul visării nu se 
va prăbuși și se va răni. Pentru că individul crede 
că gravitația îl oprește să zboare, atunci el nu 
poate zbura. Depășește această convingere și 
te vei elibera de constrângerile conceptuale ale 

gravitaţiei. Prin urmare, condiționarea joacă ii 
rol important în calitățile percepute deupotrivă 
în conștiința din starea de veghe și în cea a visării. 
Pentru că soarele pe care-l percepem în vis este 
pur imaginar, asta nu înseamnă că el se află la 
nouăzeci și trei de milioane de mile depărtare de 
noi și nici că emite fotoni sau energie termică. 
Chiar și așa, putem percepe în visele noastre un 
soare care este şi strălucitor, şi torid. Dar pentru 
că nu există în visele noastre un soare fizic care 
să ne condiționeze percepţia, am putea alege și să 
experimentăm un soare sub forma unui cub care 
emite raze cu lumină rece, verde. 

Asta ne aduce deopotrivă la esenţa 
conștiinței din starea de veghe și a celei a visării: 
amândouă sunt forme de conştientizare, aceeași 
conștientizare prin care cunoaștem - în cel 
mai elementar și cuprinzător sens - tot ceea 
ce experimentăm. Și această conștientizare 
poate fi influențată - este maleabilă și subiect 
al condiţionării. Yoghinii visării încearcă să 
transcendă această condiționare pentru a atinge 
iluminarea - experiența directă a realității, care 
este țelul suprem în budism și în alte discipline 
contemplative.  Visătorii  lucizi încearcă să 
folosească maleabilitatea conștiinței pentru o 
mulțime de motive, inclusiv pentru realizatea 
spirituală. Explorând direct conștiința visării - 


48  VISAREA LUCIDĂ 


prin experimente -, ambele tradiţii au conceput 
teorii și practici pe care fiecare dintre noi le putem 
confirma dacă investim destul timp și destulă 
energie. 


STRATEGII PENTRU LUCIDITATE 


Dezinteresul și amnezia — care merg mână-n 
mână - sunt obstacolele majore în calea lucidității 
în timp ce dormim. Dezinteresul ne aduce într-o 
confuzie care ne împiedică să avem acuitatea 
mentalității noastre din timpul zilei. Amnezia 
ne împiedică să ne amintim în timpul visării că 
suntem adormiți. În timp ce visăm, suntem adesea 
implicaţi în activități care sunt de neconceput 
din perspectiva stării de veghe, presupunând tot 
timpul că sunt reale și fără să ne întrebăm dacă 
suntem adormiți sau treji. Știința visării lucide 
a elaborat o serie de strategii eficiente pentru 
combaterea acestei stări de toropeală. 

PUTEREA MOTIVAŢIEI 


Este puţin probabil să ajungem prea departe în 
visarea lucidă adoptând o atitudine nepăsătoare. 
Multe din practicile visării lucide își datorează 
eficiența unei motivații pozitive, proactive, bazate 
pe un interes și o dorinţă reale de a accede la și 
de a dezvolta visarea lucidă. Această abordare 
se regăsește și în yoga visului. Discipolii care 
abordează yoga visului sunt încurajați să se 
pregătească cu declarații puternice și repetate 
precum „Diseară cu siguranță voi recunoaște 
starea de vis!, pronunțate cu voce tare înainte de 
somn. Visarea lucidă folosește o serie de asemenea 
strategii adoptate și în timpul zilei, și la orele 
de culcare pentru a mări șansele de a visa lucid. 
Acestea au o bază sonoră în alarmele pe care le 
folosim pentru a ne trezi la anumite ore. Atunci 
când e nevoie, mulți dintre noi suntem capabili 
să ne trezim la o anumită oră dimineața fără să ne 
mai folosim de vreo alarmă. De exemplu, dacă ne 
aflăm într-o călătorie și uităm să folosim alarma 
de ceas pentru a prinde un zbor în zori, ne putem 
trezi prin puterea unei sugestii puternice: „Trebuie 
să mă trezesc la 6 dimineața!”. Același mecanism 
intern le face pe mame să se trezească spontan la 
anumite ore dimineața devreme pentru a-și hrăni 
bebelușii. Trebuie să facă acest lucru, așa că o fac. 

O altă modalitate utilă de a ne pregăti pentru 
visarea lucidă este de a anticipa visele lucide în 
timpul orelor noastre de veghe. De-a lungul unei 
zile, la intervale, ne închipuim că devenim lucizi 
în timpul unui vis. Ne putem imagina un vis 
recent și ne putem vedea devenind lucizi — poate 
impulsionați de ceva ciudat sau imposibil care ne 
apare în vis. Acest gen de anticipare este în special 
eficient dacă îl punem în aplicare în timp ce 
adormim. 

Acestea sunt exemple de memorie prospectivă: 
să ne pregătim să ne amintim ulterior o sugestie 
anterioară. În visarea lucidă, tehnica este rafinată 
considerabil prin folosirea semnelor visării derivate 
dintr-un jumal de vis. Ținerea unui jurnal cu 
descrieri detaliate ale viselor tale este utilă din 
mai multe puncte de vedere. În primul rând, 
pentru a avea ce să notezi în jurnal, trebuie să fii 
capabil să-ți amintești visele. S-a dovedit că o 
amintire onirică excelentă este un factor crucial în 
dezvoltarea visării lucide. Domeniul visării lucide 
a revelat mai multe tehnici de îmbunătățire a 
amintirilor onirice. Dat fiind că învăţăm în stadiile 
timpurii ale antrenamentului visării lucide că 
tindem să ne uităm visele cu ușurință, deprinderea 
de a rămâne calmi la trezire și de a ne îndrepta 
atenția înapoi spre visul din care ne-am trezit ne 
va permite să îi surprindem detaliile. În al doilea 


TEORIA VISĂRII LUCIDE Sl 


rând, folosirea memoriei prospective pentru 
a ne aminti să rămânem calmi, pentru a gândi 
retrospectiv și a ne aduce aminte visele este în sine 
o introducere într-o tehnică avansată care poate fi 
aplicată și pentru a ne impulsiona luciditatea, și 
pentru a ne antrena în starea de vis lucidă. 

Această formă avansată de memorie 
prospectivă necesită să descoperi semne ale visării 
personale. Acestea sunt obiecte, persoane, situații 
și stări tipice care îţi apar în vis. Odată ce ai strâns 
destul material în jurnalul tău de vise, fă o analiză 
pentru a descoperi lucruri care se repetă frecvent 
și pentru a categorisi aceste fenomene. Apoi 
familiarizează-te cu ele, transformându-le în ținta 
memoriei prospective. Dacă unul din semnele tale 
ale visării este, să spunem, apariţia repetată a unui 
iepure alb, te vei antrena cu următorul memento: 
„Data viitoare când voi vedea un iepure alb mă voi 
întreba dacă visez sau nu." 

Această strategie poate fi îmbunătăţită în 
continuare prin adăugarea unui control al stării 
la recunoașterea unui semn al visării. Există o 
serie de activităţi pe care le poţi face pentru a-ţi 
controla starea, pentru a-ţi da seama dacă visezi 
sau ești conștient. Aşa cum am menționat anterior, 
putem adesea pluti sau zbura în vis. Şi se întâmplă 
și ca în vis textele imprimate sau numerele unui 
ceas digital să se schimbe atunci când ne uităm 

în altă parte și apoi ne întoarcem privirea spre 
ele. Dacă într-un vis citim la prima vedere ceva 
gen „mamă, ne uităm în altă parte și apoi ne 
întoarcem privirea la cuvânt, e foarte posibil să 
se fi schimbat în alte cuvinte asemănătoare sau 
complet diferite. Așa cum menţionat anterior, o 
altă diferenţă între starea de vis și starea de veghe 
este gravitația. În vis, dacă sari direct în sus, se 
prea poate să cobori într-un ritm mai lent decât 
în timpul stării de veghe. Folosind exemplul 
anterior, te vei pregăti prin a afirma: „Data viitoare 
când voi vedea un iepure alb, voi sări în aer. Dacă 
plutesc sau cobor mai încet decât de obicei, voi ști 
că visez și voi deveni lucid” Într-un final, vei face 
asta. Când ai strâns în jurnalul tău de vise câteva 
semne personale verificate prin apariții repetate, 
vei stăpâni un instrument foarte util pentru 
trezirea în timpul viselor. Stephen LaBerge, care 
a dezvoltat această abordare, o numește MILD 
— Inducţia mnemonică a viselor lucide (în engl. 
„Mnemonic Induction of Lucid Dreams”, n. tr). 
Semnul visării reprezintă un mecanism mnemonic 
care stimulează un răspuns specific în memoria 
retrospectivă. 

Pe măsură ce devii abil în a-ți aminti visele vei 
începe să remarci ciudățenii sau anomalii — lucruri 
care sunt atât de bizare, încât este surprinzător că 
nu le pui la îndoială validitatea în timp ce visezi, 

crezând că visele sunt reale. Anomaliile, începând 
cu cele precum elefanți zburători, apusuri verzi, 
apariția unor rude decedate și ajungând până 
la coșmaruri populate de creaturi fantastice, 
apar în visele majorității oamenilor cel puţin 
din când în când, dar starea noastră normală de 
visare, dominată de lipsă de claritate și amnezie, 
ne împiedică să ne întrebăm asupra lor. Cu alte 
cuvinte, ceva lipsește — o atitudine contemplativă 
critică. În timpul experienţei noastre normale în 
starea de veghe ne menţinem un anumit grad de 
scepticism, izvorât din experiența noastră de viață. 
Toţi ne dezvoltăm propria concepție despre ce este 
posibil în viață. Dacă un agent comercial ne-ar 
face o ofertă de mașină nouă pentru zece dolari 
sau dacă am vedea un elefant zburând, cei mai 
mulți dintre noi am deveni sceptici, dacă nu chiar 
puţin îngrijorați despre sănătatea noastră psihică. 
Asemenea fenomene ar fi considerate foarte 
ciudate - genul de lucruri care se întâmplă doar în 
imaginaţie sau în vis. | 
Efectul cumulativ al strategiilor descrise 
anterior este să ne deșteptăm atitudinea 
contemplativă critică, să devenim sensibili la 
ciudăţeniile experimentate frecvent în timpul 
visării care ar putea stimula luciditatea. O altă 
strategie de antrenament care încurajează această 
atitudine este de a face controale periodice ale 

stării noastre în timpul orelor de veghe. Putem 
căpăta obiceiul să ne întrebăm: „Visez sau nu?” 
de zece ori cincisprezece ori pe zi. Sau putem să 
ne luăm obiceiul de a pune o asemenea întrebare 
în anumite momente, de exemplu, de fiecare dată 
când intrăm pe o ușă sau când se întâmplă ceva 
ciudat sau neobișnuit. De fiecare dată când este 
pusă această întrebare, putem face un control al 
stării noastre, de pildă să sărim în aer, pentru a 
vedea dacă visăm cu adevărat. Antrenamentul 
consecvent în această direcție va da naștere în final 
unui obicei care va continua în vis: de fiecare dată 
când intri pe o ușă și te întrebi „Visez oare?” atunci 
când vei intra în cele din urmă pe o ușă în timpul 
visului vei pune, din pur obicei, aceeași întrebare, 
vei face un control al stării tale şi astfel vei stimula 
luciditatea - „Hei! Visez” 


Cea mai comună cale de a deveni lucizi în 
timpul visării este de a experimenta ceva deosebit 
de ciudat care ne stimulează luciditatea. Din acest 
motiv, visele neplăcute precum coșmarurile se 
comportă adesea ca un astfel de stimul. LaBerge 
numește asemenea vise DILD - Vise lucide induse 
de vise (în engl. „ Dream induced lucid dreams”, 
n. tr). O variaţie a acestora este de a folosi o 
alarmă de ceas pentru a te trezi periodic în timpul 
nopții. Dacă alarma te trezește dintr-un vis și te-ai 
antrenat să îți amintești visele când te trezești 

(rămânând nemișcat și reflectând la conținutul 
viselor), ai putea să plonjezi conștient înapoi în vis 
şi să continui lucid visul. Şansele să reușești acest 
lucru sunt în special mărite pe durata ultimelor 
două ore de somn - orele de vârf ale visării lucide. 
Dacă ai timp - să spunem în weeekenduri -, poți 
extinde această posibilitate dormind o oră sau 
două în plus. Poţi și să te trezești în mod deliberat 
spre sfârșitul unui ciclu de somn și să citești (în 
special ceva legat de visarea lucidă) timp de o 
jumătate de oră. Apoi îţi stabilești să visezi lucid 
și te întorci la somn. Stephen LaBerge a calculat că 
această strategie îți mărește șansele de a visa lucid 
cu 2000 de procente. Abordarea trecerii directe 
din starea de veghe în starea de somn este numită 
WILD - Inducerea viselor lucide în starea de veghe 
(în engl. „Wake induced lucid dream”, n. tr.). 

O altă versiune a WILD este de a urma 
imagistica hipnagogică care apare adesea când 
adormim. Gama de astfel de imagini variază, de la 
scene de vis parțiale la tipare geometrice elaborate. 
Ele sunt foarte subtile și necesită relaxare și 
sensibilitate de percepție, dar dacă poți menţine 
o atenție moderată asupra lor odată ce le-ai 
vizualizat, poți adormi conștient și experimenta și 
visele, și somnul non-REM în mod lucid. 

ANTRENAREA ÎN VISARE 





Este o experiență incitantă să ai primul tău 
vis lucid - în special dacă reușești s-o faci în mod 
intenţionat. De fapt, este așa de incitant, de ciudat, 
de neașteptat și energizant, încât te trezești de 
obicei după doar câteva secunde de visare lucidă. 
Așadar, următorul pas este să dezvolţi o anumită 
stabilitate, să îți mărești „timpul de zbor” 

Un factor important care nu poate fi omis 
este abilitatea ta de a dormi regulat. Dacă nu ai 
un somn de noapte bun, este imposibil să obţii 
stabilitate în visarea lucidă. În următorul capitol 
voi oferi sugestii și exerciţii care te vor ajuta să 
adormi mai ușor și să-ți mărești timpul de somn. 

Dacă sunt practicate cu silință, tehnicile 
descrise anterior îți vor permite să te angajezi în 
visarea lucidă mult mai frecvent. În consecinţă, 
pentru a extinde sau stabiliza visele lucide e 
nevoie: (1) să continui visul (nu te trezi și nu cădea 
într-un somn fără vise) și (2) să menții luciditatea 
(nu cădea într-o visare obișnuită, non-lucidă). 

Odată ce ești capabil să menţii un vis lucid 
mai mult de câteva secunde, poţi observa că 
scenariul visului începe să se destrame. Imaginile 
își pierd claritatea și coeziunea. Există o serie de 
tehnici pe care le poți aplica prin intermediul 

„corpului de visare”, pentru a-ți stimula simţurile 
și reînsufleți integritatea conţinuturilor din vis. 
Tehnici derivate din meditaţie pentru a însufleți 
conștiința pot fi aplicate și viselor tale pentru a le 
spori intensitatea. Aceste practici vor fi introduse 
ulterior în cartea de față. 

Tehnicile folosite pentru a reconstitui 
visele se bazează pe teoria că datele senzoriale 
concurente fie din starea de veghe, fie din somnul 
fără vise sunt responsabile pentru deteriorarea 
viselor lucide. Urmând această logică, au fost 
dezvoltate practici care îți focusează atenția 
asupra fenomenelor onirice, diminuând astfel 
interferența exterioară și permițând visului să fie 
reconstituit. Intensificând vivacitatea relativă a 
scenariului din vis, se diminuează parțial puterea 
interferenţei. În mod similar, există o gamă 
largă de tehnici de menținere a lucidităţii, de la 
mementouri simple („Acesta este un vis”) până la 
creaţia firelor narative care îţi vor extinde și visul, și 
luciditatea. | 


58 VISAREA LUCIDĂ 


PUNEREA VISELOR LA TREABĂ 


Odată ce ai pus bazele unei oarecare stabilități 
în visarea lucidă, este timpul să te folosești de 
această nouă abilitate. Desigur, fiecare persoană 
va avea propriile țeluri și interese. De exemplu, 
îmi aduc aminte de o visătoare lucidă extrem 
de experimentată care în viața reală era țintuită 
într-un scaun cu rotile. Visarea lucidă era șansa ei 
de a se elibera din această condiție și de a se mișca 
în feluri mult mai variate și satisfăcătoare decât 
activitățile normale ale acelora dintre noi care nu 
avem dizabilități fizice. Nu numai că putea să aibă 
vise lucide după voie și, desigur, să zboare în orice 
loc pe care și-l imagina, ci putea să-și transforme 
corpul de visare în orice obiect dorea. Deci iată un 
exemplu cum visarea lucidă poate să ne ajute să 
compensăm limitările fizice. 

În visele lucide, cei atrași de sporturi extreme 
pot merge dincolo de tot ceea ce este posibil în 
viața de zi cu zi. Ne putem și antrena abilitățile 
fizice în cadrul viselor lucide. Aceasta se compară 
cu antrenamentul mental al atleților, care folosesc 
imaginația vizuală pentru a repeta mișcările 
fizice. Se știe că muzicienii care susțin concerte 
pot exersa fără instrumente (de exemplu, în 
timpul zborurilor pe avion), atingând piane, 

viori invizibile etc,, imaginându-și sau auzind 

mental muzica pe care o exersează. Toate aceste 
tehnici pot fi aplicate chiar cu mai mare succes 
în visarea lucidă, pentru că poți crea o atmosferă 
virtuală perfectă pentru antrenare. Dacă ţi-ai dorit 
dintotdeauna să cânți la un Stradivarius, atunci vei 
avea unul! 

De asemenea, poți crea și programa fantezii 
sau aventuri în visele lucide. Tot ce poți vedea 
la televizor, pe un ecran de proiecţie, într-un 
joc video sau tot ce poți citi într-o carte poate fn 
reprodus pe tărâmul creativ al visării lucide. toți 
juca rolul principal într-o dramă creată de tine 
însuți - sau poți interpreta toate rolurile. Poţi 
merge înapoi sau înainte în timp ca și cum ai 
manevra un DVD. imaginaţia este singura limită în 
calea distracţiei tale. 

Personal, prefer să văd visarea lucidă ca pe 
un laborator de explorare a minții. Dacă gândești 
din perspectiva psihologiei occidentale, visarea 
lucidă îți poate permite să-ți explorezi temerile, 
nevrozele, obstacolele psihologice ș.a.m.d. Dacă ai 
dificultăți de interacție cu un șef, un coleg sau vreo 
cunoștință, poți invoca acea persoană în visele 
tale și poți repeta contactele tale cu ea. Chiar și o 
poveste neîncheiată cu o rudă decedată poate fi 
reconstituită într-un vis lucid, deoarece în spaţiul 
visării poți readuce la viață acea persoană (așa 
cum îți imaginezi sau îți amintești acea persoană). 

În procesul unor asemenea explorări poți învăţa 
lucruri noi despre tine însuți. O frică de înălțime 
poate fi prelucrată prin re-crearea situațiilor 
amenințătoare în visele lucide. Poți să exersezi 
plimbarea pe poduri înalte, să experimentezi 
mersul la înălțime când ești simultan conștient 
că totul este doar un vis. Poţi sări peste pod 
dacă dorești și înota pur și simplu către „țărm. 
Posibilităţile pentru un joc de rol terapeutic sunt 
infinite. 

În practica visării există tehnici prin care 
poţi încerca o varietate de transformări care îţi 
provoacă și îţi extind limitele identității personale. 
Care sunt granițele egoului pe care îl etichetăm 
ca „eu”? Cum ar fi să le depășim? Aceasta este în 
esență o întrebare spirituală. În multe tradiții 
religioase contemplative, să treci dincolo de 
dualismul „sine” și „celălalt” reprezintă un obiectiv 
major. Aceasta este una din problemele majore din 
yoga visului, pe care o vom explora în itinerarul 
nostru. În capitolul 8 vom analiza în detaliu toate 
aceste problematici și activitățile corelate. 

SCHIŢA TEHNICILOR 
VISĂRII LUCIDE 


Puterea  motivației (formularea unor 
enunţuri pozitive precum „Diseară îmi voi da 
seama cu siguranță că visez!) 

Memoria  prospectivă (planificarea și 
imaginarea unui rezultat, de exemplu, 
imaginarea în timpul zilei a faptului că 
devenim lucizi într-un vis) 

Perceperea semnelor visării și notarea lor 
într-un jurnal al viselor 

Controlul stării (încearcă să zbori; uită-te 
la materialul scris, întoarce-ţi privirea și apoi 
priveşte din nou) 

Observarea anomaliilor („Cât de ciudat este 
asta?”) 

Dezvoltarea unei atitudini contemplative 
critice („Este asta posibil?”) 

Urmarea unui scenariu hipnagogic 

MILD - Inducţia mnemonică a viselor lucide 
(controlul stării când percepi un semn al 
visării) 

DILD - Vise lucide induse de vise (trezirea 
deliberată în timpul nopții și întoarcerea 
lucidă la un vis în desfășurare) 


62 


VISAREA LUCIDĂ 


WILD - Inducerea viselor lucide în starea de 
veghe (trezirea în timpul nopții, lectura și apoi 
revenirea la somn în mod lucid) 
Reconstituirea viselor care se estompează 
(rotirea corpului tău de visare, fricționarea) 
Menţinerea lucidităţii care se estompează 
(reamintește-ţi că „Acesta este un vis”, creează 
firuri narative) 

Folosirea eficientă a ultimelor ore de 
somn (ultimele două ore de somn sunt cele 
mai potrivite pentru visarea lucidă; și chiar 
mai mult, în weekenduri poți dormi cu două 
ore în plus) 


3 











„ Practica visării lucide 


DACĂ SOMN NU E, VISNU E 





Nu e surprinzător faptul că mulți dintre noi 
nu dormim așa cum ne-am dori sau atât de mult 
cât am avea nevoie. Fie că trăieşti la New York 
sau Beijing, stresul și orele de muncă târzii care 
caracterizează stilul de viaţă modern interferează 
cu tiparul somnului natural. Statistici din 2008 
arată că circa 50-70 milioane de americani au un 
somn cronic și tulburări de nesomn, dintre care 
douăzeci și nouă de milioane de adulți au raportat 
că dorm mai puțin de șapte ore pe noapte. 

Majoritatea ne trezim devreme și suntem în 
graba de a ajunge la serviciu, care este în sine un 
iureș. Suntem bombardați de știri îngrijorătoare 

din politică, economie și sănătate. Schimbările 
sociale ne șubrezesc relațiile cu prietenii, familia 
și partenerii. Părem să fim zoriți din toate părțile. 
În mod paradoxal, pentru a ține piept acestui 
val de stres, un somn bun de noapte este ceea ce 
recomandă doctorul. Un alt remediu excelent 
pentru a face față vicisitudinilor vieții este 
meditaţia shamatha. 

Practicarea următoarei tehnici înainte de 
culcare te va ajuta să dormi mai mult și mai 


profund, dar și să te pregătești pentru visarea 
lucidă. 

Practica shamatha pentru 
îmbunătăţirea somnului 





Această practică are două părți: fixarea 
corpului în starea sa naturală și stabilizarea 
respirației în ritmul său natural (amândouă 
descrise anterior). La culcare, așază-te cu faţa în 
sus, menținându-ți corpul drept, capul pe pernă și 
brațele pe lângă corp. Lasă-ţi conştientizarea într-o 
stare de martor, calmă și atentă, doar observând 
senzațiile tactile care apar în sfera senzaţiilor 
întregului organism. Dacă descoperi zone care 
sunt încordate, respiră înspre ele și, pe măsură ce 
expiri, permite ca tensiunea să dispară. Lasă-ţi 
mușchii în voia gravitației — să se înmoaie, să se 
relaxeze. Mută-ţi conștientizarea în zona feței, la 
mușchii din jurul gurii și la cei ai bărbiei și lasă-i să 
se înmoaie. Verifică mușchii fălcilor și relaxează-i. 
Concentrează-ți acum atenția asupra frunții. 
Permite în acea zonă o senzaţie de deschidere și 
de spaţialitate. Deschide zona dintre sprâncene, 
lasă-ți ochii moi și fața cuprinsă de o expresie la 
fel de blândă și de relaxată ca cea a unui bebeluș 
dormind, fără nicio grijă pe lumea asta. 

În acest fel ne fixăm corpul în starea sa 
naturală, impregnat de cele trei calități: relaxare, 
pace și vigilență. Completează această stare inițială 
a corpului cu trei respirații lungi, profunde, 

înviorătoare. Respiră în abdomen și expiră în 
sus, prin diafragmă și piept. Când plămânii sunt 
aproape plini, expiră, într-un flux uşor. Fixarea 
corpului în această stare este deja un ajutor pentru 
a avea un somn de noapte odihnitor — dar putem 
face mai mult. 

Acum că trupul ţi-e relaxat, în confort, nu ar 
trebui să fie nicio dificultate în a rămâne perfect 
liniștit, în așa fel încât să îți poţi concentra atenția 
asupra respirației. În poziția culcat pe spate, 
stomacul, diafragma și pieptul se pot mișca ușor 
pe măsură ce respiri. Acum fixează-ți respirația 
în ritmul său natural, indiferent care este acesta 
la momentul prezent, fără nicio idee preconcepută 
despre cum ar trebui să fie. Lasă-ţi respirația să 
curgă fără niciun efort, pe cât de nestingherit 
posibil. Inspirațiile și expiraţiile pot fi lungi sau 
scurte; pot fi și pauze din când în când. Observă 
senzațiile respirației îndeaproape, dar pasiv, 
renunțând la orice preferință. Lasă-ţi corpul să 
respire după propriul plac. 

Permite ca încordarea corpului să dispară 
cu fiecare expirație și, ca și cum o rafală de vânt 
ar scutura frunzele -uscate, eliberează-te pur și 
simplu de orice gând involuntar, de imaginile 
sau de activitățile mentale. Lasă-le să plece, 
expiră printr-un oftat de ușurare, ca și cum ai 
spune: „Nu trebuie să gândesc tot timpul, uneori 

este în regulă să fiu în repaus”, și doar fii prezent, 
atent întru totul la senzațiile tactile din corp, în 
special la cele care au legătură cu respirația. Este 
momentul pentru calm mai degrabă decât pentru 
stimulare - un moment în care să fii pur și simplu 
prezent, mai degrabă decât activ sau reactiv. Cu 
fiecare expirație, eliberează-ți profund mintea și 
corpul. Continuă să te descătușezi și să te relaxezi 
de-a lungul expirației, până când inspiraţia se 
revarsă în interior la fel de ușor și de spontan 
precum un val care se aruncă pe țărm. Atunci când 
devii moleșit, pune-te în poziția ta normală de 
somn și îngăduie-ţi să aluneci în somn. 


SCHIŢA PRACTICII: 


*  Postură: cu fața în sus (culcat pe spate, cu 
braţele ușor depărtate) 

* Corpul fixat în starea sa naturală 

+  Respiraţiastabilită în ritmul ei natural 

+ Activitatea mentală eliberată odată cu 
respirația 

* Intenţia: să te eliberezi de orice activitate 
fizică și mentală și de orice tensiune, ca să 
te pregătești pentru un somn de noapte 
odihnitor 

DEBUTUL ÎN VISAREA LUCIDĂ 








Primul pas către visarea lucidă este de a avea 
interes față de visele tale. Dacă nu ai o curiozitate 
naturală în privința somnului și viselor tale, 
gândește-te atunci la următorul lucru: dacă ar fi 
să trăieşti până la nouăzeci de ani, circa treizeci 
— o treime din viața ta - ţi-i vei petrece dormind. 
Toţi acei ani îi vei trăi într-o stare semiconștientă 
sau inconștientă. Ca și cum ţi-ai petrece o treime 
din viață în comă. Asta înseamnă destul de mult. 
Desigur, toți avem nevoie de somn. Dar ce-ar fi 
dacă ai putea să folosești o parte din acest timp 
pentru a face o gamă largă de activități interesante, 
cu sens și aducătoare de împliniri, fără să te privezi 
de ceea ce ai nevoie în rest? Dacă poți învăţa să 
visezi lucid și să aplici această abilitate unora 
dintre interesele tale majore - demersuri creative, 
îmbunătățirea abilităților, explorare spirituală și 
psihologică, distracţie și aventură —, asta ar fi ca și 
cum ai avea un număr semnificativ de ani plini de 
sens adăugați vieții tale. 

Prin urmare, diseară, când adormi, ia 
decizia fermă de a. fi interesat de visele tale. Fii 
entuziasmat de acest lucru: „Diseară voi fi atent la 
visele mele!” Spune-o iar și iar, Șansele să treci prin 
cinci-șapte cicluri de vis sunt favorabile, așa că va 
fi destul material care să-ți atragă atenția. „Și când 

mă voi trezi, fie în timpul nopții sau dimineața, voi 
face ceva neobișnuit: voi rămâne calm încă de când 
încep să mă trezesc. Și făcând asta prin memoria 
prospectivă - să îmi amintesc acum la culcare 
să fac ceva (să fiu nemișcat) în viitor —, voi activa 
memoria retrospectivă. Mă voi descotorosi de 
licărirea mea mentală în visul din care am ieșit sau 
în oricare vis pe care mi-l pot aminti. Voi încerca 
să mă întorc cadru cu cadru cât mai în urmă cu 
putință, pentru a surprinde cât mai mult din visul 
respectiv” 

De ce să rămâi imobil? Memoria noastră 
asupra viselor, în special când începem practica 
visului, este efemeră. Când ne mișcăm la trezire, 
ne angrenăm imediat într-un nou mediu cu 
toate informaţiile sale senzoriale. Un vis care 
părea captivant cu câteva secunde în urmă poate 
dispărea instantaneu. Totuși, dacă rămânem 
liniștiți și ținem ochii închiși, suntem doar la 
jumătate în afara tărâmului visului. Atmosfera 
din vis încă lâncezește și asta ne oferă șansa să 
recuperăm măcar fragmente din vis. Deci trebuie 
să rămâi imobil din clipa în care începi să te 
trezești. Chiar dacă îți amintești de această sarcină 
la câteva secunde după ce te-ai trezit, este deja 
prea târziu. Ai putea să surprinzi ceva din vis, dar 
șansele scad cu cât aștepți mai mult. Când încerci 
să-ți amintești visele, este la fel de important să-ți 

menții mintea relaxată. Dacă devenim încordați 
sau supraexcitați din cauza așteptărilor mari, 
gândurile noastre pot interfera cu imaginile pe 
care încercăm să ni le amintim. 

Dacă nu ești capabil să îndeplinești cu succes 
sarcina de a-ţi aduce aminte un vis, atunci îţi poți 
pune câteva întrebări care să-ți împrospăteze 
memoria. Dacă ai surprins ultimele clipe ale unui 
vis, întreabă-te: „Unde eram și ce se întâmpla chiar 
înainte de asta? Cum am ajuns acolo? De ce eram 
acolo? Ce doream? De ce fugeam? Ce urmăream?” 
la-ți obiceiul de a-ți pune asemenea întrebări 
când te împotmolești. Dar să-ți amintești chiar și 
o părticică din vis ar fi chiar ceva pentru prima ta 
noapte de practică a visării. Dacă ai fost capabil 
să rămâi liniștit la trezire și să-ți amintești de ce 
ai făcut-o, atunci ai deschis poarta către folosirea 
memoriei prospective în visarea lucidă. Ţi-ai dat o 
întâlnire cu tine însuţi pentru a face ceva în viitor, 
și chiar ai făcut-o. Acesta este un pas important. 

Odată ce ești capabil să surprinzi chiar și 
un mic fragment dintr-un vis pe care l-ai avut în 
timpul nopții, notează-l în jurnalul de vise. Pe 
măsură ce îți continui antrenamentul în această 
direcție, memoria ta pentru vise se va îmbunătăți. 
La început ai putea proceda în maniera următoare: 
„OK, încep să mă trezesc. Voi rămâne nemișcat 
— aceasta este prima sarcină. Acum care este cea 

de-a doua? A, da, să încerc să-mi amintesc ce 
am visat. Care a fost ultimul meu gând, ultima 
mea imagine - ultima mea experiență? Poate că 
era o imagine-vis, o experiență-vis.” Așa că tot 
scrutezi înapoi căutând după material. Dacă nu 
apare ceva imediat, continuă. În felul acesta, va 
funcționa în final. „Pot să-mi amintesc orice de 
când am adormit noaptea trecută? Vreo imagine? 
Vreo poveste? Vreo emoție? Orice ar fi?” Dacă 
surprinzi sfârșitul unui vis, concentrează-te pe 
asta, gândind, de exemplu, „OK, acesta a fost un 
vis. Eram în Los Angeles. Cum am ajuns acolo? 
Cu avionul? De unde veneam? Acum îmi dau 
seama, veneam din Denver” Poate că cele două 
cadre sunt tot ce îţi vei aminti sau poate că vei 
reuși să dezvălui întregul vis. Dar în timp, dacă 
te vei îndemna în felul acesta, îţi vei îmbunătăți 
memoria pentru vise și vei fi capabil să-ți amintești 
multe vise din timpul unei singure nopți, în 
întregime și în detaliu, fără să fii asaltat de 
întrebări. 

O ATITUDINE POZITIVĂ 


Este posibil să te trezești și să îți amintești o 
parte din vis de la prima încercare. Este minunat 
dacă se întâmplă asta! Dar se poate să dureze 
și zile până când acest lucru să se concretizeze. 
Indiferent de cât de mult durează - iar aceasta 
este valabil pentru orice stadiu al practicii visării —, 
menține-ţi o atitudine pozitivă. Nu este nevoie 
de vreun talent special pentru a putea învăţa să 
visăm lucid. Dar este o abilitate neobișnuită care 
are la baza ei deprinderi ce nu se regăsesc în mod 
normal în stilul tău de viaţă. Decât să devii negativ, 
pedepsindu-te („Nu sunt bun la asta”), spune-ţi: 
„Nu am putut-o face de data aceasta, dar o voi face 
în viitor. Voi realiza acest lucru” 


Nu uita că, bucurându-te de succese mici, este 
o strategie mult mai bună decât să fii dezamăgit 
de marile eșecuri rezultate în urma unor așteptări 
nerealiste. 

S-a precizat în capitolul anterior că există 
mai mulți pași în a deveni competent în visarea 
lucidă. Vei experimenta momente ușoare, dar 
și momente grele. Însușește-ți acest sfat și 
menține o atitudine pozitivă și răbdătoare în orice 
moment de cumpănă. Cercetările în visarea lucidă 
demonstrează că aceste metode funcționează. 

Dar visarea lucidă este mai mult o artă decât o 
competență, așa cum este dactilografiatul. Fiecare 
persoană care visează este diferită, prin urmare 
fiecare cale de a învăţa visarea lucidă variază într-o 
mai mică sau mai mare măsură. 


JURNALUL DE VISE 


Vei reuși în timp să îți amintești fragmente 
din ce în ce mai mari din vise, poate chiar vise 
pe de-a-ntregul. Încă de la început, ţine-ți la 
îndemână un jurnal și notează-ți cât mai detaliat 
tot ceea ce îți amintești. Am văzut oameni care 
au început de la a nu-și aduce aminte absolut 
nimic și care au ajuns la a-și aminti chiar și patru 
sau cinci vise pe noapte. Unii participanți de la 
întrunirile de trei luni pe care le-am condus și-au 
petrecut între trei sferturi de oră și o oră în fiecare 
dimineață  notându-și toate fragmentele din 
visul pe care îl avuseseră în noaptea respectivă. 
Din momentul în care ai devenit cu adevărat 
bun la asta, poate într-o lună sau două, te poți 
opri din scris. De-abia atunci vei deveni capabil 
să îți amintești visele cu foarte mare ușurință. 
Materialul scris pe care l-ai acumulat va fi de folos 
în pasul următor — identificarea semnelor visării. 

Un semn al visării se definește prin ceea ce se 
repetă în visele tale. Prin urmare, apariția unuia 
dintre aceste fenomene recurente este un indiciu 
că în acest moment visezi. Tipul de semn al visării 
este diferit pentru fiecare persoană. Expunem 
câteva categorii standard: (1) Un semn poate fi o 
persoană care apare în mod repetitiv. (2) Poate 
fi un scenariu care se repetă — o conversație sau 
o discuţie. (3) Poate fi o anumită situaţie sau un 
loc anume. În același cadru te poți visa făcând 
lucruri diferite. (4) Poate fi vorba de o emoție, 
de o anumită trăire pe care o ai într-o situație 
anume. (5) O categorie de semne o reprezintă și 
anomaliile, și ciudăţeniile. (Dacă ești acasă și un 
raton ar intra în sufragerie, înconjurându-ți de 
trei ori scaunul pe care stai, apoi ar pleca — aceasta 
este posibil, dar foarte puţin probabil. Este o 
anomalie care indică faptul că visezi.) (6) Faptele 
imposibile sunt și ele un semn. (Dacă ratonul ar 
veni în cameră în zbor, ar interpreta o arie dintr-o 
operă italiană, apoi ar părăsi camera tot în zbor, 
acest lucru ar fi imposibil — și posibil numai dacă 
ai visa.) 

În cazul meu, „un astfel de scenariu care se 
repetă este să mă visez călătorind - mă aflu în 
aeroport sau într-o stație de autobuz — și să trăiesc 
teama că am pierdut sau am uitat ceva. Acest lucru 
decurge din faptul că am fost un călător avid încă 

de tânăr. Prin urmare, când eram tânăr, aveam 
mereu teama de a nu-mi pierde pașaportul, de a 
nu uita să-mi obțin viza, de a nu-mi rătăci vreun 
bagaj sau de a nu rata vreo escală. Din moment 
ce aceste situații mi se repetă în vise, ele pot fi 
clasificate drept semne ale visării. În cazul meu, 
atunci când trăiesc o asemenea teamă, este foarte 
probabil că visez. Aceasta este o emoție repetitivă, 
asociată cu o anumită situaţie. 

Un alt exemplu asemănător pe care îl știu este 
acela al unui muzician care visează în mod repetat 
că ţine un concert solo în fața unui public. Cântă 
bine, dar descoperă că o face la instrumentul 
nepotrivit — un instrument la care nu a învățat 
niciodată să cânte. În acel moment are trac, 
apoi este cuprins de rușine când nu mai cântă 
armonios. Este de amintit faptul că semnele visării 
se pot schimba în timp. Unul care a fost intens cu 
șase luni în urmă poate să nu mai apară în vis și să 
fie înlocuit de un altul. 

Odată ce ai acumulat suficient material în 
jurnal — descrieri a cel puțin douăzeci de vise —, 
vei face o analiză pentru a determina semnele 
visării. Pe unele este posibil să le fi observat deja 
- manifestări care sunt oarecum ciudate și care se 
repetă. Caută ciudățenii privind identitatea: Cine 
erai în vis? Dacă erai altcineva decât ești tu, atunci 

este cu siguranţă ciudat. De asemenea, dacă aveai 

altă vârstă — în vis erai mult mai tânăr sau mai în 
vârstă decât ești în realitate. Aveai o altă identitate 
în vis? Te-ai transformat din om în pisică sau 
mașină? Dar activități ciudate ai întreprins? 
Zburai, treceai prin pereţi, mergeai pe apă? Dar 
locuri ciudate pe care le vezi în mod repetat în 
vise? Te găsești în mod repetat în același decor? 
Decorul e ciudat — plante albastre, cer violet, nori 
de culoare roșie, doi sori? Sau poate că locurile în 
care te găsești în vis în mod frecvent sunt perfect 
normale, cum ar fi locul de muncă, orașul natal 
sau un restaurant din apropiere. Dacă o astfel de 
locaţie se repetă în jurnalul tău de vise, poţi să o 
cercetezi în vise. 

Mai pot fi semne și persoanele sau obiectele 
din vise. Ai stat la discuţii cu extratereștri — sau 
cu câinele tău (care îţi răspunde la rândul său)? 
Sunt unele dintre persoanele din vise decedate — 
o rudă sau poate cineva cunoscut? Eşti la o cafea 
cu Frank Sinatra sau John F. Kennedy? În final, 
sunt și emoții care se repetă, cum ar fi teama 
mea din timpul călătoriilor de-acum mult timp. 
Anumite situații pot declanșa teamă, dorință 
sau neîncredere într-o manieră care este diferită 
de răspunsurile enhoționale pe care le ai în mod 
normal în timpul zilei. Desigur, există și alte 
categorii, dar pentru început ne sunt de folos 
acestea. 

CONSTRUIREA UNEI ATITUDINI 
MEDITATIVE CRITICE 





Motivul familiarizării cu semnele visării este să 
declanșezi starea de luciditate în vis. Înregistrând 
un număr suficient de vise în jurnal și notând 
semnele într-o listă, poți contura o imagine 
destul de interesantă a vieţii din vis. Scopul - în 
termeni de practică a visării — nu este acela de a-ţi 
analiza visele pentru a putea determina modele 
psihologice, așa cum se întâmplă în psihoanaliza 
tradițională sau în cea a lui Jung, Cu toate că vei 
afla destul de multe lucruri despre psihicul tău în 
tot acest proces de înregistrare a viselor, ceea ce 
înveți din această tradiție vine din activitățile și 
percepțiile visării conștiente înseși. De exemplu, 
psihoanaliza te ajută să descoperi că ai o teamă 
ascunsă de un obiect, o persoană sau o situație și 
îi poți descoperi sursa într-o traumă a copilăriei, să 
spunem. În visarea lucidă poți nu numai descoperi 
o astfel de frică ascunsă, ci o și poți confrunta în 
mod lucid în visele tale — în mod repetat — și o poți 
învinge. De pildă, poți ierta și poți fi iertat dacă te 
situezi într-o replică a unei situaţii originale care 
te-a traumatizat sau te-a umilit. Retrăind-o, poți 
accepta o situaţie care a avut loc cu ani în urmă, 

dar care încă te incomodează. 

Odată familiarizat cu semnele visării 
repetitive, următorul pas de a te trezi în vis este 
să te pregătești pentru memoria prospectivă — să 
acționezi următoarea dată când vei întâlni semnul 
visării. Acel ceva va fi starea de control. Dacă unul 
din semne este că vezi un elefant roz, îţi vei spune: 
„Următoarea dată când văd un elefant roz, voi sări 
în aer. Dacă voi cobori lin sau voi zbura, înseamnă 
că visez și urmează să devin lucid” După cum 
am văzut anterior, aceste excepții gravitaționale 
sunt stări de control. Dacă nu ești un astronaut în 
misiune, vei putea face aceasta numai dacă visezi. 
Prin urmare, familiarizează-te cu semnele visării și 
anticipează-ți starea de control atunci când apare 
unul din ele. 


Această tactică poate fi suficientă pentru a 
declanșa luciditatea cu destulă frecvență încât 
să devii expert în visarea lucidă. Dar pentru 
majoritatea dintre noi, este nevoie de ceva mai 
mult ca să putem fisura zidul lipsei de claritate și 
al amneziei ce ne împiedică să analizăm realitatea 
pe care o trăim. Faptul că apariția naturală a viselor 
lucide este atât de rară ne arată că zidul care ne 
separă de acestea este foarte gros. Este nevoie să 
deprindem obiceiuri puternice care să încurajeze 
luciditatea, pentru a ne putea dezobișnui de 
înclinația spre somnolență și credulitate. Prin 
urmare, ne creăm obiceiul de a iniția stări de 

control în timpul zilei. Făcând acest lucru, E 
exersăm, ne întărim și ne perfecționăm abilitățile 
în memoria prospectivă. Această metodă este o 
paralelă din timpul zilei pentru folosirea semnelor 


visării pe timpul nopții. 


STĂRILE DE CONTROL 
DIN TIMPUL ZILEI 
Pentru a-ţi putea dezvolta memoria 
prospectivă, fă-ți o listă care să cuprindă de la 25 
până la 30 de activităţi pe care le întreprinzi zi de 
zi. Aceste activități pot include acțiuni precum: 
ieşitul sau intratul pe ușă, răsucirea mânerul 
de la ușă, vederea unei păsări sau a unui animal, 
observarea unei mașini sau a unei case de o 
anumită culoare, ascultarea muzicii, privitul în 
oglindă, legarea șireturilor de la pantofi. Încearcă 
să acoperi în lista ta aria activităților care implică 
toate simţurile. Apoi alege la întâmplare patru 
sau cinci dintre acestea în fiecare zi a săptămânii. 
La începutul fiecărei zile, memorează activităţile 
notate pentru acea zi și ţine cont de ele bă 
momentul în care le realizezi pentru prima dată 
în ziua respectivă, apoi controlează-ți starea, 
De exemplu, dacă activitatea ta presupune să îţi 

dai seama prima dată când ieşi pe ușă, iar starea 
de control este să sari în aer, asta este şi ceea ce 
vei face. Ca o ușoară variaţie, când te surprinzi 
realizând una dintre activitățile propuse, te poți 
întreba: „Visez sau nu?” și apoi sari în aer. 

Pe lângă săritul în aer, mai există și alte stări de 
control pe care te poți baza ca să determini dacă 
visezi sau nu. Cercetările au arătat că, dacă citim 
ceva o dată, întoarcem privirea, apoi ne uităm din 
nou a același material, există 85% șanse ca într-un 
vis acele cuvinte să se schimbe. Același lucru este 
valabil și pentru ceasurile digitale și cele de mână. 
Dacă în vis te uiţi la un ceas digital, îţi întorci 
privirea, apoi te uiţi la el din nou, există șanse mari 
să vezi alte cifre. Poţi încerca și trăgându-te de nas. 
Făcând aceasta în vis, nasul îţi va crește ca în cazul 
lui Pinocchio. 


Realizând stări de control în fiecare zi, îţi vei 
întări obiceiul de a face aceleași lucruri și în vis. 
Intrând sau ieșind pe ușă nu este ceva ciudat — fie 
că se întâmplă în timpul zilei, fie că se întâmplă 
în vis —, dar acest lucru poate să aibă loc în mod 
frecvent în visele tale. Dacă în cele din urmă capeţi 
obiceiul de a-ți face o stare de control de fiecare 
dată când ieși pe ușă, chiar și de a te întreba: 
„Visez sau nu?” mai devreme sau mai târziu vei 
face același lucru și în vis. Exersând în acest mod, 

vei întări posibilitatea de a-ți face stări de control 
atunci când îți apar în vise semne, i atat 
anomalii și lucruri imposibile. În momentul în 
care observi doi sori pe cer, te vei întreba „Visez 
sau nu?” și vei declanșa starea de luciditate. Acest 
antrenament, după cum am văzut în capitolul 
anterior, este denumit MILD de către Stephen 
LaBerge — Inducţia Mnemonică a Viselor Lucide. 


În timp, rezultatul este construirea unei 
atitudini meditative critice. Într-un final, aceleași 
standarde de analiză și scepticism pe care le ai în 
mod regulat și intuitiv în timpul zilei vor deveni 
o obișnuință și în vis. De fapt, vei deveni mai 
conștient de ceea ce este anormal în vis. Faptul 
că visezi va deveni evident, iar visarea lucidă va fi 
din ce în ce mai obișnuită pentru că îţi va lua din 
ce în ce mai puţin timp și îţi va fi din ce în ce mai 
uşor să declanșezi starea de conștiență. Privind 
dintr-o perspectivă conștientă, dacă știi că te-ai 
pregătit de culcare și te trezești deodată într-un alt 
mediu, acea parte meditativă critică îţi va spune: 
„Hei, tocmai m-am dus la culcare! Nu mă aflu în 
aeroportul din Los Angeles. Înseamnă că visez” 

ALTE STRATEGII 
PENTRU VISAREA LUCIDĂ 








WILD - Inducerea viselor lucide în starea de 
veghe - aduce cu sine o altă abordare a obținerii 
stării de conștiență, o abordare care nu necesită 
tot acel plan de pregătire din timpul zilei necesar 
în tehnica MILD. Dacă ne trezim din vis în miezul 
nopții, există posibilitatea fie de a aluneca din 
nou în vis în mod lucid, fie de ne stabili o intenţie 
puternică de a observa ciudățeniile sau semnele 
visării atunci când ne întoarcem la somn. În 
continuare voi prezenta trei exerciții WILD. 


După cum am observat în capitolul anterior, 
ciclurile de somn țin cam 9o de minute și apoi 
se repetă. Din moment ce proporția fiecărui 
ciclu care conţine vise crește în mod progresiv 
pe parcursul nopții, dacă adormi cu ușurință, 
setează-ți din când în când alarma (atunci când nu 
este nevoie să te trezești pentru a merge la muncă 
în ziua următoare), astfel încât să te trezești în 
miezul nopții într-un moment în care este foarte 
probabil să visezi. Să presupunem că dormi nouă 
ore pe noapte, acest lucru echivalând cu 540 de 
minute. Împărțit la go de minute cât ține un ciclu, 
asta înseamnă șase cicluri. Dacă îţi pui alarma la 
patru ore și jumătate după ce te-ai dus la culcare, 
te vei trezi în 270 de minute - adică după trei 

cicluri de somn. Perioada de visare în ultima parte 
a fiecărui ciclu devine astfel mai mare decât cea 
din ciclurile anterioare. Acest lucru înseamnă 
că, atunci când te scoli, există șansa să te trezești 
dintr-un vis de o anumită lungime. Când te 
trezești, pune-ți alarma să te scoale go de minute 
mai târziu și culcă-te la loc, impunându-ți să devii 
conștient. Poți chiar încerca să reintri lucid într-un 
vis pe care tocmai l-ai părăsit, amintindu-ți și 
vizualizând unele amănunte. Dacă ai devenit deja 
abil în a-ți aminti ceea ce visezi, atunci îţi va fi ușor. 

Repetă acțiunea, trezindu-te la intervale de go 
de minute și încercând fie să aluneci lucid într-un 
vis, fie să te concentrezi pe anomalii și semne ale 
visării. Te trezești din vis din cauza alarmei, o 
resetezi, apoi te folosești de acel moment în care 
ești treaz ca să te concentrezi pe starea lucidă 
pentru când vei visa din nou. Dacă te pregătești 
de culcare la 9.00 p.m, atunci setează-ți alarma la 
1.30 a.m., apoi la 3.00, la 4.30, la 6.00, după care la 
ora 7.30 și tot așa. Desigur că poți să scurtezi sau 
să lungești perioada totală. Dacă vei continua acest 
exercițiu, vei descoperi că cel mai bun moment să 
visezi este în ultima parte a ciclurilor de somn. Îi 
va fi mai ușor să visezi lucid în acele momente. 

Al doilea exercițiu se folosește de următorul 
fapt. Când este weekend sau ești în vacanţă, 
profită de aceasta și dormi în plus cu una sau două 

secvențe a câte go de minute. Dacă poți dormi 
atât de mult, vei avea vise din ce în ce mai lungi în 
ultimele secvențe, crescând astfel șansa să devii 
conștient. Din momentul în care ai devenit expert 
în visarea lucidă, aceste momente îţi vor da ocazia 
să îți pui în practică aptitudinile și interesele în 
visele lucide de lungă durată. 

Al treilea exercițiu necesită să te trezești în 
timpul nopții și să rămâi treaz timp de 30 până la 
45 de minute înainte de a adormi la loc. Setează-ți 
alarma să te trezească după ce ai trecut prin 
câteva cicluri de somn. Apoi ridică-te și citește 
ceva care te stimulează. Scopul este de a avea 
mintea foarte limpede. Ar fi de ajutor dacă ai citi 
ceva legat de visarea conștientă, astfel încât să îţi 
canalizezi energia pentru a deveni lucid. Aceasta 
funcționează în aceeași manieră ca memoria 
prospectivă: clădești o atmosferă de anticipare care 
mai târziu va declanșa starea de conștiență când 
vei adormi din nou. În cele din urmă, propune-ţi 
să devii conștient, apoi culcă-te la loc. Aceasta s-a 
dovedit o metodă foarte eficientă de a induce visele 
lucide. 

O altă abordare WILD este să ţii cont de 
imagistica hipnagogică pe măsură ce adormi. 
Acest lucru poate fi făcut fie atunci când te 
pregăteşti de culcare, fie când te trezești în timpul 
nopții. Dacă poți să menții o anumită claritate — să 


PRACTICA VISĂRI LUCIDE 85 


poți să acorzi atenţie procesului de a adormi ceva 
mai mult timp decât în mod normal —, atunci vei 
putea să observi fragmente de imagini, părticele 
din vis, precum și o varietate de modele vizuale 
care fac parte din procesul de pierdere a stării de 
conștiență atunci când adormim. Aceste imagini 
apar între momentul inițial de somnolență și cel 
de somn ușor (adică în timpul NREM 1). Dacă ne 
putem păstra luciditatea pe durata acestei tranziții, 
ne vom situa în NREM 2 și vom fi conștienți de un 
somn fără vise. 

Ca să-ți menţii atenția asupra imagisticii 
hipnagogice, este nevoie să fii un observator gentil 
și pasiv. Vizualizează aceste imagini cu calm, fără a 
încerca să te agăți de ele. Dacă poți menţine acest 
echilibru delicat, în cele din urmă, aceste imagini 
vor da naștere viselor depline. Rămâi pasiv și 
lasă-te pur și simplu atras în vis. Pentru a te pregăti 
de somn, îţi va fi de mare ajutor practica shamatha 
expusă în partea de început a acestui capitol. Acest 
tip de WILD are multe în comun cu practicile 
yogăi visării, pe care le vom cerceta în capitolele 
care urmează. 

CULTIVAREA ÎN MOD DIRECT A 
LUCIDITĂŢII 





Una din cele mai bune căi de a pune bazele 
dobândirii îndemânării în visarea lucidă este de a 
ne antrena în tehnica shamatha de fixare a minţii 
în starea sa naturală. În această practică, atenţia 
nu este direcționată nici către senzațiile tactile ale 
corpului, nici către respirație, ci spre fenomenele 
minţii înseși. Asta înseamnă că obiectele atenţiei 
tale vor fi spațiul minţii și orice gânduri, emoții, 
imagini și alte fenomene mentale care apar în 
domeniul experienței. Scopul este de a observa pur 
și simplu această paradă în absența implicării - 
fără să cultivi, să cercetezi, să fii atras, să încurajezi 
sau respingi orice fenomen mental care îți apare 
în minte. Îți menții o prezență calmă, liniștită, 
indiferent dacă aceste fenomene apar repede și 
învolburat sau la mare distanţă unul de altul. Nu ai 
nicio preferință pentru ce ar putea apărea. Doar fii 
atent la orice apare. 

Este perfect de înțeles folosirea acestei practici 
ca o completare a visării lucide. Fixarea minţii în 
starea ei naturală *merge îndeaproape în paralel 
cu actul visării lucide. Când practici fixarea 
minții în starea ei naturală, devii conștient de 
activitatea mentală a stării de veghe. Recunoști 
aceste evenimente mentale ca fiind evenimente 

mentale, neconfundându-le cu evenimente din 
lumea exterioară, intersubiectivă. În mod normal, 
suntem la fel de captivați și distrași de activitățile 
noastre mentale din timpul zilei precum de 
activitatea mentală nocturnă pe care o numim 
visare. Rar facem un pas înapoi și ne observăm 
mintea în acțiune, devenind conștienți de natura 
realității pe care o experimentăm în momentul 
prezent. Atunci este de înţeles faptul că, dacă 
devii lucid în timpul experienţei din timpul zilei, 
aceasta va facilita foarte mult luciditatea atunci 
când visezi. Fixarea minţii în starea sa naturală 
poate fi eficientă pentru a te reîntoarce în vise 
atunci când te trezești noaptea. 

Sesiune de meditație pentru fixarea 
minţii în starea sa naturală 





Începe prin a-ți stabiliza corpul în starea sa 
naturală și respirația în ritmul său natural, așa 
cum s-a descris în prima sesiune de shamatha din 
capitolul 1. 


Alege orice postură confortabilă - culcat 
pe spate, în șezut cu picioarele încrucișate sau 
așezat pe un scaun. Dacă ești așezat, asigură-te 
că ai coloana dreaptă și că sternul e ușor ridicat, 
pentru a preveni orice presiune pe abdomen care 
să împiedice respirația să se mențină în ritmul ei 
natural. Dacă găsești orice zonă sau vreo tensiune 
musculară, respiră înspre acele zone și apoi lasă ca 
tensiunea să dispară odată cu expirația. La final, 
completează această postură prin trei respirații 
lungi, profunde, înviorătoare. Respiră jos, în 
abdomen și apoi în sus, prin diafragmă și piept. 
Când plămânii sunt aproape plini, dă drumul 
respirației și las-o să curgă fără niciun efort. 

Acum privește-ți corpul din cap până în 
picioare, cu atenție nu pe reprezentarea vizuală 
a corpului tău, ci pe senzațiile resimţite în 
fiecare zonă. Apoi trăiește pentru un moment 
experiența globală a corpului tău ca întreg - 
ca sferă a senzațţiilor tactile. În continuare, 
concentrează-te asupra zonelor din această 

sferă care au legătură cu respirația — ridicarea și 
coborârea abdomenului, a diafragmei și pieptului 
și asupra oricăror mișcări asociate cu respirația. 
Lasă-ţi respiraţia să curgă natural, menţinându-ți 
atenţia de-a lungul întregului flux intern și extern. 
Simte degajarea după inspiraţie şi senzațiile pe 
măsură ce aerul îți inundă din nou corpul după 
expirație. Apoi numără douăzeci și una de 
respiraţii, concentrându-te nu pe numărătoarea 
în sine, ci pe senzațiile care au legătură cu 
respirația. Acesta este un exercițiu preliminar 
pentru stabilizarea și calmarea minţii. 

Acum deschide-ți ochii și lasă-i cel puțin 
parțial deschiși, cu privirea în gol, drept în faţă, 
și direcționează-ți atenția asupra spaţiului minții 
și asupra a orice apare în acel spațiu. Pentru a 
facilita această practică, ai putea la început să 
generezi un eveniment sau un obiect mental, un 
gând sau o imagine, precum un fruct sau chipul 
unei rude — ceva familiar. Generează acea imagine, 
concentrează-te într-un singur punct al acelei 
imagini, las-o să se estompeze, apoi menţine-ți 
atenţia exact acolo unde era, gata să surprindă 
următoarea imagine, următorul gând sau 
eveniment mental care apar în acel spațiu. 

Această practică este foarte simplă: faci 
tot posibilul de a menţine un flux ferm de 
conștientizare deplină  direcţionată spre 

spațiul mental, urmărind orice apare acolo, 
fără reactivitate, fără judecată, fără distragere sau 
aviditate. 

Poţi experimenta intervale în care ești 
incapabil să surprinzi vreun gând, vreo imagine 
sau vreun alt eveniment mental. Și totuși ai un 
obiect de meditație: în timpul acestor intervale 
dintre gânduri încearcă pur și simplu - printr-o 
conștientizare pătrunzătoare - să ai acces la 
goliciunea spațiului mental. Astfel ai acces și la 
scenă, și la protagoniștii de pe scenă. Deci atunci 
când nu există protagoniști, urmărește scena. 


Când observi că ai fost distras - prin obiceiul 
de a fi implicat în gânduri, prin încurajarea 
noilor gânduri, emoții sau imagini, prin reacția la 
fenomenele mentale —, fă un pas înapoi ușor, în 
observarea conștientă și pasivă a fluxului mental. 

După douăzeci și patru de minute, încheie 
exercițiul. 

SCHIŢA PRACTICII 


*  Postura: la alegerea ta (culcat pe spate, așezat 
cu picioarele încrucișate, așezat pe scaun) 

* Corpul: fixat în starea sa naturală 

* Respirația: menținută în ritmul său natural 

* Atenţia: asupra spaţiului mental și asupra 
oricărui eveniment care se ivește în domeniul 
experienţei2 

* Când ești distras: relaxează-te, eliberează-te 
de orice ţi-a captat atenţia, apoi întoarce-ți 
conștientizarea spre spațiul mental și 
conținuturile sale 

* Durata: o ghatika (douăzeci și patru de 
minute) 

* Intenția: de a accede la fenomenele mentale 
cu luciditate, ca o pregătire pentru visarea 
lucidă; de a dezvolta concentrarea folosind 
fenomenele mentale ca obiect al atenției 

ADUNÂND TOTUL 


Cele trei condiţii esențiale pentru a învăța 
visarea lucidă sunt: 


1. motivația adecvată; 
2. practica corectă a tehnicilor eficiente și 
3. excelentă memorie a viselor. 


Scopul este să devii expert în visarea lucidă. 
Asta înseamnă să ai frecvent vise lucide și să le 
extinzi durata, în așa fel încât să ai timpul să-ți 
continui activitățile care te-au adus către visarea 
lucidă de la bun început. Folosim încă o dată 
metafora laboratorului - nu îţi va fi de prea mare 
folos dacă laboratorul este deschis doar o dată sau 
de două ori pe lună și atunci doar pentru câteva 
minute. Mulţi practicanți ai visării lucide care 
fac acest efort nu numai că sunt capabili să-și 
mărească durata viselor conștiente la o jumătate 
de oră și chiar mai mult, ci și să le aibă atunci 
când își doresc. Așa că, după ce ai deschis poarta 
către visarea lucidă - odată ce ai gustat această 
experiență -, următoarea fază este să stabilizezi 
mediul și să începi să te folosești de el. 


2 


Competenţă în 
visarea lucidă 


EXTINDEREA 
VISELOR TALE LUCIDE 


Any A 


Poate că până în acest moment ai avut deja 
câteva vise lucide. Și poate că cea mai mare 
problemă pe care ai avut-o la început a fost să te 
obișnuieşti cu fiorul de a te descoperi brusc treaz 
într-un vis, încât entuziasmul tău nu te-a trezit 
imediat. Probabil ai plutit sau zburat în visele tale, 
sfidând legea gravitației. Poate că ai remarcat cum 
cifrele și literele din vis se schimbă de obicei atunci 
când te uiţi la ele a doua oară. Desigur, acestea 
sunt două dintre verificările majore de care te poți 

folosi pentru a-ți da seama dacă visezi sau nu. 
Probabil, la un anumit moment din vis, scenariul 
s-a destrămat fie brusc, fie treptat sau s-a estompat 
şi te-ai trezit. Ori atenția ta s-a împotmolit și fie 
ţi-ai pierdut luciditatea - fiind gonit în visarea 
obișnuită -, fie te-ai pierdut în somnul fără vise. 
Acestea reprezintă cele două mari obstacole 
în calea extinderii viselor lucide: pierderea 
conștientizării lucide a visului și pierderea visului 
în sine. 


MENȚINEREA VISULUI ÎN VIAȚĂ 








Cercetările asupra visării lucide arată că 
estomparea sau destrămarea viselor fie în 
experiența stării de veghe, fie în somnul fără vise 
reprezintă o chestiune de stimul senzorial care 
triumfă. Pierderea visului înseamnă că fie stimulul 
veghei senzoriale, fie stimulul atenuat în mod 
drastic (inconștient în esenţă) din somnul fără 
vise devine dintr-un motiv sau altul dominant. 
Informația senzorială din mediul nononiric 
se infiltrează treptat sau îţi invadează pur și 
simplu percepția mentală. Antidotul împotriva 
acestei intruziuni în visele tale lucide este de a-ți 
reconcentra atenția pe senzațiile din vis. Mai multe 

metode s-au dovedit extrem de eficiente pentru 
reconstituirea viselor în momentul în care încep să 
se destabilizeze. 

Dacă, în timp ce visezi lucid, ai senzația că 
scenariul vizual din vis își pierde din consistenţă, 
roteşte-ți corpul de visare cu ochii larg deschiși. 
Această mișcare energică, circulară va face ca 
simţurile să îţi fie invadate de imagini și senzaţii 
ale mediului visării. În foarte multe cazuri, această 
manevră va face ca visul în care te aflai să se 
reconstituie sau va trebui să te rotești într-un nou 
scenariu oniric. Ca atare, rotirea poate fi folosită ca 
un mijloc de a schimba visele — de a trece de la un 
vis la altul. 

O altă metodă care s-a dovedit eficientă în 
timp este de a aplica o fricționare corpului 
tău de visare. În cele mai multe cazuri în care 
visezi lucid, „tu” ești localizat într-o replică fidelă 
a corpului tău obișnuit. Simţirea acestui corp 
de visare este similară corpului tău din starea de 
veghe. Pentru că ai mâini ireale, fricționează pur și 
simplu viguros pielea corpului tău de visare. La fel 
ca rotirea, valul de informaţie senzorială va copleși 
stimulul stării de veghe sau al somnului fără vise 
care îţi întrerupe visarea lucidă. 

Urmând aceeași logică a intensificării 
volumului relativ al fenomenelor visării, poți și 
să îți concentrezi atenția asupra aceluiași 

obiect dintr-un vis. Multe din obiectele viselor 
tale se pot schimba relativ rapid - oameni, mașini, 
chiar și fundalul în sine. Dar corpul tău de visare 
și fundaţia pe care stai vor tinde să fie mai stabile. 
Dacă te concentrezi în așa fel încât acestea să 
devină mai intense, acest lucru te va ancora în vis, 
făcând ca orice informație conflictuală din starea 
de veghe sau din somnul fără vise să se estompeze. 
Prin urmare, cheia de a stabiliza un vis care începe 
să fie oscilant este de a-ți mări implicarea față de 
vis, 


MENȚINEREA VIE A LUCIDITĂŢII 


Pierderea lucidităţii înseamnă, în esență, 
că ai pierdut contactul cu realitatea situației 
tale. În loc să menții conştientizarea faptului că 
visezi — că trupul ţi-e așezat nemișcat în pat în 
timp ce ești conștient de visele tale —, crezi din 
nou că visul este real. Este uimitor cât de ușor se 
poate întâmpla asta. Chiar și în cele mai ciudate 
condiții de visare, trândăvia conștiinței visării 
neexperimentate acceptă fără criticism orice. Dacă 
ai fost într-un moment la Denver și în următoarea 
clipă la Los Angeles și începi să te întrebi asupra 
acestui lucru, vocea nepăsării va găsi o explicaţie — 

cu succes — prin gânduri precum: „O, da, probabil 
că am luat avionul” sau „Probabil m-am înșelat 
că am fost în Denver” ș.a.m.d. Prin urmare, 
menținerea unei atitudini meditative critice, care 
constituie suportul fundamental al lucidităţii în 
vise, necesită o mare doză de vigilenţă, pentru că 
vei merge contra unuia din cele mai mari obiceiuri 
ale existenţei umane - „timpul de somn” tihnit, 
confortabil. Ne place să ne facem covrig și să ne 
decuplăm mintea la culcare - așa cum o fac câinii 
și pisicile —, și facem acest lucru toată viața noastră. 

Desigur, cu cât te antrenezi mai mult în 
shamatha, cu atât e mai puțin probabil să-ți 
pierzi luciditatea în vise. Practica simplă de 
a-ți urmări respirația necesită să eviți tendința 
înrădăcinată de a-ți urma gândurile inconștient. 
Dincolo de shamatha elementară, fixarea corpului 
în starea sa naturală, așa cum am arătat anterior, 
reprezintă tocmai menținerea unei atitudini 
meditative critice. Dacă ești obișnuit cu asta în 
timpul zilei — și în special dacă poţi câștiga ceva 
expertiză, făcând din asta un obicei —, vei avea 
mai puţină bătaie de cap să-ţi menții luciditatea în 
timpul nopții. 

Cea mai elementară cale să te asiguri că 
îți menţii luciditatea în vise este să-ți repeţi 
frecvent: „Acesta este un vis” sau „Visez”, 
Continuă să-ți amintești asta, căci astfel vei evita 

să devii captiv al vreunui detaliu din vis, ceea ce te 
poate ispiti ușor să te depărtezi de luciditate. Când 
eşti lucid, se poate întâmpla să descoperi ceva 
ciudat sau ademenitor care să-ți capteze interesul. 
Poate e o mașină sport vintage pe care ţi-ai dorit-o, 
o persoană seducătoare de sex opus, desertul tău 
preferat sau un apus de soare incredibil deasupra 
mării. Apoi te trezești că îl cucerești și iei cina 
cu partenerul viselor tale - și ai devenit atât de 
interesat, încât este real. Luciditatea? La gunoi 
cu ea! Este posibil ca în asemenea situații să îţi 
primeşti prăjitura râvnită și să te și desfeți cu 
ea - „Draga mea / Dragul meu, nu este cumva 
un vis?” —, dar numai dacă latura ta critică se 
suprapune peste tăria interesului și dorințelor tale. 

Același lucru se poate întâmpla și în cazul 
coșmarelor - când ai putea avea o dorință 
puternică de a pune capăt visului. Dacă observi că 
visezi lucid în ceea ce consideri ca fiind condiţii 
îngrozitoare şi alegi să nu te confrunți cu ele, cea 
mai ușoară cale de a ieși din vis este de a-ți închide 
ochii (de visare). Întâmplător, aceasta este o 
tehnică de a intra în somnul lucid fără vise. Dacă 
ai această capacitate, te poți sustrage prin a zbura 
spre o altă planetă, din galaxie imaginată sau poți 
transforma situația ori imaginea de coşmar în 
ceva mai puțin înfricoșător. Poţi să preschimbi un 
vârcolac într-o pisicuță drăguță sau un vulcan care 
erupe într-o fântână. 

PERSPECTIVE PSIHOLOGICE 





Poți și să-ți schimbi reacția față de un 
asemenea vis. Îți poți reaminti că visezi și că orice 
obiect aparent amenințător din visul tău nu există 
cu adevărat. Menţinându-ţi răbdarea și relaxarea 
în asemenea situații, poți deveni capabil să te 
întărești psihologic - și poate să dobândești ceva 
înțelepciune. Vom explora aceste posibilități mai 
în detaliu în secțiunea referitoare la yoga visului. 

Poate că ai remarcat că, anticipând ceva 
dintr-un vis lucid, acel ceva se va și întâmpla. În 
cazul meu, când mă descopăr într-unul din visele 
mele de „călător anxios”, devin lucid și mă surprind 
gândind: „Cred că am pierdut avionul, arunc o 
privire prin fereastra aeroportului și, firește, văd 
cum decolează avionul de pe pistă. Poate că știu că 
visez și că aeroportul nu este real, dar avionul meu 
pleacă oricum. Poţi folosi conștient anticipația 
pentru a menține luciditatea. Dacă, de 
exemplu, vei gândi: „Pariez că prietenul meu cel 
mai bun, Carl, va intra pe ușă acum”, adesea asta 
se va și întâmpla. Atunci poți corela asemenea 
profeții care se vor adeveri în secvenţe. „Acum Carl 
va cânta la acordeon. Acordeonul se va transforma 
într-un Ferrari vintage și vom conduce de-a lungul 

coastei Rivierei Franceze. Poate că va fi un apus... 
O, privește! lată-l cum apare!” ș.a.m.d. 

Aceasta este o metodă de a crea povești și 
continuitate în visele tale lucide. O altă cale este 
de a stabili o intenție anume, precum „Diseară, voi 
urca pe Muntele Everest”. În timpul zilei, practică 
anticiparea faptului că vei visa ascensiunea pe 
munte. Uită-te la poze cu acest munte, citește 
despre cei care l-au explorat, răsfoiește cataloage 
cu echipamente de ascensiune ș.a.m.d. Concepe 
un plan de a urca pe acest munte - stabilindu-ți 
tabăra de campare, alegând un traseu anume, 
găsind soluții pentru anumite dificultăți de-a 
lungul itinerarului etc. Exprimă-ți puternic 
intenția la culcare, repetând iar și iar, fără alte 
distrageri, că te vei găsi la poalele Muntelui Everest 
când vei visa și că apoi vei urca pe el după planul 
ticluit. Încă o dată vei folosi memoria prospectivă 
- de data aceasta într-o formă elaborată - pentru a 
atinge și a menţine luciditatea. 


SOMNUL LUCID FĂRĂ VISE 





Somnul fără vise, așa cum am văzut în 
capitolul 2, este o stare normală în care intrăm 
firesc și inconștient și în care rămânem cu un 
nivel foarte scăzut de conștientizare, dacă nu chiar 
deloc. (Aceste stări naturale fără vise sunt numite 

NREM 2, 3 și 4 în tiparele de somn generalizate, 
menționate anterior.) Este, totuși, o stare pe care 
o putem explora și de care putem beneficia, dacă 
suntem cu adevărat interesați să înțelegem natura 
conștiinței și stările mentale. Somnul lucid fără 
vise ne furnizează o experiență a substratului 
relativ pură. Deși substratul este numit vidat, el 
nu este complet gol, neconfigurat. Dat fiind că 
în ciclul de somn visele se dezvoltă firesc în afara 
somnului fără vise, să intrăm în această arenă în 
mod conștient sau să devenim lucizi după ce am 
intrat acolo ne oferă posibilitatea de a observa 
dezvoltarea embrionară a unui vis. 


În practicile mai avansate, dezvoltarea 
stabilității în somnul lucid fără vise poate fi un 
factor crucial în explorarea noastră a perioadei 
cuprinse între moarte și renașterea următoare 
(bardo)'. În budismul tibetan se crede că această 
stare de după moarte este un factor care determină 
natura renașterii noastre. În mod normal, 
conștiința decedatului este confuză și speriată 
de înfăţișările nefamiliare și dramatice din acest 
interval — nefiind în stare nici să îl înțeleagă, nici 
să se folosească de el pentru a realiza o renaștere 
mai pozitivă. Totuși, dacă am obținut stabilitate 
în somnul fără vise, atunci este o șansă în plus să 
rămânem calmi în această situație și să facem 


*  Stareade tranziție dintre o existență și următoarea. 

alegeri cu sens - în special dacă ne-am pregătit 
prin studierea textelor care explică natura acestei 
stări de tranziție. 

Un exercițiu pe care îl poţi pune în practică 
în starea de somn lucid fără vise este de a-ţi 
îndrepta atenția către vid (substrat) și să-ți pui 
întrebări precum: „Care este natura acestei lipse de 
conținut? Ce dimensiune, formă are? Ce însușiri 
are?” Observând acest substrat, concentrându-ne 
asupra lui, putem ajunge la o întrebare și mai 
importantă: „Care este natura faptului de a fi 
conștient?” În această atmosferă sublimă, lipsită de 
distrageri, poţi cerceta conștiința în detaliu și poți 
găsi răspunsuri importante la întrebări care i-au 
nedumerit pe filozofi de milenii întregi. 

O altă practică bazată pe somnul lucid 
fără vise este prezența deschisă, care intră sub 
incidența lui Dzogchen”, o chestiune pe care o 
vom discuta într-un capitol ulterior. Pe scurt, dacă 
suntem capabili să obținem stabilitate în somnul 
lucid fără vise, accesând substratul, practicând 
prezenţa deschisă, putem dobândi abilitatea de a 
răzbate către conştientizarea pură - natura noastră 
buddha. Pentru cei aflați pe calea spirituală, 
aceasta este o realizare majoră. 





“* Dzogchen  - (pronunțat  dzogcen) înseamnă 
Perfecţiune Totală și se referă de fapt la condiția noastră 
de potențialitate primordială, așa cum este ea cu adevărat. 
(cf. http://www.dzogchen.ro), (n. tr.) 

Practica conştientizarea 
conștientizării (sau shamatha în 
absența vreunui semn) 





O cale de a intra direct într-un somn lucid 
fără vise este de a ne închide ochii în timpul 
activităților visării lucide normale. Aceasta ne 
aduce imediat la vacuitatea substratului. O altă 
metodă, regăsită în yoga visului, este de a ne 
concentra pe imaginea vizualizată în chakra 
inimii. În continuare voi descrie o metodă din 
practica  shamatha numită conştientizarea 
conștientizării, care îi permite celui care meditează 
să alunece ușor, în mod lucid, la culcare, în 
somnul fără vise. 

Sesiunea de conștientizare a conștientizării: 
începe precum în sesiunile anterioare de 
shamatha prin fixarea corpului în starea sa 
naturală. Găsește-ţi o poziție confortabilă -— fie 
stând așezat, fie culcat pe spate. Apoi, după ce ai 
respirat de trei ori profund, fixează-ți respirația 
în ritmul său natural. În timp ce practici 
conștientizarea deplină asupra respirației, lasă-ţi 
ochii parțial deschiși și menţine-ți privirea drept 
înainte, fără a fi atent la obiectele de aproape sau 
de departe. Continuă să respiri confortabil și 
obișnuiește-te ușor cu calitățile relaxării, ale liniștii 
și vigilenţei. Fii în mod periferic conștient de orice 

fenomen mental care trece pe dinaintea ochilor 
minţii tale. 

Odată ce ai atins o stare relaxată și calmă, 
lasă-ți atenţia să se îndrepte către toate obiectele 
- şi către toate fenomenele mentale și fizice — și 
fixează-ţi conştientizarea chiar asupra stării de a 
fi conștient. Conștientizarea ta nu este îndreptată 
undeva anume, nici în interior, nici în exterior, 
ci este în repaus în mod firesc, în propria sa 
natură. Indiferent ce gânduri apar, eliberează-te 
de ele imediat. Îi permiţi conștientizării tale să se 
mențină natural, în însăși natura ei. Pe măsură 
ce menţii această vigilență relaxată, ușoară, 
eliberează-te pur și simplu de orice fenomen 
care întunecă claritatea conștientizării tale. Ceea 
ce rămâne este evenimentul pur al cunoașterii. 
Din când în când, verifică să nu te forțezi și 
ca respirația să îți rămână profund relaxată. 
Odihnește-te în această stare de simplicitate 
totală. 

După o ghatika, încheie sesiunea. (Dacă 
folosești meditaţia ca practică a visării la culcare, 
începe în poziția culcat pe spate. Apoi, odată ce ai 
obținut stabilitate, răsucește-te și îngăduie-ți să 
adormi în timp ce îţi menţii atenţia doar asupra 
conștientizării.) 

SCHIŢA PRACTICII 


Fixează-ți corpul în starea sa naturală 
Menţine-ţi respiraţia în ritmul său natural 
Odihnește-te regulat -— relaxat, liniștit și 
prudent 

Eliberează-te de orice gânduri care îţi vin în 
minte 

Stabileşte conştientizarea asupra 
conștientizării în sine 

Durata: o ghatika (sau cât durează să adormi 
lucid) 

Intenţia: să explorezi claritatea pură a 
conștiinței-substrat, posibil ca preludiu al 
pătrunderii în conștientizarea pură; sau să 
intri în somnul lucid fără vise 

COMENTARIU 





Această practică este extrem de simplă. 
Atenţia trebuie menținută de o manieră foarte 
pașnică și subtilă, mai ales dacă intenția ta 
este de a adormi lucid. Odată ce ai obținut o 
anumită măiestrie în această practică, conștiința- 
substrat este experimentată direct, impregnată 
de calități precum fericire, luminozitate și 
nonconceptualitate. 

Conștientizarea  conștientizării asigură o 
scurtătură către această experienţă, care este 
realizată treptat în timp, prin practica fixării minții 
în starea sa naturală. 

Dat fiind că această practică este atât de 
subtilă, cum poți fi sigur că mențţii conștientizarea 
conștientizării? Este de ajutor pentru orice fel 
de practică să știi care sunt extremele, ca să îţi 
croiești o cale printre ele. În cazul celei de faţă, 
dacă încerci prea mult, se va crea agitație, iar dacă 
nu încerci destul de mult, cazi în stagnare. Odată 
ce recunoști cele două extreme, vrei să faci ceva 
între acestea, ceea ce înseamnă să ricoșezi între 
ele din ce în ce mai ușor. Dacă te concentrezi pe 
orice obiect, gând sau imagine, aceasta este o 
extremă pe latura agitaţiei. Cealaltă extremă, care 
este mai subtilă, este de a avea o minte golită, 

neconștientă de nimic. Nu urmărești niciun obiect 
- doar vegetezi. Ceea ce este între aceste extreme 
este o calitate a prospețimii deoarece te găsești 
în momentul prezent și ești foarte conștient. 
Nu urmărești niciun obiect, ci ești conștient că 
această conștientizare are loc. Este extraordinar 
de simplu, dar subtil. E ca și cum ai aluneca într-o 
pereche de pantofi veche. Când ești încălțat cu ei, 
știi cu adevărat că te afli în ei. Trebuie să-ți dezvolți 
încrederea că știi când o faci în mod corect. Astfel 
se petrec lucrurile. 


LABORATORUL DE VISE 


Odată ce ai acumulat destulă experienţă, iar 
frecvenţa, stabilitatea și vivacitatea viselor tale 
au atins un anumit prag, poți crea laboratoare 
de vise în care poți efectua activități de intereș 
pentru tine. De exemplu, dacă ești pasionat de 
știință, poţi face experimente într-un mod foarte 
imaginativ. Multe din marile revelații științifice 
au avut loc nu în timpul unui experiment, ci 
în timp ce cercetătorul avea imaginaţia liberă. 
Mărul lui Newton - care pare-se că i-a dat ideea 
că gravitația era o forță de atracţie - este un prim 
exemplu. Albert Einstein și-a folosit imaginația 

(desigur, o imaginaţie bine documentată) pentru 
a prezice efectul experimentelor, dintre care 
câteva au fost performate după mulţi ani de la 
formulările sale. Viziunea sa asupra gravitaţiei 
ca spațiu curbat - care a răsturnat perspectiva lui 
Newton - pare să fi fost generată ca o schimbare 
conceptuală imaginativă a întrebării: „Ce este 
gravitația?” În visele lucide, putem manipula 
ambianța și obiectele din cadrul lor de o manieră 
foarte fluidă și vivace, potrivită la modul ideal 
pentru orice, de la designul experimentelor la 
imaginația neconvenţională, importantă pentru 
ştiinţa de ultimă oră. Același exemplu s-ar aplica 
și inginerilor, și inventatorilor, care și-ar putea 
concepe și proba proiectele în „simulatoarele 
de realitate” tridimensionale ale visării lucide 
controlate. Vom vorbi mai în detaliu despre câteva 
implicații mai practice ale visării lucide într-un 
capitol ulterior. 

UN SPAȚIU PENTRU MEDITAȚIE 





Există o mare varietate de tehnici de meditație, 
dintre care multe necesită un spațiu liniștit în 
care putem medita pentru perioade relativ lungi, 
fără elemente perturbatoare. În mod tradițional, 
peșterile și colibele din regiunile izolate au fost 
spaţiile predilecte. Însă acestea pot prezenta 
dificultăți când vine vorba de procurarea hranei, 
de condiţii extreme precum frig și umiditate și 
de pericolele de a ne îmbolnăvi grav. Depășirea 
acestor probleme reprezintă un test pentru 
meditatorii determinaţi, poate o parte constitutivă 
a dezvoltării maturității lor pe calea înflăcărată a 
desăvârșirii spirituale. 

Şi totuși, ce poate fi mai ideatic decât să îţi 
creezi un spaţiu în visele tale lucide în care să poți 
medita fără să fii perturbat de diverse distrageri ale 
atenţiei? Dacă ţi-ai dori un spațiu vizual favorabil 
practicii tale, ţi-ai putea căuta o cameră, o peșteră, 
un vârf de munte cu o priveliște măreață - orice 
îți permit dorințele și nivelul abilităților tale în 
visarea lucidă. Dacă ai vrea, pereţii ar putea fi 
decorați cu imagini sugestive pentru stilul practicii 
tale — poate o statuetă a lui Buddha, a lui Shiva, 
a lui lisus etc. Poţi și să folosești un covoraș sau 
o pernă pe care să stai - deși ai putea la fel de 
ușor să plutești în aer. Dacă practica ta include 

vizualizarea, prin exercițiu vei putea reproduce 
tridimensional cele mai elaborate imagini. 

Din nou, stabilitatea și vivacitatea constituie 
cheia: cei mai mulți vor trebui să își înmulțească 
visele lucide treptat, pentru a fi capabili să practice 
mai mult de o oră în acest mediu al minţii, fără 
să-și piardă visul sau calitatea lucidă a acestuia. 
Vivacitatea - acuitatea imaginilor, coloritul și 
claritatea lor - presupune și ea timp de dezvoltare, 
cu excepția faptului dacă suntem înzestrați de la 
natură, așa cum sunt mulți artiști vizuali. Dacă 
îți dorești să meditezi în spațiul visării lucide, vei 
începe prin a-ți focusa mai întâi determinarea 
afirmând - în același fel ai învățat de la bun 
început visarea lucidă —: „Diseară voi crea în visele 
mele un spațiu liniștit pentru meditație” 

Desigur, nu trebuie să creezi nimic la fel de 
elaborat precum o grotă de meditație pentru a 
medita în timp ce practici visarea lucidă. Dacă 
dorești să performezi practica shamatha a 
concentrării asupra respirației, doar imaginează-ți 
un corp de visare care respiră și fii atent la acea 
respiraţie. Dacă posezi stabilitatea de a crea o 
imagine vizuală, precum flacăra unei lumânări, 
o bijuterie sau chiar o imagine care e sacră 
pentru tine, ai putea să îți dezvolți concentrarea 
și, în final, ai ajunge la samadhi (concentrare 
meditativă) prin menţinerea atenţiei exclusiv 

asupra acelei imagini pentru perioade din ce în ce 
mai lungi. 

O altă practică de meditație ideală pentru 
visarea lucidă este fixarea minţii în starea sa 
naturală. În acest caz, așa cum am văzut anterior, 
nici nu schimbi, nici nu controlezi vreun 
fenomen mental care apare. Din moment ce 
tot ce e perceput într-o stare de vis - gânduri, 
emoții, obiecte fizice — este mental, ești atent 
pur și simplu la orice se ivește, fără să te agăți, să 
fii distras. Aceasta îți va întări în mod natural 
stabilitatea ca visător lucid, dat fiind că, așa cum 
am văzut anterior, să fii lucid asupra aspectelor 
tuturor fenomenelor — zi și noapte — este șablonul 
fundamental al visării lucide. Așadar, urmarea 
acestei practici în timp ce visezi are un dublu 
avantaj: de a-ți dezvolta abilitățile într-o tehnică 
de meditație fundamentală și importantă, cu largă 
aplicabilitate, și de a-ți întări abilitatea de a visa 
lucid. 








ŞA CUM AM REMARCAT, Visarea lucidă este 


4 Aun membru relativ nou al domeniului 
psihologiei moderne. Dezvoltată inițial de 
specialiști în cercetarea asupra somnului - un 
subdomeniu al psihologiei - acum trei decenii, 
aceasta a câștigat adepți entuziaști din publicul 
laic, deși cei mai academici psihologi și-au 
arătat î în mod surprinzător puțin interes față de 
această arie de cercetare provocatoare. Asta poate 
din cauza faptului că este văzută ca fiind prea 
subiectivă și, prin urmare, nevrednică de cercetare 
ştiinţifică! Dată fiind maleabilitatea viselor lucide 
şi varietatea intereselor umane, gama de activități 
în care ne putem implica în timp ce visăm este 
infinită. Visătorii lucizi își pot vedea aventurile 

“nocturne ca un hobby exotic sau ca o misiune 
spirituală. 

Prin contrast, domeniul yogăi visului este o 
practică spirituală înglobată unei viziuni asupra 
lumii care datează de acum două milenii și 
jumătate - viziunea budistă. Acest univers, care 
este complex și în același timp bine integrat, 
este determinat de două obiective îngemănate: 
eliberarea de suferință a tuturor ființelor și 
accelerarea iluminării lor. Literatura acestei 
psihologii budiste altruiste este imensă, iar în 
cadrul ei există nenumărate texte despre yoga 
visului, nemaipunând la socoteală învățătura 
orală transmisă de-a lungul secolelor. Deși nu 
e nevoie să devenim budiști pentru a practica 
yoga visului, o anumită cunoaștere a ţelurilor și 
metodelor budismului este esențială. Nu uita că 
există o intersectare între visarea lucidă și yoga 
visului. Chiar dacă scopurile tale de visare nu 
implică o practică spirituală, vei găsi utile câteva 
din practicile specifice pentru yoga visului, ca 
instrument de a-ți mări abilitățile ca visător lucid. 
Într-adevăr, unele tehnici specifice sunt aproape 
identice. În același mod, cei interesați de practica 
visării dintr-o perspectivă spirituală pot beneficia 
de învățăturile mai ușor de asimilat ale visării 
lucide. Din acest punct de vedere, cele două 
practici sunt complementare. 

CE ÎNSEAMNĂ „TREAZ”? 


Cea mai pregnantă diferență între visarea 
conștientă și yoga visului ţine de ceea ce 
înseamnă să fii lucid sau treaz. Tradiţia științifică 
occidentală, din care au derivat teoriile psihologice 
și practicile visării conștiente, consideră că a 
fi treaz este starea de veghe normală: noaptea 
mergem la culcare și pătrundem într-o lume 
„ireală” a viselor. Dimineaţa, când ne trezim, 
percepem din nou realitatea mai mult sau 
mai puţin „așa cum este ea”. Așa stau lucrurile. 
Putem deveni conștienți în timp ce visăm, dar 
această deșteptare nu este văzută foarte diferit de 
claritatea mentală din timpul zilei. Poţi fi pur și 
simplu conștient asupra procesului visării. 

Însă budismul consideră conștiența actului 
normal de a te trezi o stare de vis referitoare la 
cel mai profund aspect al conștiinței. Ipoteza 
budistă susține că, dintre cele trei stări generale 
de conștiință - vigilența, somnul și visul —, starea 
normală de veghe este, în mod surprinzător, 
starea inferioară a conștiinței, cea care are cel 
mai mic potenţial în dezvoltarea spirituală, cea 
care este cel mai puțin flexibilă. Atunci când 
pornim în căutarea perfecționării spirituale, 
ceea ce experimentăm în mod normal este cel 
mai rău. Starea de vis are mai mult potențial, dar 

dacă nu o recunoaștem, atunci o confundăm în 
mod inevitabil cu starea de veghe și parcurgem 
visul într-o stare de iluzie. Somnul fără vise 
impune o dimensiune mai subtilă a conștiinței 
ce poate fi foarte avantajoasă spiritual, dar care 
este în mod normal umbrită de lipsa clarității, 
neputând din această cauză realiza adevăratul 
potenţial al acestei conștiințe. Pe lângă aceste trei 
stări, așa cum le experimentăm în mod normal, 
mai există și numeroase alte stări ale conștiinței 
deșteptate pe care le putem dezvolta. Dar individul 
nu este considerat cu adevărat „treaz” decât 
atunci când atinge starea de iluminare - starea 
de Buddha, în care s-a trezit în cel mai profund 
nivel al conștiinței. În budism, aceasta este starea 
supremă de vigilență. Până când nu atingem cu 
adevărat trezirea completă din starea de Buddha, 
suntem adormiți. 

TRADIȚIA EMPIRICĂ 


Indiferent de cum înțelegem noi termenul 
„treaz, dacă dorim să ne inspirăm din yoga 
visului budistă pentru a ne ajuta să conștientizăm 
când visăm, atunci suntem norocoși, deoarece 
mai multe concepte cheie budiste își găsesc 
echivalentul în gândirea modernă. Mai întâi 
de toate, budismul este o tradiție empirică - 
budiștii sunt avertizați asupra acceptării generale 
a doctrinelor. Ei sunt mai degrabă încurajați 
să verifice ipotezele. Buddha însuși le-a spus 
călugărilor săi: „Așa cum omul înţelept își dă 
seama de valoarea aurului după ce l-a testat prin 
încălzire, tăiere și frecare, așa și cuvintele mele 
vor fi acceptate după ce au fost analizate, nu doar 
din respect pentru mine. ? Această afirmaţie ar 
trebui să ne spună ceva nouă tuturor celor crescuți 
în tradiția occidentală, tradiție ce se bazează 
în mod idealist pe raționament, experiență 
(experimentare) și pe date obiective. 

Nevoia de dovezi clare este puternic 
impregnată în noi, atât de mult, încât statul 
american Missouri mai este cunoscut sub 
denumirea de „Statul-Dovedește-mi” Nu ar fi 
greșit să numim budismul „religia-dovedește-mi”. 
Practicile sale, inclusiv yoga visului, trebuie 
verificate prin experienţă personală. 

PSIHOLOGIE: 
PSIHICUL ȘI DINCOLO DE EL 


O altă sferă de interes împărtășită de budism 
și de societatea occidentală modernă este 
psihologia. Psihologia occidentală încearcă să 
înțeleagă psihicul. Psihanalistul Carl Jung definea 
psihicul ca „totalitatea proceselor psihice, atât 
conștiente, cât și inconștiente.” Pentru Freud, 
acesta includea id-ul în mare măsură inconștient 
și conștientul moralizator al super-egoului, ambele 
mediate și integrate de ego. Potrivit Dicţionarului 
Medical American Heritage, psihicul reprezintă 
„conștiința care funcţionează ca centrul 
gândurilor, emoţiilor și comportamentului și care 
mediază conștient sau inconștient răspunsurile 
corpului la mediul social și fizic”. 

Dacă reprezentarea și înțelegerea psihicului 
definite astfel constituie principalele obiective 
ale psihologiei occidentale, în psihologia budistă, 
așa cum am sugerat anterior, psihicul nu este 
altceva decât o arie pe o hartă mult mai extinsă, 
o înțelegere mai largă a minții. Şi am văzut că 
psihologia budistă a făcut primii pași acum două 
mii de ani, față de cea occidentală, care a luat în 
serios studiul minții doar acum circa un secol 
şi jumătate. Prin urmare, budismul ne oferă o 


*  SinesauSe(n.tr.) 

bogăţie de cercetări fascinante — ipoteze și practici 
pe care le putem aplica și viselor, și stării de veghe. 

Așa cum ne putem aștepta, această diferență 
de orizont este asemănătoare celei dintre visarea 
lucidă și yoga visului și reprezintă cheia de a 
integra cele două discipline în practică. Pentru 
că visarea lucidă urmează doctrinele psihologiei 
occidentale, ea consideră psihicul drept obiectul 
său de activitate. Din acest punct de vedere, când 
visezi lucid, experimentezi și explorezi psihicul. 
Fenomenele pe care le întâlnești în acest caz și 
felul în care acest domeniu operează pot fi văzute 
prin lentilele psihologiei occidentale și ale teoriilor 
și conceptelor sale. 


CONȘTIINŢA-SUBSTRAT 


Yoga visului încearcă să meargă dincolo de 
psihic, în final către conștiința primordială“, care, 
dacă este pe deplin realizată, devine sinonimă cu 
țelul suprem al budismului însuși — iluminarea. 
Până să ajungem acolo, totuși, întâlnim o stare de 
conștiință mai subtilă decât psihicul, deși nu la fel 
de transcendentă precum conștiința primordială. 
Acest al doilea domeniu mental, conștiința- 
substrat (în sanscrită: alaya vijfiana)?, este diferită 
de subconștientul lui Freud și de conştientul 
colectiv al lui Jung, Este apriori și mai important 

decât suconștientul - un sub-subconștient. Ca 
atare, este considerat sursa întregului psihic, 
inclusiv ceea ce occidentalii numesc subconștient. 
Prin urmare, există o oarecare suprapunere între 
psihic și conștiința-substrat, deși conceptul din 
urmă prezintă o imagine mai profundă și mai 
detaliată a ceea ce psihologii occidentali numesc 
inconștient. Din acest motiv visătorii lucizi pot 
beneficia în teorie și practică de yoga visului. 

Deși conștiința-substrat este unică pentru 
individ - distingând-o de inconştientul colectiv 
al lui Jung -, pentru budism reprezintă baza 
încarnărilor succesive. Se poate spune că nu 
individul se încarnează, ci că există expresii 
succesive ale unui continuum individual al 
unei  conștiințe-substrat. Acest flux mental 
începe să fie configurat în momentul concepției 
și este modificat apoi de gândirea, emoțiile, 
comportamentul și experiențele individului 
de-a lungul vieţii sale. În linii mari, aceste 
comportamente sunt înmagazinate în conștiința- 
substrat ca impregnări karmice care condiționează 
existența individului, dar și ca încarnări viitoare. 
Comportamentul moral imprimă o karma 
pozitivă, care duce la un viitor mai bun și la o 
posibilă evoluție spre iluminare. Activităţile 
nevirtuoase imprimă o karma negativă -— 
seminţe care vor avea efecte negative în viitor. 
Așadar, conștiința-substrat este similară unui 

cip de memorie, în care informațiile inițiale 
modifică constant prezentul și condiționează 
viitoarea operațiune a computerului. Tot așa 
cum software-ul și hardware-ul unui calculator 
interacționează și se influențează reciproc, la 
fel și conștiința-substrat și spiritul ei emergent 
interacționează reciproc cauzal de-a lungul vieții. 
Relevanța conștiinței-substrat pentru yoga 
visului este puterea ei asupra înţelegerii noastre. 
Ca sursă a tuturor fenomenelor mentale comune, 
ignorarea forței sale ne împiedică să vedem 
cum stăm chiar în propria cale, blocându-ne 
progresul în căutarea înțelepciunii, virtuții 
și fericirii.  Pătrunderea  conștiinței-substrat 
revelează terenul interior care trebuie transformat 
în cadrul procesului de maturizare spirituală. 
Temerile, prejudecățile, amintirile, tendinţele 
noastre latente ș.a.m.d. sunt toate înmagazinate 
în conștiința-substrat. Când apar fobiile și 
nevrozele, deziluziile și concepțiile greșite, ele 
sunt generate de această sursă identică. În plus, 
calitatea subiectivă a experienței conștiente” pe 
care o percepem prin simțurile noastre apare 
de fapt din substrat, din spațiul experienţei gol, 
luminos, care este perceput direct de conștiința- 
substrat. Acest spaţiu este conștientizat clar când 


** În original, „qualia, termen care derivă din pluralul 
latinescului „quale”, ce înseamnă „care, ce fel de”. (n. tr.) 

experimentăm lucid somnul profund, fără vise, 
recunoscând această stare atunci când adormim 
repede. Explorate cu înțelepciune, substratul și 
conștiința-substrat devin poarta către înțelepciune 
și iluminare. Yoga visului asigură acces direct la 
acest tărâm și mijloacele de a-l transforma. 


CONȘTIINȚA PRIMORDIALĂ 





O explorare mai minuțioasă a conștiinței- 
substrat, dimpreună cu psihicul pe care îl 
subsumează, asigură o „rampă de lansare” pentru 
a sonda cel mai profund spațiu de conștientizare, 
și anume conștiința primordială. Aceasta 
transcende toate conceptele, inclusiv pe acelea de 
subiect și obiect, existență și nonexistenţă. Este 
atemporală și „nenăscută” în universul relativ pe 
care îl înțelegem ca „existență”. Este sursa virtuților 
precum compasiune, creativitate și înțelepciune, 
care emană din ea spontan. Realizarea deplină 
a conștiinței primordiale reprezintă atingerea 
libertăţii totale, a iluminării - victoria finală. 
Acesta este țelul suprem în yoga visului și în toate 
practicile budiste autentice. 


Conștiința-substrat este extraordinar de 
condiționată, fiind un depozit al înclinațiilor 

naturale, al predilecţiilor karmice - fundamentul 
samsarei. Prin contrast, conștiința primordială 
reprezintă libertatea totală față de asemenea 
chinuri mentale.  Conștiința primordială 
sau bodhichitta supremă _este nonduală din 
bodhichitta relativă - dorința de a atinge starea 
de Buddha, pentru a conduce toate celelalte ființe 
simţitoare? către iluminare. 

În practica tradițională  Mahayanad a 
bodhichittei relative, ne dezvoltăm treptat o 
mare iubire și compasiune faţă de toate fiinţele 
simţitoare. Putem obține asta prin exerciţii care 
ne conduc spre a vedea mai întâi toate celelalte 
fiinţe ca egale în valoare cu noi înșine (un pas mare 
dincolo de perspectiva noastră centrată în mod 
normal pe sine) și, în final, spre a vedea celelalte 
fiinţe simţitoare ca având o mai mare valoare 
decât noi înșine. Orientarea noastră devine una 
de ajutorare a celorlalți, până la perspectiva extinsă 
de recunoaștere a suferinței lor și a potențialului 
lor de fericire. Acest antrenament este în mare 
măsură conceptual. Și totuși, prin realizarea 
conștiinței primordiale, vor apărea spontan marea 
compasiune și bodhichitta relativă - aspirația 
de a atinge iluminarea perfectă pentru binele 
tuturor ființelor. Nu e nevoie să privești în altă 
parte, în afara bodhichittei supreme, pentru a afla 
bodhichitta relativă. 

SUPORTURI ÎN CĂUTAREA 
ILUMINĂRII 


Este extrem de important pentru înțelegerea 
budismului să știm că prima învățătură a lui 
Buddha după iluminarea sa a fost pe tema 
suferinței. Această învățătură, oferită în Parcul 
Căprioarei din Sarnath în apropiere de Varanasi, 
India, este numită „Cele Patru Adevăruri Nobile” 
Enunţate simplu, acestea sunt: 


1. realitatea suferinţei; 


2. realitatea suferinței rezultând în esență din 
cauza lăuntrică a ignoranței; 

3. realitatea că suferința și cauzele ei pot fi 
eradicate; 

4. calea care duce la sfârșitul suferinței. Până 
când cel de-al treilea adevăr nobil este realizat, 
suntem legați de suferinţă prin ignoranță, care 
este cauza fundamentală. 


Dat fiind că țelul suprem nu este altul decât 
iluminarea, așa cum este ea definită de tradiția 
budistă, yoga visului se sprijină pe aceeași filozofie 
și pe aceleași practici care sunt esențiale pentru 
calea budistă tibetană desăvârșită. Budismul 
tibetan încorporează toate cele trei mari tradiții 
tibetane: (1) Shravakayana, cu accent pe realizarea 
eliberării individuale; (2) Mahayana, în care 

iluminarea perfectă a unui Buddha este urmărită 
pentru binele tuturor ființelor; și (3) Vajrayana 
(incluzând Marea Perfecţiune, Dzogchen), care 
unifică vidul cu expresia. Deși toate fenomenele 
sunt lipsite de existență inerentă, ele sunt în 
același timp manifestări pure ale minţii iluminate. 
În mod tradițional, discipolii budismului tibetan 
au fost inițiați în tradițiile mai vechi precum 
Shravakayana și alte școli înrudite, apoi în 
Mahayana și, în final, în practicile mai avansate 
ale Vajrayana. Fie că a trecut sau nu prin cele trei 
stadii secvențiale, orice studiu în profunzime 
asupra budismului tibetan îl va aduce pe individ 
în contact cu cele trei abordări, unificate într-un 
întreg consistent. 

Vidul, care nu trebuie confundat cu ideea 
nihilistă a nimicului, poate fi definit ca lipsa 
deopotrivă a existenţei inerente a fenomenelor 
și a dualității intrinseci dintre subiect și obiect. 
Eul personal, de exemplu, nu este un absolut 
care există bine închegat, regăsit într-o formă sau 
locaţie distinctă și neschimbată. Ceea ce alegem să 
numim „eu” se schimbă în fiecare moment și este 
dependent de o serie de factori precum dispoziţia, 
situația imediată, familie, cultură și naționalitate 
etc. O cercetare profundă şi atentă nu revelează 
niciun Singur, atotcuprinzător „eu „Eul, ca 
entitate cu existență inerentă, independentă de 

orice etichetare conceptuală, este gol. Acesta este 
pe scurt, vidul eului personal. 

Același lucru se poate spune despre 

fenomenele care nu sunt etichetate în mod 
normal ca parte a eului personal. De exemplu 
tindem să  concretizăm existența tuturog 
obiectelor, deși ele nu au o identitate stabilă sau 
independentă în timp. Un obiect simplu precum 
o ceaşcă de ceai era acum nu multă vreme argilă 
Și, înainte de asta, minerale solide și apă. În viitor 
ceașca de ceai se va transforma în resturi de 
ceramică, în fragmente cu greu identificabile, apoi 
în praf. Chiar dacă o ceașcă de ceai a fost păstrată 
intactă milenii întregi, o civilizație din viitor care 
nu a băut vreodată ceai ar putea să nu aibă nicio 
idee ce este sau s-o identifice cu altceva. Dacă a 
fost gândită să fie o scuipătoare, de exemplu, asta 
va și deveni. Obiectele nu sunt decât etichete, a 
căror validitate derivă din consensul general Și 
unei anumite comunităţi. Ele sunt lipsite de orice 
identitate absolută sau inerentă. În zadar încercăm 
să considerăm obiectele ca fiind ceva inerent sau 
imuabil. 

, În plus, vidul tuturor fenomenelor nu este 
văzut ca ceva absolut, ca bază fundamentală a 
fenomenelor Căutarea vidului nu poate fi regăsită 
nicăieri, acesta însuși fiind lipsit de vreo existență 
inerentă. Vidul este numai maniera supremă 

în care fenomenele există. În plus, existența 
fenomenelor experimentate este dependentă de 
organele senzoriale care le detectează și de mințile 
care și le imaginează. Așadar, într-o măsură 
importantă, toate fenomenele sunt co-rezultante 
din tipurile de conștiență care le percep. În mintea 
unei păsări, obiectul pe care îl numim „țânţar” 
este o hrană. Pentru oameni, țânțarul poate fi 
orice, de la o minunăţie până la o vietate iritantă 
și periculoasă (mai ales dacă este purtător al unei 
maladii fatale). Pentru un țânțar, noi oamenii 
suntem hrană - o sursă de sânge necesară pentru 
a fertiliza ouăle femelei de țânțar. Dar care este 
sensul absolut al cuvântului „țânțar”? Țânţarul 
este lipsit de orice sens elementar sau absolut. 
Vidul nu este altceva decât lipsa existenței inerente 
care devine evidentă atunci când fenomenele 
sunt supuse unei analize minuţioase. Vidul 
este o însușire esențială a existenței mentale 
condiționate. Ignoranța noastră faţă de această 
însușire ne duce pe căi greșite și este sursa 
fundamentală a suferinței. Crezând în existenţa 
intrinsecă a fenomenelor, noi, într-un anume sens, 
luăm lucrurile prea în serios. Ne vom familiariza 
mai profund cu vidul în capitolele ulterioare. 
Din moment ce pășirea pe calea budistă 
către iluminare necesită un fundament etic, 
atunci etica este relevantă pentru practica yogăi 


132 YOGA VISULUI 


visului. Fundamentul eticii budismului tibetan 
este intenția de a evita rănirea celuilalt și de a fi 
de ajutor la momentul potrivit. Dincolo de asta, 
atitudinea etică ne împiedică să acumulăm karma 
negativă care ne pune obstacole în căutarea 
iluminării (și are efecte negative în general asupra 
vieții noastre). Atitudinea etică este și unul din 
giranții unei minţi liniștite, care este necesară în 
practica budistă avansată. Dacă suntem sâcâiți 
de vină în viața de zi cu zi, o asemenea calmare 
este puțin probabilă. Persoanelor dominate de 
competitivitate, mândrie, furie, gelozie etc. le va 
fi dificil să acceadă la stări de conștiință subtile, 
pentru care este nevoie de o minte liniștită, stabilă. 

Budismul are nenumărate linii de ghidare 
pentru atitudinea etică. Una este cea a celor Zece 
Nonvirtuţi, o listă de comportamente care trebuie 
evitate. Ele sunt nonvirtuţi ale corpului: 


1. uciderea, 

2. furtul, 

3. comportamentul sexual deviat (însemnând 
acele manifestări sexuale care aduc suferință 
atât nouă cât și celoralți), 


4. minciuna, |, 
5. vorba aspră, 
6. calomnia, 
7.  sporovăiala fără sens 
Dar și nonvirtuți ale minţii: 

8. adori răul cuiva, 


9. invidia, 
10. perspectivele eronate (de exemplu, cele 
neconforme cu realitatea). 


Cele Șase Perfecțiuni cuprind o listă cu 
activități virtuoase legate direct de avansarea pe 
calea spirituală. Individul este încurajat să practice: 


generozitatea, 

disciplina etică, 

răbdarea, 

entuziasmul, 

meditaţia și 

înțelepciunea. 

Cele Patru Virtuţi Incomensurabile cuprind 

o listă de aspirații pozitive pentru binele tuturor 

ființelor simţitoare. Individul cultivă aspirațiile cu 

cea mai mare sinceritate posibilă: 

1. „Fieca toate fiinţele simţitoare să aibă fericire 
și tenei pentru asta; 

2. „Fie ca toate ființele simțitoare să se elibereze 
de suferință și de cauzele acesteia”; 

3. „Fie ca toate ființele simţitoare să nu fie 
niciodată separate de fericire care înseamnă 
absenţa suferinței”; și 

4. „Fie ca toate ființele simţitoare să trăiască în 

calm, fără ataşament și aversiune.” 


Da pwwr 

Acestea și alte formulări revelează că 
altruismul este baza căii către iluminare din 
budismul tibetan. Ele sunt expresia stării de 
bodhichitta, dorinţa de a atinge iluminarea pentru 
ca toate ființele simţitoare să fie eliberate de orice 
suferință și să fie conduse spre fericirea supremă, 
aspirație surprinsă în următoarele cuvinte: „Fie 
să ating iluminarea pentru beneficiul tuturor 
ființelor simţitoare, să le conduc pe toate spre 
iluminare” Practicile bodhichitta le includ pe 
acelea în cadrul cărora individul acordă valoare 
epală celorlalte ființe precum sieși și pe acelea 
în care individul îi pune pe ceilalți mai presus de 
sine. De exemplu, un ghid, numit Cele 8 Versuri 
ale Transformării Cugetări”, afirmă: „Când mă 
aflu în compania celorlalți, mă consider cel mai 
prejos și, din adâncul inimii mele, îi consider pe 
aceștia dragi și mai presus de orice.” Deși ar putea 
părea din exterior ca un spirit de sacrificiu radical 
sau chiar o denigrare de sine, așa cum Dalai Lama 
a afirmat adesea, o asemenea atitudine de a-i 
prețui pe ceilalți mai mult decât pe sine poate 
înlătura povara centrării pe sine. Dacă povara 
egocentrismului poate să-l pună la încercare 
ocazional chiar 'și pe un egocentric convins — 
şi aici există nenumărate dovezi ale acestui 
efect —, cu siguranţă îi va stingheri pe cei aflați pe 
căile spirituale care necesită calmul derivat din 
puritatea inimii. 

PRAGMATISM 


Calea spre iluminare, eradicarea suferinței, 
atitudinea etică, bodhichitta ș.a.m.d. sunt idei 
nobile. Dar budismul are ca ţel suprem să le 
pună pe toate acestea în practică. Buddha a 
practicat atingerea iluminării, iar ideile lui au 
fost întotdeauna susținute de poveţe specifice 
prin care discipolii săi au atins un anumit grad de 
realizare. Să crezi nu e suficient. Practicile trebuie 
să susțină rezultatul intenționat. Prin yoga visului, 
yoghinul poate să recunoască direct vidul eului 
personal și al fenomenelor. Yoga visului ne poate 
pregăti pentru starea de tranziție de după moarte 
(bardo), menţionată anterior. Fenomenele acestui 
bardo pot fi obstacole sau ajutoare în dezvoltarea 
spirituală, depinzând de forța și direcția practicilor 
noastre de-a lungul vieții. Dacă avem o înțelegere 
desăvârșită asupra stării de vis și ne putem 
controla visele, putem realiza acest lucru și în 
starea de tranziție de după moarte. 


Când este sprijinită de realizarea shamatha, 
yoga visului ne și poate asigura accesul la puteri 
supranaturale precum abilitatea de a auzi sunete 
dincolo de percepția normală, clarviziunea și 
previziunea. Acestea sunt importante pentru cei 
care predau dharma budistă. Un maestru cu acces 
direct la gândurile ucenicilor săi va fi mult mai 

exact în acordarea de sfaturi potrivite fiecăruia 
dintre ei. Contactul direct cu conștiința-substrat 
facilitat de realizarea shamatha și yoga visului ne 
permite să accesăm amintiri din viețile anterioare. 
Este și posibil teoretic ca yoghinii visării să 
primească învățături de la ființele imaginate în 
visele lor. Au fost nenumărate asemenea exemple 
în istoria diferitelor tradiții contemplative, inclusiv 
în budism. În aparenţă, acest lucru poate părea 
absurd pentru un om modern. Dar când cercetezi 
acest tip de material divulgat în aceste cazuri, 
alături de judecata sănătoasă indiscutabilă, care 
este spiritul acestor învățături — fără a mai pune 
la socoteală integritatea lor de netăgăduit și lipsa 
motivaţiei de născocire -, atunci scepticismul tău 
începe să șchioapăte. 

Budismul tibetan - în special Vajrayana 
- include o abordare fiziologică în realizarea 
spirituală. Aici baza este constituită de „canale, 
energii vitale și esențe vitale”. Aceste structuri, care 
ar putea avea corespondențe în artele chinezești ce 
implică chi (de exemplu, acupunctura, Qi Gong 
și Tai Chi), dimpreună cu alte tradiții medicale 
și spirituale antice, nu au fost (până acum) 
identificate de știință. Cu toate acestea, efectele 
lor pozitive asupra sănătății sunt evidente, chiar 
și pentru medicina occidentală. Accesul la canale, 
energii vitale și esențe vitale — precum și la chakre 

sau centrele energetice - se face adesea prin 
vizualizare. Yoga visului folosește aceste elemente 
și vizualizările lor inerente pentru a evoca aceste 
ajutoare fiziologice pentru explorările viselor și ale 
somnului fără vise. Vom examina aceste chestiuni 
în continuare, pe măsură ce învăţăm practicile din 
yoga visului tibetană. 


6 
Practicile din timpul 
zilei în yoga visului 








ÎNVĂŢĂTURILE LUI 
PADMASABHAVA DESPRE 
YOGA VISULUI 





Așa cum ziua ne pregătim pentru visarea 
lucidă din timpul nopții — făcând verificări de 
stare, ținând un jurnal al viselor, dezvoltându-ne 
o atitudine meditativă critică -, tot așa yoghinul 
visării folosește practicile yogăi visului din timpul 
zilei pentru a se pregăti pentru yoga visului din 
timpul nopții. În cazul ambelor tipuri de practici, 
dacă devii conștient în timpul stării de veghe și 
faci din asta o obișnuinţă, îţi va fi mult mai ușor 
să atingi pragul de luciditate atunci când visezi. 
Totuși, așa cum am văzut până acum, starea de 

conștiență pe care urmărim să o obținem în yoga 
visului — atât în timpul zilei, cât și noaptea -— 
acoperă o arie mai mare de experiență decât o 
facem prin visarea lucidă. 

Padmasambhava, un adept indian din secolul 
al VIII-lea, a adus cu sine în Tibet o ramură a 
doctrinelor clasice din yoga visului. Fiind un 
maestru al tuturor practicilor budiste ale „Căii de 
diamant” sau Vajrayana, multe dintre învățăturile 
sale au fost transmise generațiilor care au urmat 
sub formă de terma („comoară” în tibetană), 
amplasate în pământ, în rocă, în lacuri și chiar 
în mințile celor care mai târziu au descoperit 
aceste comori, numiţi tertâns. Învățăturile lui 
Padmasambhava asupra yogăi visării se trag 
dintr-o astfel de terma - o serie de învățături 
intitulate Eliberarea naturală, ținute în taină într-o 
piatră ca o capsulă a timpului și dezgropate în 
Tibet la 6oo de ani după Padmasambhava de către 
tertânul Karma Lingpa. Învățăturile despre yoga 
visului, atât din timpul zilei, cât și cele din timpul 
nopții, din Eliberarea naturală presupun un grad 
de însuflețire mentală și stabilitate rezultat din 
puterea de concentrare dezvoltată în timp. Prin 
urmare, în concepția lui Padmasambhava, o 
minte subtilă și puternică, una perfecționată prin 
shamatha, este indispensabilă pentru a avea succes 
în practica yogăi visului. 

CE ESTE ADEVĂRAT 


Învățăturile lui  Padmasambhava despre 
yoga visului încep cu declarația provocatoare 
că „Lucrurile stau astfel: toate fenomenele sunt 
nonexistente, dar par a exista și sunt stabilite 
ca lucruri diverse” La prima vedere, poate 
părea oarecum șocant - chiar fără sens. Dar, 
în context, are o noimă. Prin „nonexistent”, 
Padmasambhava nu se referă la nihilism - nu ne 
spune că nu există nimic. Mai degrabă ne invită 
să ne schimbăm perspectiva nu numai asupra 
fenomenelor ce ţin de vise, ci și asupra experienţei 
din starea de veghe. El sugerează că experiența 
noastră normală din timpul zilei este la fel de 
amăgitoare și imaginară ca și în vise. Tocmai 
aceasta este perspectiva asupra vidului pe care 
am menţionat-o mai devreme, căci fenomenele 
stării de veghe sunt nu mai puțin lipsite de 
realitatea inerentă, obiectivă decât sunt visele. Prin 
urmare, atunci când Padmasambhava susține că 
fenomenele sunt nonexistente - adică nu există 
cu adevărat —, se referă la faptul că fenomenele 
nu există ca atare, nici subiectiv, nici obiectiv. Cu 
alte cuvinte, fenomenele există interdependent 
- apariția lor în conștiența noastră depinde mai 
degrabă de o multitudine de factori decât de 
existenţa lor propriu-zisă. Faptul că noi catalogăm 

în mod convenţional fenomenele ce apar în 
mintea noastră —- nor, ceașcă, Colorado - nu 
înseamnă că ele sunt reale. 

Deşi ne folosim de ea în mod selectiv, 
noțiunea de interdependență nu ne este deloc 
străină. Să luăm de exemplu un „meci de tenis” 
Validitatea acestui termen ține de existența a 
cel puţin doi jucători, a unui teren de tenis, a 
unei plase, rachete de tenis, mingi de tenis și a 
regulilor jocului. Mai depinde în același timp și 
de înțelegerea jocului de către jucători, precum și 
de abilitatea fizică a acestora de a juca. Dacă unul 
dintre acești facori interdependenți lipsește, nu 
poate exista un meci de tenis așa cum este el în 
mod normal înțeles. 


Din punctul de vedere al filozofiei budiste, 
toate fenomenele condiționate necesită trei lucruri 
pentru a exista: (1) cauze și condiţii prealabile (așa 
cum părinții reprezintă cauza nașterii jucătorilor 
de tenis sau toată munca și planificarea ce țin 
de construirea terenului de tenis și producerea 
rachetelor și a mingilor); (2) componenetele 
și atributele fenomenului în sine (jucătorii, 
terenul, mingea, rachetele, regulile jocului, 
cunoștințele necesare creării unui joc de tenis 
etc.); și (3) denumirea conceptuală care identifică 
fenomenele ce posedă aceste componente și 
atribute (denumirea de „meci de tenis” pe care noi 

o dăm acestei colecţii de obiecte și evenimente). 
Văzut astfel, un „meci de tenis” este doar o 
etichetă, o abstracție. Poţi urmări un meci de 
tenis, dar nu poți găsi vreun obiect independent 
care să fie un meci de tenis. Nu aceasta este natura 
Jui. Este un fenomen convențional — îl catalogăm 
conform convențiilor, dar nu există un lucru ca 
atare care să fie meci de tenis. 

Putem găsi o multitudine de exemple similare, 
dar atunci când Padmasambhava sau alți budiști 
vorbesc de „fenomene” și le declară nonexistente, 
ei se referă la tot ceea ce experimentăm prin căi 
normale de percepție!. Fenomenele sunt în mod 
tradițional separate în două domenii: sinele 
personal („interiorul”) şi orice altceva — lumea 
exterioară. În mod normal, considerăm că sinele 
şi conținutul lumii exterioare chiar există ca 
entități independente. Presupunem că lumea 
exterioară nu dispare atunci când închidem ochii 
și că ea persistă până când îi deschidem din nou, 
iar pe baza acestui fapt și a altor „dovezi” lumea 
exterioară există total independent de percepția 
noastră. Și credem cu tărie că și noi suntem cât 
de poate de reali. Atunci când facem referire la 
„corpul meu”, „credințele mele”, „casa mea”, „soţul 
/ soția mea”, ne imaginăm că persoana care posedă 
toate cele enumerate este un „eu” adevărat. 

Totuși, dacă analizăm această situație cu 
atenție, vom descoperi că atât sinele personal, 
cât și lumea exterioară sunt, în sensul în care 
Padmasambhava folosește acest termen, 
nonexistente. Vidul corespunde „negăsirii” a 
ceva ce cauţi. Dacă suntem în căutarea unui eu 
personal cu adevărat real, independent, de sine 
stătător, ce vom găsi? Cine sau ce este acest sine? 
Dacă arăţi cu degetul spre corp, ceea ce arăţi este 
„Corp', și nu „sinele”. Ne percepem în mod normal 
ca fiind mai mult decât doar corpul nostru, prin 
urmare spunem fie că sinele este în corp, fie că 
acesta este deținătorul corpului (ca în expresia 
„corpul meu”). Dar dacă sinele este în corp, atunci 
unde anume în corp se află? Dacă arăţi cu degetul 
spre piept și spui „este în inima mea”, poți fi sigur 
că niciun chirurg, cardiovascular nu a văzut acolo 
vreun sine atunci când a operat. Şi la fel, dacă 
spui că sinele se află în creier - care reprezintă 
centrul gândirii și spațiul centralizat situat între 
principalele organe senzoriale —, nici acolo nu a 
găsit vreun neurochirurg acest sine. 

Poți riposta la cele spuse anterior afirmând 
că aceasta este o viziune simplistă asupra sinelui 
și că noi existăm cu adevărat ca ceva mult mai 
complex și sofisticat — un fel de șablon sau de 
colecție de părți ale corpului și de gânduri, 
memorii și emoții emise la nivel neuronal. Dar 

afirmând asta, revenim la ideea budistă de 
interdependență. La crearea corpului au contribuit 
cauze şi condiţii prealabile (părinţi, planeta 
Pământ etc.); componentele și atributele minții 
şi corpului (gânduri, emoții și activități fizice) 
constituie colecţia care reprezintă baza denumirii 
sinelui ce posedă aceste componenete și atribute — 
gândurile și părereile mele, corpul meu, abilitatea 
mea de jucător de tenis etc. „Al meu” din „corpul 
meu” este doar o denumire - o etichetă. De-a 
lungul timpului, filozofii budiști au căutat în mod 
sistematic dovezi ale sinelui absolut. Niciuna nu 
a fost găsită. Budiștii se antrenează de mulți ani 
în căutarea acestui sine, vrând să vadă dacă există 
vreo dovadă experimentală a existenței acestuia. 
Folosindu-ne de aceeași analiză, descoperim 
că obiectele din lumea exterioară, fie ele mici sau 
mari, sunt de asemenea nonexistente în sensul 
în care Padmasambhava utilizează termenul. Să 
luăm de pildă „atomul”. Cuvântul apare încă de la 
vechii greci. Democrit (secolul IV a.H.) a enunțat 
că atomul este cea mai mică particulă a materiei și 
că stă la baza formării universului material. Mult 
după aceea, știința a descoperit experimental că 
atomul este alcătuit din „particule subatomice” și 
că aceste particule sunt răspunzătoare de formarea 
universului — atomii în atom. Dar experimente 
ulterioare, începând în special din 1900 odată 


146 YOGA VISULUI 


cu apariția fizicii cuantice, au arătat că natura 
și existența acestor particule depind în parte de 
gândirea umană care a teoretizat existenţa lor și a 
determinat modul în care aveau să fie măsurate. 
De exemplu, o particulă subatomică, cum ar fi 
electronul, poate apărea ca particulă într-un tip 
de experiment și ca undă într-un altul. Mintea 
omului de știință este cea care realizează aceste 
experimente, aceste metode de măsurare. Dar 
particulele şi undele sunt fenomene complet 
diferite — deci ce spune asta despre electronul în 
sine? Există? Și dacă da, cum? Conform spuselor 
fizicianului deschizător de drumuri Werner 
Heisenberg: „Ceea ce observăm nu este natura 
însăși, ci natura expusă metodei noastre de 
cercetare.” 

Această curiozitate privind electronul nu este 
un caz singular, izolat. Fizica modernă acceptă 
că elementele de bază ale universului material 
prezintă o caracteristică vagă, fantastică. Prin 
urmare, „atomul” devine, ca și sinele personal, o 
entitate interdependentă ce se bazează pe cauze și 
condiții prealabile, pe componente și atribute ale 
fenomenelor obșervate și, cel mai important, pe 
desemnarea conceptuală — etichetare, măsurare și 
experimentare, incluzând o listă lungă de particule 
subatomice și de comportamente ale lor care 
uimesc adeseori. lar dacă particulele subatomice 

ale atomului nu sunt componenta de bază, dacă 
nu există ca atare, atunci realitatea obiectivă a 
materiei care se presupune a fi compusă din atomi 
— întreg universul — este pusă la îndoială. 

Dar nu ar trebui să ne bazăm înțelegerea 
nonexistenţei universului pe complexităţile fizicii 
moderne. Am putea lua ca exemplu orice obiect 
şi vom ajunge la aceeași concluzie. Am analizat 
o ceașcă de ceai în capitolul precedent. Acum să 
acordăm o mai mare atenție, în detaliu, unui alt 
obiect obișnuit — un creion, de pildă. Este creionul 
real? Există în sine ca atare sau este doar o etichetă 
pe care o atribuim unei colecţii? Corelăm o astfel 
de etichetă cu un obiect subțire, tubular, din lemn 
şi cu o mină de grafit. De obicei, există și o gumă 
la unul din capete. Pe măsură ce creionul este 
folosit, devine din ce în ce mai mic. La fel și guma, 
care devine și ea din ce în ce mai mică odată ce 
este folosită, deseori dispărând cu totul. Se ajunge 
până în punctul în care identitatea sa funcțională — 
„instrument de scris” — nu mai există. Dacă cerem 
un creion și ni se dă un ciot, este foarte posibil să 
protestăm: „Acesta nu este un creion! Dă-mi ceva 
cu care să pot scrie” Oare calitatea de creion a 
dispărut? Unde anume? Am putea în egală măsură 
să spunem că ceea ce numim un creion este doar 
un moment scurt în lunga istorie a lemnului și 
a mineralelor. La început creionul a fost parte 
dintr-un copac și un grafit din pământ precum 

cărbunele, un metal neprelucrat și un cauciuc 
dintr-un arbore de cauciuc sau un cauciuc sintetic 
care ar putea proveni dintr-un produs petrolier 
din pământ. Mai târziu, colecţia, etichetată pe 
moment ca fiind un „creion”, se va dezintegra, 
transformându-se în praf, mucegai, minerale, 
gaze. 


Copacul, cărbunele, metalul ș.amd - 
împreună cu întreg procesul istoric și fabricarea 
creionului - alcătuiesc cauzele și condițiile 
prealabile ale  creionului. Componentele și 
atributele sale reprezintă colecţia de materiale 
ce include creionul și utilitatea acestuia ca 
instrument de scris. Și este desemnat conceptual 
„creionul” - un obiect care posedă acele 
componente și atribute. Dar, desigur, nu există 
nimic care să le posede. Lemnul și grafitul ș.a.m.d. 
nu posedă nimic. Creionul există numai în 
mintea care etichetează și înțelege acest obiect 
ca atare. Dacă civilizații viitoare vor găsi un 
creion ascuţit, l-ar putea categorisi drept o armă. 
Astfel, creioanele, precum și alte obiecte fizice 
sunt nonexistente — golite de existență inerentă. 
Singura lor existență este una convențională, 
interdependentă; ele depind de o colecție de 
alte elemente aduse împreună şi desemnate — 
etichetate — de cineva. 


Mai mult de-atât, nu putem să ne rezumăm 
la componentele obiectelor și să afirmăm că, 

din moment ce ele sunt reale, atunci și ceea ce 
alcătuiesc ele este real. Lemnul este o colecție de 
fibre de celuloză și chimicale ce se compun din 
molecule care pot fi mai departe analizate la nivel 
subatomic — care, așa după cum am văzut, are o 
existență empirică. La fel se pune problema și în 
cazul grafitului, metalului și al cauciucului. În 
acest moment ne putem imagina „realitatea” ca 
ceva mult mai puțin substanțial decât o percepem 
în mod normal. Fenomenele - interioare și 
exterioare — par să prindă viață în mod magic ca 
urmare a etichetării lor. 

Din această perspectivă Padmasambhava 
afirmă că fenomenele sunt nonexistente. Și totuși, 
chiar dacă nu sunt reale, iau naștere fenomene, 
care sunt stabilite, desemnate și percepute ca 
lucruri variate. Aceasta merge în paralel cu 
modalitatea în care fenomenele visului par a fi 
reale pentru un visător confuz și non-lucid și sunt 
percepute ca nonexistente odată ce acest visător 
devine conștient sau se trezește. Visarea lucidă ne 
îndeamnă să ne trezim în timpul viselor nocturne 
— să devenim conștienți că persoana visată pe care 
o credem ca fiind noi și toate celelalte fenomene 
din vis sunt iluzorii. Yoga visului ne cere să 
mergem mai departe, să ne trezim la adevărata 
natură a unei situații analoge pe care în mod greșit 
o numim „starea de veghe.” 

PROCESUL ILUZIEI 


Padmasambhava își continuă introducerea 
la instrucțiunile cu privire la yoga visului din 
timpul zilei: „Ceea ce este efemer este înțeles ca 
permanent şi ceea ce nu este cu adevărat existent 
este înțeles ca fiind cu adevărat existent” Cu 
alte cuvinte, materializăm - transformăm în 
real ceea ce nu este real. Acesta poate fi numit 
reperul cel dintâi, primordial al visului în budism: 
Dacă materializezi, visezi. Totuși, dacă începi 
să conștientizezi acest process - dacă începi 
să înţelegi cum creezi iluzia permanenței, a 
fenomenelor cu adevărat existente -, ești pe cale 
să înţelegi lucrurile așa cum sunt, ești pe calea 
iluminării. Se pune accent aici pe descoperirea 
procesului prin care ne amăgim singuri. 

Ori de câte ori se naște în noi dorință sau 
ostilitate, poate fi interesant să observăm acest 
fenomen, să privim lucrul pentru care există 
atașament sau ostilitate și să ne întrebăm: „Cum 
apare acest lucru - persoană, loc, obiect, situație, 
orice alt lucru despre care poate fi vorba - în 
mintea mea, cur îl percep?” Vezi dacă îl percepi 
ca pe ceva ce există de sine stătător - scos din 
context de către însăși natura lui aparentă. În acel 
moment, este oare acest obiect „real” scopul tău, 
lucrul asupra căruia te concentrezi? Și dacă este, 

recunoaște că visezi. Pentru că scopul nu există 
în felul în care îl înţelegi tu. Eşti prins în mrejele 
propriilor presupuneri pe care le ai cu privire 
la obiect. Atenţia ta este slabă, este în esență o 
invenție. În budism, termenul tehnic pentru acest 
fenomen este acaparator. 

Acest tip de iluzie este obișnuit atât în vise, 
cât și în starea de veghe. Un exemplu este felul în 
care scoatem din context persoane care ne apar 
fie când visăm, fie în situații din timpul zilei. 
Vedem pe cineva, îi observăm comportamentul, 
poate chiar interacționăm cu el, apoi ne formăm 
o părere, conform căreia acea persoană este 
„inteligentă”, „atractivă, „proastă”, „urâtă” sau 
„ticăloasă” Referindu-ne la ultimul atribut, fie că 
persoana apare în vis, fie că apare în timpul zilei, 
acea persoană pare a fi de felul ei dezagreabilă. 
Persoana pare impregnată cu această însușire 
de „dezagreabilitate” — caracteristici inerente pe 
care le observăm și le recunoaștem în mod pasiv, 
Este cazul clasic prin care judecăm o carte după 
copertă. 

Dar nu am citit cartea încă. Dacă analizăm 
puţin, vom descoperi că adevăratul context al 
acestei persoane este mult mai complex. De 
exemplu, această persoană are probabil părinți 
care nu o văd dezagreabilă, ci absolut adorabilă. 
Mulţi alții nu o consideră dezagreabilă. Persoana 

pe care tu o percepi ca fiind așa nu se vede probabil 
dezagreabilă. Și dacă ajungi să cunoști această 
persoană, caracteristicile pe care le consideri 
dezagreabile pot fi în timp percepute diferit. 
(Dimpotrivă, fără niciun dubiu că există oameni 
care cred că tu ești dezagreabil — lucru cu care este 
posibil să nu fii de acord.) 


În mod evident, atunci când ne trezim 
dintr-un vis despre un om dezagreabil, realitatea 
acelei situaţii dispare pe loc. Din moment ce 
persoana visată este inexistentă, eticheta de 
„dezagreabil” a fost și ea imaginară. Atunci 
când vedem oamenii dintr-o perspectivă 
atât de restrânsă, fie în vis, fie în realitate, 
decontextualizăm în mod invariabil — etichetând 
în mod absolut acolo unde nu există absolut. 
Adevăratul context al tuturor persoanelor şi 
obiectelor este interdependenţa. Natura visului, 
fie el în timpul nopții sau ziua, include o formă 
de ignoranță ce poate fi cu ușurință interpretată 
greșit. Visarea ne ispitește să devenim amăgiți. 
Ne putem lăsa purtați de val sau ne putem trezi 
- putem verifica și realiza pe loc că, deși obiectul 
așa cum îl percepem noi pare a fi real, acea apariţie 
este înșelătoare. 

În termenii modului nostru normal de a 
percepe realitatea, dacă vom analiza fenomenele 
în maniera aceasta, vom înțelege totul complet 

greșit. Dar chiar dacă suntem convinși în acest 
punct că „toate fenomenele sunt inexistente”, 
înțelegerea noastră este doar conceptuală. În 
budismul tibetan, înțelegerea conceptuală este 
asemănată cu un petic pe o haină care, mai 
devreme sau mai târziu, va cădea. Obișnuindu-ne 
să practicăm yoga visului în timpul zilei, vom 
dobândi o înţelegere profundă ce ne va pregăti 
pentru trezire, atât pe timpul zilei, cât și pe timpul 
nopții. Ca să îl cităm pe Chagdud Tuiku Rinpoche, 
unul dintre cei mai proeminenți lama tibetani care 
au predat în Occident, „Yoga visului se bazează 
pe concentrarea pe care o putem menţine asupra 


:»2 


iluziei experienței de zi cu zi. 


PRACTICA CORPULUI ILUZORIU 





„Să considerăm”, continuă Padmasambhava, 
„Că, din moment ce toate aceste lucruri - lipsite de 
caracter permanent, stabilitate sau de un caracter 
neschimbător - nu au o natură inerentă, atunci 
ele sunt ca niște iluzii” Cum sunt iluziile? Par să 
existe, dar nu sunt cu adevărat acolo unde apar. 
Ne-am cercetat deja sinele personal, am studiat 
deja atomul, „dezagreabilitatea” și un obiect 
obișnuit — creionul. Și poate că ești de acord că, 

analizate, aceste lucruri au o calitate iluzorie: 
par să existe independent, de sine stătător, dar 
nu este așa. Presupunem că există, dar nu putem 
spune cu certitudine. Avem înrădăcinată ideea 
sinelui personal în mintea noastră, dar din punct 
de vedere fenomenologic — adică, din perspectiva 
experienței noastre directe - nu am întâlnit 
o entitate independentă care să corespundă 
concepției pe care noi o avem asupra acestor 
lucruri. Padmasambhava ne cere să vedem 
starea de veghe într-un alt mod: de la moment la 
moment, de la situaţie la situaţie, de la persoană 
la persoană, să vedem tot ceea ce apare nu ca ceva 
permanent, neschimbător, inerent, ci mai degrabă 
ca o iluzie, un vis. 

Deși pare nebunește să spunem „Asta e 
o iluzie” pentru tot ceea ce experimentăm, 
neuroștiința modernă, la fel ca fizica, susține 
această afirmație. Toate informaţiile pe care 
simţurile noastre le percep par să vină „de acolo, 
din afară”, Ceva mai înainte am menționat că 
toate culorile pe care le percepem în lumea 
exterioară nu există în mod obiectiv, independent 
de percepție. Moleculele care alcătuiesc obiectele 
materiale nu au culori. Fotonii care ne lovesc 
retina nu sunt colorați, iar neuronii din cortexul 
vizual nu primesc informaţii despre culorile pe 
care le interceptăm. Prin urmare, culorile pe 

care le vedem nu există în spațiul fizic — nici în 
obiecte, nici în spaţiul dintre organele de simț 
şi acele obiecte și nici în creier. Din perspectiva 
budismului, culorile și toate celelalte lucruri 
revelate simțurilor noastre fizice și percepției 
mentale se nasc din substrat. Condiţiile care ajută 
învăţarea, memoria, imaginația, împreună cu 
procesele electrochimice care apar în nervul optic, 
trebuie să se combine pentru a produce ceea ce 
în mod subiectiv numim „roșu”. Trandafirii roșii 
nu sunt roșii de sine stătător, ci sunt în mod pasiv 
percepuți astfel. Conform ilustrului neurolog 
Antonio Damasio, „Imaginea obiectului nu se 
transferă de la obiect la retină și de la retină la 
creier” 3 Și este foarte posibil ca alte tipuri de 
retine, nervi optici, cortex vizual, alte minți 
condiționate- cum ar fi la albine, lilieci sau urși — 
să dea naștere unei experiențe complet diferite de 
ceea ce noi numim un trandafir roșu. Care este 
„adevăratul” trandafir roșu? Niciunul. Trandafirul. 
roșu este o iluzie. Din perspectiva modernă 
neuroștiințifică, același lucru este valabil și pentru 
obiectele celorlalte simțuri. Așadar, atunci când 
închidem ochii, lumea - în felul unic în care noi 
o percepem - dispare. Alţii văd ceva, însă acel 
ceva nu este exact ce vedem noi. Și dacă acei alții 
aparţin altor specii, este posibil ca modul lor de 
percepție să fie complet diferit. 

În Dhammapada, Buddha spune: „Mintea 
precedă toate fenomenele.” Am putea interpreta 
mintea la care se referă Buddha ca fiind conștiința- 
substrat, conștientizarea continuă constituită 
din tendinţe latente, impresii, amintiri, moduri 
obișnuite de percepție etc. Mintea precedă 
fenomenele în sensul în care fenomenele sunt 
condiționate de conștiința-substrat. Filtrează tot 
sau aproape tot ceea ce percepem. Se spune că, 
atunci când ne trezim din somn, tărâmul nopții 
dispare în substrat. Și că, atunci când adormim, 
tărâmul zilei dispare tot acolo. Să observăm, deci, 
că proiecţiile — nu fotonii sau undele sonore — sunt 
cele care se dizolvă în substrat. Fotonii, undele 
sonore și altele ca ele sunt entități teoretice ale 
ştiinţei pe care nu le percepem în mod direct, ele 
existând în legătură cu sistemele de măsurare cu 
care sunt detectate și în legătură cu mințile care le 
concep. Și, așa cum ne demonstrează visele pe care 
le avem, substratul este un dinam, creând spațiu 
după spațiu. Întreaga lume de subiecți și obiecte 
în care suntem prinși — pe care noi o numim 
„Viaţă” și pe care budismul o numește samsara — 
se naște din conglomerația complexă și încâlcită a 
substratelor comune. 

Observăm încă o dată ce spune Stephen 
LaBerge atât de abil: „Conștiinţa visului este 
conștiința din starea de veghe fără constrângeri 

fizice. Conștiința din starea de veghe este 
conștiința visului cu constrângeri fizice.” 

Problema este: Ce sunt constrângerile fizice? 
De ce natură sunt ele? Cei care cercetează visarea 
lucidă, folosindu-se de orientarea științifică pe care 
o au, le acceptă ca fiind adevărate. lar dacă nu sunt 
adevărate, au cel puţin o natură diferită de cea a 
fenomenelor viselor nocturne - „mai reale” decât 
visele noastre. Dar Padmasambhava și lumea 
budistă Vajrayana pe care o reprezintă înțeleg toate 
aceste fenomene ca fiind ireale — caracteristici 
lipsite de substanță. 

Unii adepți budiști (dar și alții aparținând 
altor tradiţii) demonstrează uneori acest lucru în 
public. Se spune că unii tertoni pot scoate texte 
și obiecte sacre din rocă solidă. Padmasambhava 
și-a imprimat talpa piciorului în rocă solidă. 
Înalt preoţii tibetani din zilele noastre și-au 
imprimat palmele și tălpile în rocă și au străpuns 
acest material cu stinghii de lemn. Uneori, 
aceste „miracole” au loc sub privirile unui public 
numeros, cei care le fac schimbând realitatea stării 
de veghe în același mod în care cei care visează 
lucid modifică realitatea viselor. Scopul nu este 
acela de a-și demonstra „abilitățile ezoterice, 
ci de a inspira credința că lumea viselor poate 
merge dincolo de frontiera nopții, poate atinge 
ceea ce noi considerăm „realitatea concretă." Dar, 

ca să putem transforma în realitate înțelegerea 
conceptuală a „fenomenelor  nonexistente”, 
trebuie să facem ceea ce au făcut acești oameni 
extraordinari: să exersăm. 


PRACTICA 


Padmasambhava ne oferă instrucțiunile de 
bază, specifice pentru a practica yoga visului 
din timpul zilei: „Imaginează-ți cu toată tăria 
că mediul înconjurător, orașul, casa, colegii, 
conversațiile și toate activitățile sunt un vis; 
spune-ți chiar cu voce tare «Acesta este un vis». 
Imaginează-ţi tot timpul că este doar un vis.” 

O altă învățătură tibetană budistă privind 
yoga visului din timpul zilei> dezvoltă aceste 
instrucțiuni, încurajând cursantul să „ajungă la un 
echilibru meditativ în starea conștientă de «Am 
adormit». Este un vis, o iluzie” Mai mult decât 
atât, trebuie să îţi „situezi conștiența într-o sferă 
nonconceptuală, fără a o focaliza nicăieri. Apoi, 
concentrează-te, asupra tuturor impresiilor tale 
și ale celorlalți și consideră că «Toate acestea sunt 
doar iluzii. Nu sunt reale.» 


A, 


Continuând să exersezi în această manieră, 
atât în timpul, cât și după meditaţia formală, 

fenomenele vor părea mereu lipsite de existență 
reală și teamă” Devine clar acum de ce soluţia și 
concentrarea derivate din shamatha sunt esențiale 
pentru a practica cu succes yoga visului din timpul 
zilei. 

Acest exercițiu arată care este diferența 
esențială între practicile visării lucide din timpul 
zilei și cele din yoga visului. Dacă realizezi 12 
verificări de stare în timpul zilei, iar ceasul îţi arată 
de 10 ori în mod consecutiv aceeași oră, atunci 
când îţi iei privirea de la el și apoi ţi-o întorci din 
nou, conform visării lucide, poți fi 99% sigur că 
nu visezi. Și totuși Padmasambhava sugerează că, 
chiar și fiind sigur că ești „treaz, ar trebui să-ți spui 
că visezi. 

Padmasambhava nu ne sugerează să exercităm 
o iluzie indusă, ci ne cere să ne rupem de 
perspectiva obișnuită pe care o avem cu privire la 
experienţe. Schimbă înțelesul a ceea ce presupune 
să fii treaz și face din asta centrul atenției în cazul, 
practicii din timpul zilei. 

Revenind la exemplul visului non-lucid, atât 
timp cât vezi lucrurile din perspectiva faptului că 
tu ești persoana din vis — persoană visată —, atunci 
ești blocat în acel punct. Dacă asta crezi că eşti 
cu adevărat, atunci ai stabilit clar caracterul non- 
lucid al visului. Ești prins în rolul tău iluzoriu. 
Dacă un partener ar vedea că visezi - observând, 

cel mai probabil, că te tot întorci și te răsucești, 
că vorbeşti incoerent și îţi miști rapid ochii = 
ți-ar putea șopti „Visezi” $. Și întocmai ca acest 
partener, Padmasambhava îţi cere să înţelegi visul 
nu din perspectiva unei persoane induse în eroare, 
ci, vorbind la figurat, din perspectiva celui care 
visează când doarme. Îţi sugerează să vezi starea 
de veghe din perspectivă budistă. Buddha a fost 
întrebat odată: „Ești zeu, ființă cerească, spirit sau 
om?. Răspunsul lui nu a confirmat niciuna din 
variante: „Sunt treaz.” 7 


Din perspectiva Dzogchen, Padmasambhava 
ne învaţă să încercăm să înțelegem realitatea 
exact așa cum este ea. Trebuie să vedem nu 
numai lumea exterioară, ci și propriul nostru 
corp ca fenomene ale visului. Ca să ne pregătim 
pentru yoga visului din timpul nopții, exersăm 
instrucțiunile privind corpul iluzoriu - să ne 
privim corpul pur și simplu ca fiind o matriţă a 
iluziilor. 

Corpul și elementele sale componente sunt 
văzute nu mai substanțial decât este văzută o 
reflecţie în oglindă. Din moment ce nu am atins 
încă pragul conștiinței primordiale, ne folosim de 
puterea imaginației. Prin urmare, „îţi imaginezi cu 
tărie” că ești complet conștient în starea de veghe — 
acesta este un mare pas în a deveni conștient. 





PRACTICILE DIN TIMPUL ZILEI ÎN YOGA VISULUI 161 


Aplicând imaginația unei situații pentru care 
este perfect potrivită — la urma urmei, se întâmplă 
să visezi —, pretinzând că înţelegi lucrurile așa 
cum sunt ele, ai creat un model care se potrivește 
realității. Apoi ţi se deschide ușa imaginației, 
cad barierele care te împiedică să vezi ceea ce se 
întâmplă deja -— faptul că visezi. Și din perspectivă 
budistă, din perspectiva conștientizării pure, a 
conștiinței primordiale, starea de veghe nu este 
doar „ca un vis”, ci chiar este un vis. Așa că acum 
încercăm cu adevărat să ne trezim în ceea ce în 
mod normal și eronat numim starea de veghe. 


CONȘTIINŢA PRIMORDIALĂ 


În practica visării lucide din timpul nopții, 
atunci când putem spune „Visez” în mijlocul 
unui vis, referirea la „eu” se face din conștiința- 
substrat. De acolo vine. Este „eul” convențional, 
obișnuit. Care este atunci referentul „eului” când 
spunem autentic, cu deplină înţelegere, „Eu visez” 
în cadrul practicii yogăi visului din timpul zilei? 
Cine sau ce visează, cine sau ce este amăgit de 
realitatea din starea de veghe? Această realitate 
este visată de conștiința primordială — unul dintre 
motivele pentru care se spune în Vajrayana că 

toate proiecţiile vizuale sunt corpul zeității, toate 
sunetele sunt graiul zeităţii și toate gândurile sunt 
mintea zeității. Zeitatea este, desigur, pe deplin 
iluminată — este o manifestare a minții iluminate. 
Și în Dzogchen se susține faptul că toate ființele 
sunt deja iluminate și că universul infinit este 
un tărâm buddha. În esență, nu suntem ființe 
conștiente obișnuite, ci niște ființe iluminate 
care nu sunt conștiente de acest lucru. Această 
idee urmează modelul aforismului tibetan: „Deși 
soarele strălucește mereu, el este ascuns privirii 
noastre de nori întâmplători.” 

Realitatea conștiinței primordiale sau 
conştientizarea pură este ceva ce poți ajunge să 
cunoști. Dar acest lucru nu este posibil numai prin 
observarea atentă a proiecțiilor și nici prin forța 
logicii, a intelectului, a investigației etc. Ai putea 
spune că este cunoscută prin puterea credinței, 
dar aceasta duce la dificultăți semantice. Este 
o cunoaștere care nu e doar empirică, nu este o 
cunoaștere a simțurilor sau prin deducție, ci o 
cunoaștere imediată, nemijlocită, nonconceptuală 
— intuitivă. Experiența este una a conștientizării 
pure a cunoașterii înseși. 

Aș putea concluziona instrucțiunile lui 
Padmasambhava privind yoga visului din timpul 
zilei astfel: cu puterea intuiției și a imaginației 
revino de fiecare dată la perspectiva din care 

este adevărat să spui „Acesta este un vis”, 
Confirmă aceasta. Astfel, se vor dărâma în nod 
treptat barierele dintre mintea duală normală și 
conştientizarea pură. Deci yoga visului din timpul 
zilei este mișcată de puterea intuiţiei și întărită de 
puterea mindfulness. 


AA 


Yoga visului 
__ petimp de noapte 


MOTIVAȚIA 





„Când mergi la culcare seara, spune 
Padmasambhava, „cultivă bodhichitta, gândind: 
«Pentru binele tuturor ființelor simţitoare din 
spaţiu, voi practica samadhi al iluziei [yoga 
visului] și voi atinge starea perfectă de Buddha. În 
acest scop mă voi instrui în visare.»” Aceasta ne 
dictează direcţia. Care ar putea fi cea mai plină de 
sens motivație pentru instruirea în yoga visului? 
Încearc-o pe aceasta ca să vezi dacă ți se potriveşte: 
beneficiul tuturor ființelor prin conducerea 
lor către iluminare. În contextul Vajrayana și 

Dzogchen, există o singură motivație adecvată, 
și aceasta este bodhichitta. Aspirația este cea mai 
înaltă, iar cuvintele sunt emfatice: „Voi atinge 
starea perfectă de buddha” Nu spunem „O, voi 
face tot posibilul și sper că nu voi pieri mai întâi.” 

O asemenea motivaţie elevată aduce cu sine 
câteva întrebări ample. Te poți oare dedica cu 
adevărat atingerii stării de bodhichitta - cu tot ce 
implică ea —, în timp ce îți menţii presupunerea că 
atunci când vei pieri se poate întâmpla orice? Nu 
știu cum poate fi lucrul acesta realist, decât dacă 
suntem aproape acolo - aproape conștienți când 
începem această practică - sau dacă minimalizăm 
bodhichitta prin propoziția pur și simplu 
paradoxală: „fie ca toată lumea să fie fericită”, S-ar 
părea că ipoteza reîncarnării - pe care o putem 
pune noi înșine în mișcare pentru a continua 
această practică, această muncă în viețile viitoare 
dacă e nevoie - ne-ar fi foarte de ajutor, dacă nu 
esenţială pentru a face cu adevărat aserțiunea pe 
care Padmasambhava ne cere s-o facem. 

Asta îmi aduce aminte de povestea adevărată a 
profesorului meu, Gen Lamrimpa, care a venit în 
India ca un călugăr sărac, în anii 1960, curând după 
ce China comunistă a invadat Tibetul și a început 
represiunea brutală asupra budismului. A sosit 
într-un orășel numit Dehradun, din Nordul Indiei, 
pe colinele submontane ale Himalayei. Acolo a 

descoperit că printre refugiații tibetani din acest 
orășel existau câțiva maeștri și adepți desăvârșiți. 
Deși mulți dintre ei abia scăpaseră cu viață, aveau 
puţine averi și erau recent exilați din ținuturile lor 
natale, din punctul de vedere al practicii spirituale, 
era O grupare unică de indivizi — o comoară pentru 
un practician adevărat al Dharmei. 

Dar nu numai că Gen Lamrimpa era nevoiaș, 
ci nici nu avea unde să trăiască și să practice. 
Până și peșterile din jurul orășelului erau pline de 
yoghini — „niciun loc liber!” Așa că Gen Lamrimpa 
nu a găsit o peșteră, ci o stâncă suspendată. În 
zona aceea plouă abundent în cea mai mare 
parte a anului, așa că noua sa casă nu-i asigura 
cu adevărat un adăpost. Dar sub acea stâncă își 
executa practicile. A aflat că guvernul Statelor 
Unite ale Americii le dădea refugiaților tibetani 
câte un sac de făină în fiecare lună și cam asta 
era tot ce mânca. Timp de trei-patru ani cam 
asta a fost situaţia sa: o stâncă suspendată și un 
sac de făină. Ulterior, mi-a spus că acestea au 
fost cele mai fericite zile ale vieţii sale. Așa că se 
pune întrebarea: ar face cineva ce a făcut Gen 
Lamrinmpa în absenţa unei viziuni asupra lumii 
care a făcut din asta un demers plin de înţeles 
- unul care să fie plin de sens nu numai pentru 
această viaţă, ci și pentru viitoarele, în așa fel încât 
timpul petrecut în practici asidue să fie continuat 

dincolo și orice sarcină neterminată în această 
viață să fie continuată în următoarea? 

Dacă nu am avea o asemenea viziune și am 
crede că la capătul acestei vieți nu există nimic, ar 
fi ca şi cum i-am spune unui om de afaceri că își 
poate cheltui timpul și energia pentru a-și dezvolta 
afacerea, dar că în orice moment — vrând-nevrând 
- poate da faliment. Câtă determinare ai avea 
pentru a-ți atinge țelul dacă acestea ar fi ipotezele 
tale de lucru (prin opoziție cu a-ţi canaliza inima 
și sufletul într-o afacere știind că de aceasta vor 
beneficia copiii și nepoții tăi?). Atingerea stării 
de bodhichitta, precum și motivaţia ta pentru 
practica  yogăi visului prezintă importante 
ramificații pe care ar trebui să le cercetezi. 


PRACTICA 


Îndrumările continuă: „Apoi, pe când ești 
întins în pat, odihnește-te sprijinit pe umărul 
drept, cu capul îndreptat spre Nord, cu obrazul 
drept în mâna' dreaptă și cu mâna stângă pe 
coapsă. Imaginează-ţi clar corpul ca fiind zeitatea 
ta personală” Această poziție este numită 
poziţia leului adormit. Dacă nu îți poți poziționa 
patul în direcția nordică - sau în cazul în care 

călătorești mult și dormi mai ales prin hoteluri 
-, imaginează-ți pur și simplu că ești cu fața spre 
Nord. Asta este suficient. Termenul „zeitate 
personală” este traducerea cuvântului tibetan 
„yidam”. Ar putea fi o zeitate precum Vajrasattva, 
Tara sau Padmasambhava sau ar putea fi mentorul 
tău spiritual, gurul tău. Ţi-ai putea închipui că 
ești Padmasambhava, Dalai Lama, Karmapa sau 
orice mare maestru precum Dudjom Rinpoche 
sau Dilgo Kyentse Rinpoche. Așadar, folosește 
orice formă arhetipală sau manifestare a lui 
Buddha, care exprimă simbolic acele calități ale 
stării de Buddha ce rezonează profund în tine, 
și imaginează-te în acea formă - imaginează-ți 
corpul ca propriul tău yidam. (Sau poți folosi ca 
propriul tău yidam alte câteva figuri spirituale 
care te inspiră. Dacă ești creștin, poți folosi 
imaginea lui lisus Hristos sau pe cea a lui Francis 
de Assisi. Personalități inspiraționale cu rezonanță 
spirituală pot fi regăsite în toate religiile, dar și în 
contexte profane.). „Dacă vizualizarea nu e clară”, 
continuă Padmasambhava, „fă o declaraţie de 
atotputernicie: «Eu sunt zeitatea personală.»” 

ZEITĂȚI 





Practica bazată pe reprezentarea zeităților este 
considerată esența budismului Vajrayana. Practica 
formală a meditaţiei asupra unei zeități este 
extraordinar de complexă. În termeni generali, 
practicianul memorează vizual forma zeități, 
inclusiv vestimentația acesteia, uneltele pe care le 
ţine în mână și gesturile (mudra). Fiecare dintre 
acestea are o semnificație specială. De exemplu, 
pana de vultur de pe pălăria lui Padmasambhava 
semnifică că perspectiva sa este cea mai înaltă. 
Cele trei mantii ale sale (o robă interioară și 
exterioară peste care se află o pelerină) reprezintă 
măiestria sa în Shravakayana (vehiculul eliberării 
individuale), Mahayana și Vajrayana etc. Apoi 
practicianul îl va sau o va goli de orice aluzie la 
personalitatea obișnuită și îi va vizualiza corpul 
(lui / ei) precum cel al unei zeități. Folosind 
„mândria divină”!, individul afirmă identitatea 
fiinţei sale cu zeitatea. Lumea de dincolo este 
văzută ca mandala zeității, conținând în mod 
tipic un palat cu patru intrări simetrice, păzite de 
protectori, înconjurate de simboluri prielnice, 
cercuri protectoare și alte chipuri sau simboluri. 
Persoanele din lumea de dincolo sunt văzute ca 
ființe luminate pe deplin?. În mod ideal, toate 
formele fizice sunt recunoscute precum corpul 

zeității, toate sunetele ca discursul său luminat 
și toate gândurile precum mintea sa luminată. 
Întreaga vizualizare reprezintă universul văzut ca 
tărâmul lui Buddha înzestrat cu toate atributele 
iluminării. 

Aici este esențial, precum în toată practica 
zeități, să îţi anihilezi simțul comun al identității. 
Asta se poate realiza mai întâi prin realizarea 
faptului că simțul tău normal asupra sinelui 
este gol - este proiectat și născocit -, ca un fel 
de casă din cărți de joc care se năruie când o 
cercetăm îndeaproape. Putem reuși asta prin 
folosirea stilului de analiză ilustrat anterior, care 
revelează „nonexistența” fenomenelor, cuplată 
cu concentrarea stabilă dezvoltată în practica 
shamatha. Din acel domeniu al goliciunii 
existenţei inerente tu apari sub forma zeităţii, 
asumându-ți identitatea acesteia. Vizualizându-te 
ca zeitatea ta personală, imaginează-ți că dispui 
de calitățile iluminării desăvârșite întrupate de 
yidam-ul tău. În acest fel te vei transforma pe tine 
și mediul în care te afli într-un fel de șablon al 
conștientizării luminate? 

Îndrumările specifice ale lui Padmasambhava 
pentru a adormi sugerează să „îţi imaginezi că pe 
pernă capul tău se odihnește în poala mentorului 
tău spiritual și îți focusezi toată atenția pe Orgyen 
Padma [Padmasambhava] în zona gâtului, de 


172 YOGA VISULUI 


mărimea articulației degetului mare de la mână, 
cu un chip lucios și zâmbitor, înfățișându-se și 
totuși neavând nicio natură inerentă” Imaginea 
pe care o vizualizezi apare clar în gâtul tău, dar 
este transparentă precum un curcubeu. Apoi, 
„exprimă mental ruga: «Binecuvântează-mă 
să percep starea de vis. Binecuvântează-mă 
să pot recunoaște starea de vis ca fiind stare 
de vis.»” Îţi recunoști natura de Buddha ca pe 
Padmasambhava în chakra gâtului și evoci cea mai 
lăuntrică conștientizare pentru a aduce claritate 
viselor tale. Nu invoci vreo putere din afară sau 
vreo personalitate pentru suport. 

„Stai culcat în poziția de somn a leului și 
resimte dorul puternic de a recunoaște starea de 
vis ca fiind starea de vis” Într-o manieră foarte 
similară practicii din timpul nopții a visării lucide, 
dă naștere unei hotărâri de neclintit, creează 
memoria prospectivă puternică - Diseară voi fi 
decis întru totul să recunosc starea de vis! „Şi în 
timp ce faci toate aceste lucruri, adormi fără să 
te lași întrerupt de alte gânduri” În acest caz va 
fi indispensabilă practica shamatha extensivă, 
care îți va permite să păstrezi hotărârea, memoria 
prospectivă cu o minte liniștită, stabilă. „Chiar 
dacă nu reușești asta de la prima încercare, repetă 
de mai multe ori și fă-o cu toată convingerea, cu 
o dorință arzătoare Aceasta este în mod clar o 

agendă plină: să adormi în timp ce-l vizualizezi 
pe Padmasambhava în chakra gâtului, să iei 
hotărâri și să menții vizualizarea, nepermiţând 
gândurilor din afară să intervină prin perturbări 
sau interferenţe. 

În mod normal, când mergem la culcare, îi 
permitem minţii să rătăcească un timp peste tot 
şi apoi să adoarmă într-o stare de pălăvrăgeală 
Jăuntrică semiconștientă. Prin urmare, trebuie să 
ne antrenăm să liniștim această minte obsesivă, 
compulsivă și pusă pe trăncănit și să găsim puțin 
calm pentru a ne menţine hotărârea și memoria 
prospectivă — mintea liniștită ne face foarte relaxaţi 
- și apoi să alunecăm direct în somn. 

Atunci când ne concentrăm pe una dintre 
chakre, energia subtilă, vitală tinde spre acel loc. 
În timpul stării de veghe, energiile vitale converg 
în mod firesc înspre cap, în timpul visării, înspre 
gât, iar în somnul profund fără vise, înspre 
chakra inimii. Așadar, dacă vrei să te trezești în 
timpul viselor, focusându-te pe chakra gâtului vei 
acumula energiile vitale de o manieră care te va 
pregăti să intri conștient în starea de vis. 

Pentru cei mai mulți oameni, cea mai mare 
provocare este de a menţine această vizualizare 
și totuși de a adormi. Este nevoie fie de abilităţi 
de atenţie foarte subtile, fie de o minte care este 
de la natură foarte relaxată. În cultura tibetană 

tradițională, mințile calme, relaxate erau ceva 
obișnuit. Era o societate în esență rurală și 
nomadică - puţinele orașe erau mici și liniștite, 
prin comparație cu metropolele moderne. De 
asemenea, din propria mea experienţă, este mult 
mai ușor să practicăm vizualizarea la altitudini 
înalte precum cele regăsite în Tibet, „acoperișul 
lumii”. Unul dintre maeștrii mei tibetani își 
petrecea verile în tinerețe ca păstor pe pajiștile 
alpine. Toată ziua nu făcea altceva decât să-și 
păzească turma care păștea alene iarba, singura 
sa distracție fiind un fluier de lemn. Pe fondul 
unui asemenea stil de viață nu este dificil să te 
obișnuiești să ai o minte relaxată și împăcată. 
Din nou, dacă mintea ţi-e în general agitată - o 
situație care nu este atipică în lumea modernă -—, 
dezvoltarea shamatha prin practică asiduă poate 
fi recompensatoare nu numai pentru realizarea 
yogăi visului, ci și pentru un spectru larg de 
activități. 

Există vizualizări alternative mai simple 
care pot fi folosite pentru a intra direct într-un 
vis lucid. Îţi poți imagina un bindu roșu - un 
pește roșu și strălucitor - în gâtul tău. Silaba 
albă AH, care simbolizează vidul, poate fi și 
ea imaginată. Poţi folosi litera tibetană pentru 
această silabă, transliterația sanscrită sau cea 
engleză „AH”. Dar esenţa acestei practici este de 

a-ți focusa conştientizarea în chakra gâtului și 
de a o vizualiza acolo - dă-i formă. Procedând în 
acest fel, cristalizezi ceva, conștientizarea ta capătă 
o formă, convergi energia vitală în acea direcţie. 
Când vizualizezi o silabă-sămânță sau când îi 
auzi sunetul, introducând aceste forme arhetipale 
nu numai că îţi vei canaliza energia vitală către 
acea chakră, ci și configurezi acea energie pentru 
a fi utilizată în yoga visului. Energiile vitale te vor 
ajuta să îți cobori conștiența vigilentă din cap 
spre gât, purtându-te astfel de la starea de veghe 
la conștiința visului și făcând asta în mod lucid. 
Acesta este sensul acestei metode. 

Dacă în general adormi destul de ușor, dar 
descoperi că încercând să menții o vizualizare 
nu reușești să adormi, atunci poți să încerci 
să îţi fixezi mintea în starea sa naturală când 
stai în poziția de somn a leului și aluneci în 
starea de somn. Dacă îți poți menţine claritatea 
conștientizării pe măsură ce adormi ușor, poți 
intra în starea de somn în mod lucid. Și de acolo 
poți apărea cu bună știință într-un vis — lucid 
încă de la început. Dar dacă în mod normal ţi-e 
greu să adormi, toate practicile descrise anterior 
te-ar putea ține treaz. În acest caz, urmărește-ţi 
încetișor senzațiile respirației și trage un somn 
de noapte profund. La urma urmei, dacă nu poți 
adormi, nu poți visa, caz în care yoga visului nu 
intră în discuție! 

OBSTACOLE 


Dar ce poți face dacă, după o perioadă de 
practică dedicată yogăi visului, descoperi că ţi se 
pune o piedică, că ești incapabil să accesezi lumea 
visului în mod lucid? „Dacă visul nu este înțeles..., 
atunci poate fi vorba de o încălcare a promisiunilor 
tale tantrice, așadar găsește-ți un refugiu, cultivă 
bodhichitta,  reînnoiește-ți  jurămintele prin 
confesiune, mantrele de o sută de silabe (ale 
zeiței Vajrasattva)+, fă ofrande ganacakra?, evită 
impurificarea și meditează conform celor descrise 
anterior” Cei care își iau angajamente tantrice 
(în sanscrită samaya), de obicei date de maestru 
atunci când primești o împuternicire tantrică, 
ar trebui să cerceteze dacă vreunul dintre aceste 
jurăminte nu a fost încălcat. Dacă s-a întâmplat 
astfel, asta s-ar putea resimți ca un blocaj care 
te împiedică să progresezi în această practică. 
Blocajul poate fi înlăturat printr-o practică de 
purificare adecvată, precum cele menţionate 
anterior. Dacă nu ești un practicant al Vajrayana, 
încearcă să vezi,dacă îţi menţii un standard etic 
înalt în contactele cu tine însuți și cu ceilalți. Dacă 
nu, asta ar putea avea o influență negativă asupra 
practicii tale și va tulbura calmul minţii necesar 
pentru o practică meditativă de succes. 

Deși unele din îndrumările privitoare la yoga 
visului din timpul nopţii pot părea descurajatoare, 
putem adopta o abordare mai practică pentru a ne 
urni din loc. Mai întâi, trebuie să recunoști visul. 
Să foloseşti orice e de ajutor - tehninicile lămurite 
anterior de Padmasambhava sau oricare metodă 
din visarea lucidă modernă care funcţionează 
în cazul tău. Esenţial este să devii pur şi simplu 
lucid în vis, în așa fel încât să ai o bază pentru 
orice activitate de yoga visului alegi să adopți. 
Apoi, pentru o practică facilă și eficientă, menține 
stabilitatea și vivacitatea recunoașterii faptului 
că visezi, dar și stabilitatea și vivacitatea visului 
în sine. Cât de profund ai înțeles starea de vis ca 
fiind stare de vis în termenii vivacității? Există 
un întreg, continuum de grade de luciditate. Ai 
reținut clar că ai putea să te apropii într-un vis 
de ceea ce pare să fie un zid de granit și să treci 
direct prin el? Menţionăm încă o dată relevanța 
practicii shamatha pentru yoga visului, dat fiind 
că stabilitatea și vivacitatea în vis vor fi acelea 
ale minții tale înainte de a adormi. Atât timp cât 
cultivi stabilitatea și însuflețirea atenției prin 
shamatha, poţi transfera asta în practica yogăi 
visului și totul va fi mult mai ușor. Din acest motiv 
Padmasambhava a predat mai întâi shamatha și 
abia apoi yoga visului. 

PRACTICILE ESENȚIALE ALE 
EMANAȚIEI ȘI TRANSFORMĂRII 





Practicile esențiale care țin de yoga visului 
se folosesc de luciditate în timpul visării pentru a 
dezvolta o înțelegere directă a naturii fenomenelor. 
Padmasambhava spune: „În timp ce percepi starea 
de visare, ține cont de următorul lucru: «Din 
moment ce acesta este acum un corp de visare, 
el poate fi transformat în orice fel.» Orice apare 
într-un vis, fie că e vorba de înfățișări demonice, 
maimuțe, oameni, câini etc., transformă-le 
meditativ în zeitatea ta personală. Practică 
multiplicarea lor prin emanațţie și schimbă-le în 
orice dorești.” 

Poți intitula asta „faza vrăjitorului” a yogăi 
visării. Ești într-un vis, știi că visezi, îți menții 
continuitatea și claritatea visului în sine și 
continuitatea conștientizării tale asupra visării. 
Știind că toate înfățișările din vis sunt doar 
emanații ale substratului - că nu există nimic 
substanțial din perspectivă subiectivă sau 
obiectivă -, poți pur și simplu începe prin a 
modifica ce dorești dintr-un vis. Unele lucruri, 
precum zborul, sunt ușoare și foarte maleabile. 
Până acum probabil că ai zburat de multe ori. În 
acest stadiu, procedura clasică este de a transforma 
un lucru în mai multe și mai multe lucruri 

într-unul singur. Încearcă asta cu orice obiect care 
apare, inclusiv cu tine. Dacă vezi în vis un cocker 
spaniel, creează o duzină de astfel de câini. Dacă 
vezi un stol de porumbei, redu-l la un singur 
exemplar. 

Apoi schimbă dimensiunea obiectelor - 
pe cele mici în mari și pe cele mari în mici. 
Preschimbă o planetă din câmpul tău vizual 
într-un obiect de mărimea unei mingi de golf. 
Mărește o furnică de dimensiunea unui munte. 
Apoi schimbă forma și identitatea obiectelor. 
Transformă cockerul spaniel într-un crocodil și 
apoi readu-l la forma inițială Transformă-te într-o 
pasăre, într-un munte sau într-un ceas de mână. 
la înfățișarea unui spirit și apoi a unui câmp de 
flori. Profesorul meu Gyatrul Rinpoche numește 
această practică ca fiind „mișcarea înainte și înapoi 
a mediului și a înfățișărilor subtile și corpolente ale 
ființelor simţitoare”, sugerând că schimbi obiectele 
„în orice manieră dorești”, inclusiv să „transformi 
calmul în urgie și urgia în calm. Așadar, este 
posibil orice. 

La început vei da peste anumite emanații și 
transformări care opun rezistență voinţei tale, 
fiind dificil de performat. În aceste situații trebuie 
să te străduiești, pentru că există ceva în visul lucid 
pe care încă îl concretizezi; pare că este o anumită 
rezistență obiectivă, că ceva nu este maleabil 

la acțiunea propriei tale conştientizări. Așadar, 
trebuie să lucrezi asupra acestui lucru până vei 
reuși. Trebuie să realizezi nu numai conceptual, 
ci și experienţial că fenomenele visului sunt în 
întregime fluide. Nimic din ce apare în vis nu este 
independent de conștiința ta. Treptat, ajungi să 
știi asta prin performarea acestor experimente. 
Este o învățare practică. Tendinţa de a concretiza 
încetează nu pentru că ai înăbușit-o, ci pentru că 
știi din propria ta experienţă că aceste fenomene 
nu sunt reale — acesta este motivul atotcuprinzător 
pentru care practici yoga visului. Deși poate fi 
distractiv să te joci cu astfel de lucruri, scopul 
acestor exerciții este de a-ți impregna complet 
înțelegerea cu informaţia că fenomenele visării nu 
au o existenţă inerentă. 


CEL MAI URÂT COȘMAR AL TĂU 


Nu fi surprins dacă, după un timp, practica 
profundă a yogăi visării te va face să trăieşti 
ocazional experiențe neplăcute.  Explorăm 
substratul, care conţine binele, răul și urâtul 
experienței noastre nu numai din această viață, 
ci și din nenumăratele existențe anterioare. 
Dacă am fost angelici în toate acele vieţi — faptele 

noastre au fost mereu pozitive și virtuoase, 
generând doar karma pozitivă -, am fi iluminați 
până acum. Așa că trebuie să ne confruntăm cu 
anumite aspecte neplăcute ale ființei noastre. O 
formă care apare și în yoga visului, și în practica 
shamatha profundă, este myam, varianta tibetană 
pentru „experiența meditativă”. Desigur, există o 
mare varietate de asemenea experiențe. Un nyam 
este o experiență psihologică și / sau somatică 
accidentală și anormală care este declanșată de 
meditaţia corectă. Așadar, este anormal — ceva ce 
iese din sfera obișnuitului. Și accidental pentru 
că probabil nu durează mai mult de câteva ore 
sau mai mult de două zile. Se poate manifesta fie 
la nivelul corpului prin greață, vertij, beatitudine, 
prin orice gen de experiență somatică, fie la nivel 
psihologic prin depresie, paranoia, credință 
înfloritoare, reverență, lacrimi, tristeţe etc. 
Observă că experienţa de acest gen este declanșată 
de practicile de meditație corecte și este un semn 
de progres, trebuind să fie distinsă de experienţele 
declanșate de practicile meditative eronate. 

Cu cât este mai intensă practica, cu atât 
este mai bine să apelezi la un maestru de 
meditație calificat. Când apare nyam, fii rațional; 
întreabă-te: „Poate fi o situație medicală?” Dacă 
răspunsul este „poate, mergi la doctor. Când 
ești sigur că este nyam, lasă lucrurile să decurgă 

normal. Doar fii prezent, fără să resimți speranță 
sau teamă. Dacă este nyam, pur și simplu va trece. 
Nyam-urile autentice sunt un semn bun - dacă le 
practici adecvat și corect - și trecerea prin aceste 
faze într-un mod corespunzător este un proces de 
purificare. 

Cele mai profunde niveluri ale practicii 
transformării și emanației pot activa nyam-ul 
fricii. Pentru ca un obiect să trezească teama 
în minte, trebuie să aibă loc o concretizare 
densă, lipsită de maleabilitate. Obiectul este 
înțeles absolut amenințător: „Percepe starea 
de vis și mergi pe malul unui mare râu., spune 
Padmasambhava. „Reflectează asupra următorului 
lucru: «Din moment ce sunt un corp mental în 
vis, râul nu poate să ducă nimic cu el.» Sărind în 
râu, vei fi purtat de un curent de fericire supremă 
și de vid.” Deoarece practicile yogăi visării (și ale 
shamatha) vizează în mod profund conștiința- 
substrat, mai devreme sau mai târziu cele mai 
urâte coșmare ale tale vor ieși la suprafață. Ca un 
ecou al spuselor lui Padmasambhava, preotul 
tibetan Tsongkapa afirma: „de fiecare dată când 
apare în vis ceva de natură amenințătoare sau 
traumatică, precum înecul sau moartea într-un 
incendiu, recunoaște visul ca fiind vis și sari sau 
aruncă-te în apă sau în foc”S$ Adu luciditate în 
următorul coșmar ca un candidat pentru cea mai 
mare temere: 

Plutesc în apele întunecate și vâscoase 
ale unei mlaștini. Deodată, observ doi ochi 
lacomi la suprafața apei îndreptându-se 
către mine. Sunt pe cale să devin hrana unei 
creaturi înspăimântătoare. Știu că visez. Nu 
exist, crocodilul nu există, întregul mediu 
ambiant este o plăsmuire mentală. Aș putea 
să scap ușor luându-mi zborul spre lună sau 
să transform crocodilul într-un cocker spaniel 
căruia îi place să fie răsfățat. Dar nu fac 
asta. Îl las să se apropie, să-și deschidă fălcile 
larg deschise, să-și arate colții tăioși și să-mi 
devoreze corpul firav, fără de apărare. (Nu 
există suferinţă, desigur, deoarece corpul meu 
de visare nu are terminaţii nervoase, iar colții 
crocodilului sunt himerici.) Și când a terminat 
cu mine, mă recreez, mă întorc către crocodil 
şi îl întreb: „Mai dorești încă o masă?” Și îl las 
s-o facă din nou. 


Aceasta este proba finală pentru această fază a 
practicii — să-i permiţi celui mai rău coșmar al tău 
să aibă loc, fiind perfect conștient că este o iluzie. 
„La început”, spune Padmasambhava, „din cauza 
dependenței de autocontrol, nu vei îndrăzni să sari 
în foc etc., dar asta nu se va mai întâmpla odată 
ce te vei obișnui. În mod similar, acceptând toate 
lucrurile, precum incendiu, abisuri și animale 
carnivore, toate temerile vor răsări ca samadhi” 

Pregătirea esențială pentru toate acestea este 
antrenarea în fenomenele din timpul zilei și în 
corpul iluzoriu și anticiparea puternică a stării de 
VIS. 


RĂZBATEREA CĂTRE 
CONȘTIINȚA PRIMORDIALĂ 


În Eliberarea naturală,  Padmasambhava 
prezintă o practică avansată de recunoaștere a 
conștientizării pure în starea de vis. Folosindu-se 
de aceasta, discipolii care au realizat pe delin 
shamatha și vipashyana? pot fi capabili să 
sălășluiască în rigpa sau conștientizarea pură 
din starea de vis. Cu toate acestea, o persoană 
care nu beneficiază de aceste premise poate 
cunoaște străfulgerări ale conștiinței primordiale 
prin permiterea conștientizării să pătrundă în 
conștiința-substrat, folosind metodele prezentate 
în capitolul 4 (închizând ochii în timpul unui 
vis lucid, adormind în timp ce medităm asupra 
unei vizualizări* în chakra inimii și practicând 
conştientizarea conștientizării). Când lansezi 
un vis, dar îţi susții luciditatea și conştientizarea 
ta dispare din psihicul conștiinței visării în 
conștiința-substrat, aceasta este în mod evident o 

oportunitate de a realiza direct conștiința-substrat. 
Dar în acea stare poți practica Dzogchen în starea 
lucidă, fără vise. Și eliberând toată aviditatea în 
această conștientizare panoramică, deschisă la 360 
grade, atunci conștientizarea ta poate să străpungă 
conștiința-substrat și să fie realizată drept 
conștientizare pură. Din câteva învățături timpurii 
ale lui Prahevajra asupra practicii Dzogchen 
trekchă, a „străpungerii” &, e clar că ceea ce 
străpungi cu adevărat este conștiința ta substrat.? 
Practica autentică Dzogchen constă totuși în 
ceva mai mult decât repausul în „conștientizarea 
fără alegere” sau în „prezența deschisă”. Aceste 
practici nu sunt chiar practici shamatha autentice, 
pentru că  shamatha implică întotdeauna 
atenţie selectivă, și nu receptivitate față de toate 
fenomenele. În plus, dacă tot aspiri la fenomenele 
senzoriale, mintea ta nu se va retrage în conștiința- 
substrat, aşadar nu vei realiza niciodată shamatha. 
Conștientizarea lipsită de alegere și prezența 
deschisă nu sunt nici ele cu adevărat practici 
vipashyana, pentru că adevăratele vipashyana 
implică întotdeauna un anumit grad de cercetare, 
ceea ce lipsește acestor practici. Și, în final, niciuna 
din aceste două practici nu constituie meditaţia 
Dzogchen, pentru că Dzogchen-ul autentic 
implică o imersiune serioasă în perspectiva, 
meditaţia și modul de viață al Dzogchen-ului. 

Fără să ajungi să vezi realitatea din perspectiva 
conștientizării pure, prezența deschisă nu este 
altceva decât repausul minţii noastre obișnuite, 
dualiste. Secvența clasică de practică în tradiția 
Dzogchen constă în fixarea minţii în conștiința- 
substrat prin practica shamatha, explorând natura 
supremă a minții prin practica vipashyana și în 
final străpungând mintea convențională, și anume 
conștiința-substrat, către conștientizarea pură prin 
practica meditației trekchă. 

Așadar, prin conștiința-substrat ca platformă, 
putem răzbate către  conștientizarea pură. 
Anumite înfățișări din vis pot fi doar artefacte 
care apar din substratul tău, dar din perspectiva 
Dzogchen poți de fapt să întâlnești un Buddha 
și să primești învățături direct de la o asemenea 
ființă. Prin urmare, pentru cei a căror practică este 
cufundată în Vajrayana, există posibilitatea de a 
călători spre tărâmurile budiste, de a-i întâlni pe 
cei numiţi Buddha și de a le primi învățăturile. 

În istoria budistă au fost înregistrate multe 
asemenea dovezi. Pentru practicanții avansați — 
care sunt numeroși, în special în Asia - este ceva 
aproape banal. + 

Unul dintre cele mai faimoase exemple este 
adeptul Dzogchen Jigme Lingpa (1730-1798), 
care a primit în vise transmisii extensive și 
învățături de la Longchen Rabjam (1308-1364), 

deși îi desparte mai multe de patru secole. Însuși 
Longchen Rabjam a primit numeroase învățături 
și transmisii direct prin intermediul viselor și 
viziunilor. 

Dar există și exemple mai recente. Am 
vizitat-o odată pe călugărița engleză Tenzin Palmo, 
care este una dintre cele mai bune practicante din 
Occident a budismului tibetan”. A trăit mulți ani 
într-o grotă, la altitudinea de 15.000 de picioare, 
într-o izolare completă. Atunci când am întâlnit-o, 
strângea provizii, mâncare și lemne de foc, pentru 
a începe o izolare cu o durată de trei ani. 

Dat fiind că urma să fie înconjurată de 
zăpezi din noiembrie până în mai, am întrebat-o 
ce se întâmplă în februarie, când ar putea să 
aibă întrebări importante despre practică, 
dar nicio modalitate să i le adreseze vreunui 
maestru. Replica ei a fost următoarea: „E ușor, 
mă rog preotului meu și apoi el îmi apare în 
vis și primesc astfel un răspuns.” Unul din 
beneficiile samadhi-ului este faptul că claritatea 
conștientizării se revarsă natural în starea de 
vis. Cei care au atins samadhi desăvârșit, care 
este fructul realizării shamatha, încep să aibă 
vise lucide chiar și în absența unui antrenament 
specific în visare. 

Deși reamintirea vieților anterioare implică 
accederea profundă la  conștiința-substrat, 

siddhi-uri precum clarviziunea (perceperea 
lucrurilor de la mare distanță), claraudiția 
(perceperea sunetelor de la mare distanță), 
premoniţiile și alte tipuri de „percepţie 
extrasenzorială” sugerează accederea la 
conștiința primordială, în care spaţiul și timpul 
nu sunt bariere în calea cunoașterii. Din nou, 
practicile meditative profunde precum yoga 
visului pot permite accederea ocazională la 
aceste percepții paranormale.  Reamintește-ți 
exemplul anterior, al câtorva yoghini cu care 
am conviețuit la Dharamsala, India, în 1980. 
Aceștia erau practicanți care trăiau acolo sus de 
zece, douăzeci, treizeci de ani, așa că minţile lor 
deveniseră chiar transparente și subtile. Câţiva 
dintre ei au descoperit că previziunea a început să 
apară frecvent. Credeau că în niciun caz nu putea 
fi vorba de noroc sau de coincidență. Câteodată, 
absolut în mod neprevăzut la fiecare trei sau 
patru săptămâni, un sătean urca acolo unde se 
aflau yoghinii pentru a lăsa o mică ofrandă. Sau 
dacă unul dintre ei nu se afla într-o completă 
izloare, un sătean putea veni să-i pună câteva 
întrebări în timpul mesei de prânz. Yoghinii au 
descoperit că adesea în timpul nopții, înainte ca 
vreun sătean să sosească, unul dintre ei avea un 


* Puteri spirituale, paranormale, supranaturale sau puteri 
magice, abilități şi realizări care sunt produse ale progresului 
spiritual obținut prin meditaţie și yoga. (cf. wikipedia.org,, n. tr.) 

vis despre persoana care urma să-i viziteze. Aveau 
străfulgerări de previziune pe termen scurt. 


Într-un caz mai recent, un maestru budist 
tibetan care trăia la mănăstire într-o oarecare 
izolare, la cinci mii de metri altitudine în 
Himalaya, a devenit instantaneu conștient de 
moartea neașteptată a unuia dintre discipolii săi 
americani din Colorado. Fiul vitreg al acestui 
discipol făcea practică la acel moment cu acest 
maestru din Tibet, care îl informă despre încetarea 
din viață a tatălui său vitreg, spunându-i că ar 
trebui să se întoarcă acasă. La scurt timp după 
aceea a primit un telefon din Colorado prin care 
s-a confirmat acest fapt și i s-a solicitat întoarcerea 
acasă. 

O ultimă remarcă vizavi de aceste abilități 
paranormale: în 1992, Dalai Lama făcea referire 
la o practică care era posibilă pentru cei care 
sunt yoghini foarte înzestrați și experimentați 
în practica yogăi visului. Considerând asta drepț 
bază, putem intra în ceva care este în mod explicit 
o practică a yogăi visului de tip Vajrayana și — asta 
chiar depășește imaginația - putem dezvolta ceea 
ce Dalai Lama numea corpul special de visare. 
Putem astfel dobândi măiestrie asupra energiilor 
subtile ale corpului. Le modelezi, le meșteșugești 
precum un olar zămislește un ulcior, finisând și 
modelând, dar și direcționând energiile subtile cu 

puterea samadhi-ului tău. Nu numai că lucrezi cu 
substratul, care este intangibil și imaterial, ci îţi 
folosești puterea samadhi-ului pentru a crea un 
corp eteric compus din energii. Această energie 
este prana”. Odată ce ţi-ai creat acest corp pranic 
în timp ce meditezi în starea de vis, îl proiectezi, 
îl trimiți în lumea intersubiectivă, în „realitatea 
obișnuită”. 

Aceasta este o experiență din afara corpului 
și ceea ce proiectezi nu este vreo emanație 
fantomatică imaterială. Și nu este nici puterea 
intuitivă a clarvederii. Mai degrabă proiectezi 
ceva fizic care este impregnat de conștientizare 
și care este localizat (în sensul de ceva care există 
aici versus acolo). Este fizic la fiecare nivel subtil și 
prin intermediul său îți poți părăsi corpul și asista 
ca martor la lucruri din realitatea intersubiectivă 
pe care ceilalți oameni le pot vedea prin percepție 
normală. Yoghinii care practică această tehnică 
pot declara: „Îmi proiectez corpul special de 
visare în cutare și cutare loc - la șapte kilometri 
depărtare - și asta este ceea ce am văzut.” Oamenii 
de la kilometri depărtare pot confirma asta, 
spunând: „Da, am văzut același lucru” Și nu este 
limitat la această distanță. Putem să călătorim pe 
distanţe mari la fel de ușor precum pe cele scurte 
şi să ne mișcăm cu viteza gândului. Acest corp 





** În sanscrită, înseamnă „respirație”. (n. tr.) 

poate fi chiar văzut ca un tărâm pur, un tărâm 
buddha. Prin urmare, asta depășește cu adevărat 
imaginația. Poate fi sau nu adevărat. Singura 
cale prin care putem fi siguri este de a face acest 
experiment — și ar fi un mare experiment. 








8 


Punându-ţi 
visele la treabă 


A 
N CAPITOLELE ANTERIOARE am prezentat ideea 
creării laboratoarelor de vise. Desigur că, pentru 
a face aceasta, este nevoie ca mai întâi să atingi un 
anumit nivel de competenţe în visarea conștientă 
- să visezi conștient în mod frecvent, visele să fie 
destul de mari ca durată și să poți crea și manipula 
cu ușurință obiecte și atmosfere onirice. Felicitări 
dacă ai atins acest nivel, căci pentru majoritatea 
dintre noi este nevoie de mult timp și efort 
susținut. 
Entuziasmul obținerii unor astfel de abilități 
poate fi asemuit cu cel al unui artist care a devenit 
profesionist. Un pictor începe să deseneze sau să 

picteze având doar câteva abilități de bază, dar, 
după studiu îndelungat și după multă practică, 
capătă o tehnică flexibilă, luând naștere astfel 
tablouri minunate - opere de artă care sunt 
rezultatul vibrant al unei imaginații creative. 
Desigur că această analogie este valabilă pentru 
orice domeniu artistic sau creativ. 

Probabil că unele dintre activitățile pentru 
care alegi să îţi pui în aplicare abilitățile 
remarcabile acum în visarea conștientă și în 
yoga visului și-au făcut deja prezența pe măsură 
ce ai învăţat aceste abilități. Alegerile tale vor 
ieși din panorama intereselor, a activităților și a 
provocărilor din viața de zi cu zi, dimpreună cu 
opțiunile care vor apărea în viitor. Fără a intra 
foarte mult în detalii, acest capitol subliniază 
unele căi pe care este posibil să vrei să le explorezi 
în practica visului, căi pe care le-am menționat 
anterior. 

PLĂCERE 


Deși accentul pe care îl pun pe visarea 
conștientă și pe yoga visului vizează dezvoltarea 
laturii spirituale a vieții, alături de câteva întrebări 
științifice și filozofice care mă intrigă, experienţele 
inițiale sunt în mod categoric plăcute și pline 
de entuziasm. Pentru o persoană hedonistă - al 
cărei scop suprem în viață este căutarea plăcerii 
—, tărâmul viselor conștiente este cel mai bun 
teren de joacă. Desigur, când vine vorba de plăceri 
precum mâncarea și sexul - sau de aventură -, 
imaginația este singura limită. După cum spune 
şi Stephen LaBerge în Explorarea lumii viselor 
conștiente: „Când începi să dai o formă viselor, 
împlinirea dorințelor este un lucru cât se poate de 
natural.” Dar în același timp există unele căi foarte 
utile prin care împlinirea dorințelor poate ușura 
unele situaţii dificile din viață asupra cărora nu 
avem control. 

Una dintre cele mai abile persoane în visarea 
conștientă pe care am întâlnit-o este paralizată în 
scaun cu rotile. În timpul somnului, ea anulează 
aceste restricţii date de dizabilitățile fizice pe care 
le are de o viaţă și construiește o lume a viselor 
plină de mișcare și transformări fantastice. Oricine 
suferă de limitări fizice severe ar putea beneficia de 
practica visării conștiente. Imaginează-ţi euforia, 

bucuria și satisfacția - ca să nu mai spunem 
senzația de ușurare - transformării propriei 
persoane în obiecte captivante și ciudate, cum 
ar fi un gramofon cântând muzică sau o libelulă 
bâzâind deasupra câmpiilor de flori. Ai putea 
dansa, zbura imediat către alte planete sau ai putea 
intra în contact cu oameni aflându-te într-un corp 
„norma!”, Acest lucru ar aduce cel puţin o ușurare 
temporară și un răgaz psihic de la suferinţă cronică 
celor care au astfel de limitări. 

Pentru cei în vârstă, care tânjesc să mai fie 
„tineri încă o dată”, aceasta se poate realiza în 
timpul viselor conștiente. Mintea nu îţi este 
neapărat mai tânără (lucru pe care probabil nici 
nu ţi-l dorești), dar corpul poate avea orice vârstă 
alegi în vis. Această abordare a compensării 
și a ușurării în cazul unei situaţii dificile prin 
intermediul visării conștiente ar putea fi de folos 
şi celor care se află în închisoare. Libertăţile care 
le sunt refuzate în timpul zilei pot fi dobândite 
noaptea. Este lesne de imaginat că în aceste 
condiții se dispune de mult timp pentru a 
îmbunătăți și practica visarea conștientă. 

Celor care își doresc să cerceteze acest 
domeniu din perspectivă formală LaBerge le oferă 
niște strategii excelente în cartea sa pe care am 
menționat-o anterior. 

VINDECAREA PSIHOLOGICĂ ȘI 
FIZICĂ 


În Occident există multe teorii despre minte 
și psihic și la fel de multe moduri de vindecare a 
problemelor psihologice. După cum am văzut, 
visele conștiente și yoga visului oferă mijloace 
ideale de explorare a conștiinței nu numai 
din punct de vedere al psihicului, ci și dintr-o 
perspectivă mult mai profundă. Ultima etapă din 
yoga visului — să te confrunți cu temerile pe care le 
ai și să lași scenariile înfricoșătoare să se deruleze — 
este o modalitate excelentă de a-ţi vindeca mintea. 

Dacă te implici serios în visarea conștientă sau 
în yoga visului pe o perioadă mai lungă, este foarte 
probabil să scoţi la iveală temeri ascunse — ceea ce 
Carl Yung numea „umbră. Sau, cu alte cuvinte, 
vei experimenta cel mai rău coșmar al tău. Este 
foarte posibil să îţi apară în visul conștient lucrul 
de care îţi este cel mai frică. Dacă dorești neapărat 
să eviți lucrul acesta, atunci poate că nu ești făcut 
pentru visarea conștientă sau yoga visului. Totuși, 
din punct de vedere al transformării personale 
- al eliberării de teama pe care o ai —, un astfel de 
coșmar poate fi o binecuvântare ascunsă. Esenţa 
exerciţiului este să „permiţi răului să se întâmple”, 
nu să fugi. Dacă visezi conștient, atunci știi că 
lucrul care îți provoacă teamă - să spunem un 

monstru sau un personaj ori o forță malefică - 
este doar în vis. Nu are substanță. Nu este nimic 
altceva decât o proiecție inofensivă, imaterială 
care apare din substrat. Dacă este cazul, te poți 
trezi şi el va dispărea. Dar ar fi de mare folos să 
poți înfrunta acel lucru înfricoșător cu calm, să-l 
lași să se desfășoare după bunul plac, să vezi ce 
iese din asta. Această abordare terapeutică apare 
atât în psihologia occidentală, cât și în practicile 
tradițiilor spirituale. 

În viziunea lui Jung, entitățile fantastice, 
precum monștrii și demonii, indică că egoul este 
oarecum. incomplet. Ceea ce se cere în această 
perspectivă a vindecării este ca aceste umbre să 
fie integrate cu restul egoului. Stephen LaBerge 
s-a întâlnit în mod repetat cu un monstru în 
timpul viselor conștiente — o experienţă care ar 
putea demonstra ipoteza lui Yung. După cum 
mi-a spus Stephen, de mult timp îi tot apărea în 
vise un monstru înfricoșător. La început, fiind un 
minunat visător conștient, fie scăpa de monstru, 
fie îl transforma, fie modifica ambianța onirică. 
Totuși, monstrul continua să apară, iar LaBerge 
a considerat că'era nevoie de o altă abordare - la 
urma urmei, într-un vis, cine scapă de cine? Și 
unde scapi? Este un dans al umbrelor. 

Așa că a hotărât să înfrunte imaginea 
terifiantă. Stând față în față cu monstrul 

înfricoșător, l-a privit drept în ochi și a descoperit 
că are o întâlnire reală cu cineva care îl privea 
la rândul său. A văzut o ființă conștientă care 
avea bucurii și tristeți, speranţe și temeri ca și 
el. A realizat că este „o ființă ca și mine. Și a 
simțit brusc un val de bunătate, compasiune și 
înțelegere, în locul fricii pe care o simţea față de 
apariția respectivă. Apoi această ființă s-a contopit 
pur și simplu cu Stephen și nu a mai apărut. Jung 
ar fi spus că o parte a psihicului lui LaBerge s-a 
înstrăinat, ajungând să creeze acest monstru, și 
că actul său de compasiune față de acest simbol 
al părții înstrăinate i-a permis acesteia să se 
reintegreze în psihicul său. 

Există cu siguranță și alte abordări ce 
se pot dezvolta din visarea conștientă și din 
yoga visului, abordări ce se pun de acord cu 
multe alte teorii, stiluri și filozofii ale terapiei 
psihologice ce folosește visele ca modalitate 
importantă de a înțelege psihicul. Freud a reușit 
în mod special să descifreze înțelesul viselor ca 
aplicare psihoterapeutică. În visarea conștientă, 
simbolurile, care sunt atât de importante în 
analiza viselor, ne sunt la îndemână - putem 
interacționa cu ele, le putem cerceta, schimba, 
obţine o înțelegere profundă ca urmare a analizei 
acestora. Prin urmare, s-ar părea că yoga visului ar 

adăuga dinamism procesului terapeutic, așa cum o 
face hipnoza în unele terapii. 

O altă posibilă utilizare terapeutică a visării 
conștiente ar fi încheierea „treburilor neterminate” 
cu persoane și situații care nu pot fi abordate 
în mod direct. Acest lucru poate merge de la 
sentimente de vină sau revoltă față de o rudă, 
un prieten sau o persoană iubită decedată până 
la teamă în cazul unei relații anterioare, în care 
cealaltă persoană / celelalte persoane, deși încă în 
viață, nu își dorește / doresc vreo formă de contact. 
Fie într-un caz, fie în celălalt, ești prins într-o 
situație psihologică delicată, fără încheiere. Totuși, 
visele conștiente îți oferă posibilitatea întâlnirii cu 
persoana cu care dorești să comunici sub forma 
unei imagini identice cu cea originală. Poţi pune 
întrebări, poți ierta, îți poți exprima sentimentele, 
îți poți luă rămas-bun etc. Desigur, întreg 
scenariul iese la iveală din substrat. Nu vorbești 
cu persoana reală în cauză. Dar dacă nu dispui de 
alte mijloace de eliberare a poverii pe care ţi-o dau 
sentimentele de vină, realismul visării lucide ar 
putea fi catartic. 

Cât despre: utilizarea viselor în vindecarea 
problemelor fizice, există multe probe anecdotice, 
precum și dovezi științifice care atestă faptul 
că vindecarea minţii influențează corpul în 
mod pozitiv. Acest potenţial este sugerat și în 

manipularea energiei pranice din stadiile avansate 
ale yogăi și yogăi visului. Stephen LaBerge a 
formulat următoarea întrebare pentru viitoarea 
cercetare a visării lucide: „Dacă vindecăm corpul 
de visare, cât de mult ne vindecăm și corpul fizic?” 
Știința medicală, care este încă refractară când 
vine vorba să studieze aspectele nonmateriale 
ce țin de sănătate și vindecare, ar face bine să 
cerceteze această întrebare, ținând cont de faptul 
că abordările psihologice și spirituale privind 
vindecarea s-au dovedit eficiente de-a lungul 
timpului în multe culturi, inclusiv în cultura 
modemă din Occident. Până atunci, însă, 
persoanele care visează conștient vor face parte 
dintr-o avangardă ce va introduce noi terapii 
privind unele boli pe care știința medicală și 
psihiatria nu le pot trata. 


ANTRENAMENTUL 
PERFORMANŢEI ŞI 
CREATIVITATEA 


Datorită însuflețirii imagisticii sale şi gradului 
de control creativ asupra mediului, laboratorul 
viselor conștiente este un loc ideal pentru 
îmbunătăţirea performanţei și a creativității pe 
orice tărâm virtual al efortului uman. De-a lungul 
timpului, multe opere de artă și descoperiri 

ştiinţifice s-au datorat revelațiilor din timpul 
viselor. În lumea performanțelor sportive, Jack 
Nicklaus, care încă mai deține recordul pentru 
cele mai importante concursuri PGA (competiții 
profesionale de golf, n. tr) câştigate, și-a 
îmbunătățit jocul datorită descoperirilor pe care 
le-a făcut într-un singur vis conștient. 

Tehnicile de îmbunătățire a performanțelor 
utilizează combinaţii de afirmații („Voi reuși!) 
și vizualizări ce te pregătesc pentru o executare 
optimă — fie că este vorba de un serviciu la tenis, de 
o operaţie pe creier sau de un concert de vioară. Și 
unde pot fi o afirmaţie și o vizualizare repetate mai 
eficient dacă nu într-un vis conștient? În tehnicile 
normale de vizualizare, stând liniștit, îţi imaginezi 
executarea mișcării fizice respective. Deși stai 
nemișcat, are loc o conexiune neuronală care 
îmbunătățește performanța reală. Ca un exemplu, 
faimosul pianist Arthur Rubinstein era cunoscut 
pentru abilitatea sa de a exersa mental o arie pe 
care nu o interpretase niciodată - imaginându- 
și degetele în timp ce citea partitură - și fără 
nicio altă repetiție în prealabil. Cercetările arată 
că mediul din vis este chiar mai eficient pentru 
stabilirea conexiunilor neuronale în absența 
mișcărilor reale. Dacă ești pianist, ai putea să ai 
propriul tău pian și propria ta sală, iar publicul ar 
putea să aplaude concertul din visul conștient. 

Dacă nu te simţi confortabil cântând în public, 
atunci laboratorul de vise te ajută să repeți până 
când te obișnuiești cu această situație. În cazul 
unei prezentări de afaceri pe care o susţii în faţa 
șefului și a managerilor, poți crea o replică fidelă 
a sălii de conferință și o poți umple cu imagini ale 
oamenilor care să se potrivească audienței tale. Îi 
poți face să fie sceptici, apoi poţi vedea cum devin 
convinși de argumentele tale și cum, în final, te 
felicită pentru prezentarea ținută. După câteva 
astfel de repetiţii, prezentarea actuală ți se va părea 
„furnată” și îţi va fi mult mai ușor să o susţii, ca 
urmare a faptului că ai folosit visarea conștientă în 
locul altor tehnici de vizualizare. 

Subiectele de mai sus nu sunt altceva decât 
o sugestie ce ține de unele utilizări practice prin 
care poți pune în practică visarea conștientă și 
yoga visului. Se pot culege informaţii detaliate din 
tehnicile publicate, menite să folosească afirmații, 
tehnici vizuale și altele asemănătoare în timpul 
zilei. Nu trebuie decât să transferi aceste exerciţii 
în laboratorul tău personal de vise conștiente. 
Putem să găsim sugestii și procedee detaliate în 
capitolele de final din cartea lui Stephen LaBerge, 
Explorând lumea viselor conștiente. 

Practica individuală 
și întrebări mai puțin 
pusc 





UNTEM UNICI. Încă din uter, psihicul nostru 

s-a dezvoltat constant, caracteristicile și 
elementele sale componente conturându-se din 
experiența noastră particulară. Dacă acceptăm 
ideea unei conștiințe-substrat conturate de 
experiențe din viața asta și din viețile anterioare, 
încă din vremuri imemoriale, atunci unicitatea 
noastră este și mai evidentă. Prin urmare, practica 
individuală în visarea lucidă, yoga visului sau 
orice altă abordare a spiritualității este obligatoriu 
nuanțată. Îndrumarea generală este și ea de 

folos, dar cunoștințele specifice dobândite din 
experiență personală și sfaturile date de alții — 
mai ales dacă vin din partea unui profesor cu 
experienţă - sunt benefice și uneori decisive. 

Există multe modalități de a ne atinge scopul, 
prin urmare, în „Visează-te conștient!” am încercat 
să îmi expun prezentarea astfel încât alternativele 
să fie arătate ori de câte ori este posibil. Am 
descoperit că cele mai utile sfaturi au venit din 
întrebări și comentarii aparținând studenților mei. 
Nu în mod surprinzător, cei ce practică visarea 
lucidă și yoga visului dispun de multe cunoștințe, 
perspective filozofice și abordări. Mai jos vei găsi o 
selecție care sper că îţi va fi de folos. 

DESPRE PRACTICA VISELOR 





Cum să dezvolți o practică 
completă 





Întrebare: Ar trebui să îmi planific ședințele? 


Răspuns: Consider că este bine să-ți faci 
un plan. Este important să ai un echilibru. 
Exerciţiul spiritual este precum mâncarea. O dietă 
echilibrată este importantă. Fă mai degrabă ceva 
ce este echilibrat și are o structură reală decât un 
lucru sporadic. Pune-ţi inteligența, învățătura și 
experienţa în folosul practicii. De exemplu, Hatha 
Yoga poate fi un exercițiu meditativ. Poţi aduce 
în cadrul său o parte importantă din luciditate, 
din atenţia sporită - inclusiv luciditatea asupra 
respirației. Pentru echilibru, shamatha este un bun 
exercițiu. Apoi un exercițiu de observație, cum 
ar fi vipashyana sau yoga visului, este o formă de 
cercetare. În cele din urmă, fă ceva pentru suflet 
- Cele Patru Stări Incomensurabile, de exemplu. 
Dacă faci numai una din cele patru, atunci să fie 
un exercițiu de iubire și bunătate. Dacă vrei o dietă 
mai bogată pentru suflet, atunci urmează-le pe 
toate patru. 

Este foarte important în egală măsură să faci 
ceva și pentru corp. Ai putea să urci pe munte. 
Să faci ceva la alegere, după care cele trei grupe 
de alimente vor completa dieta. Cât de mult din 
fiecare în parte, rămâne la alegerea ta. Vezi ce 
funcționează cel mai bine pentru tine. 

Aceste practici, să le numim Dharma, 
urmăresc cultivarea adevăratei fericiri (bunăstare, 
împlinire, rost, bucurie, satisfacţie) care se naște 
independent de stimulul din exterior. Acestea 
provin din însăși natura conștientizării și te plimbă 
printr-o multitudine de circumstanţe în direcția 
bunăstării. 

Toate practicile spirituale, fie că sunt creștine, 
hinduse, budiste, taoiste sau musulmane, 
urmăresc fericirea adevărată. Pe măsură ce îţi 
evaluezi pragmatic practica spirituală, întreabă-te 
dacă beneficiile pe care le prețuiești sunt eficiente. 
Ia în calcul calitățile pe care vrei cu adevărat să le 
ai, comportamentul pe care vrei să îl schimbi sau 
flexibilitatea de care dai dovadă în faţa necazurilor. 
Totodată, ce trăsături vrei să estompezi? Cât de 
mult reușește cu adevărat exercițiul tău spiritual 
să-ți întărească calitățile? Unii oameni pun mare 
accent pe yoga. În cazul altora, totul se învârte în 
jurul celor Patru Stări Incomensurabile, înțelegerii 
sau ajutorului. Este important să evaluezi și să 
schimbi în consecință. 

Sfaturi despre cum să ţii un 
jurnal al viselor 


Întrebare: Am avut întotdeauna o mulțime 
de vise pe care le-am așternut mereu pe hârtie. 
Le caut pe cele care au cu adevărat substanţă. 
Nu scriu în jurnal visele obișnuite pe care le am. 
Noaptea trecută am avut mai multe vise, dar erau 
banale. Mi-am propus să le trec mai târziu, dar am 
uitat. Tu te îndrepți spre cele care au putere sau 
spre cele obișnuite? 


Răspuns: Sunt de aceeași părere cu tine. Să 
scrii fiecare vis în parte pare o acțiune monotonă. 
Ar trebui să te înarmezi cu mult entuziasm. Totuși, 
în contextul visării lucide, visele sunt scrise pentru 
a-ți putea aminti mai bine, lucru fără de care ar 
fi greu să începi să practici visarea lucidă. Prin 
urmare, ai nevoie de o serioasă bază de date. 

Chiar și în visele obișnuite poți depista semne 
ale visării. Lucrul acesta te ajută să îți completezi 
baza de date în scopul recunoașterii semnelor 
visării care se repetă. Și aceste semne se pot 
modifica, prin urmare trebuie să le aduci la zi. 
Observă totodată și anomaliile și imposibilitățile 
care apar. Odată ce ai făcut asta, nu mai este 
nevoie să scrii ce visezi. 

Este însă important să pui în aplicare tehnicile 
de bază de a rămâne nemișcat, calm fizic atunci 
când te trezești, pentru ca apoi să îţi îndrepți 
din nou atenția asupra visului și să vezi dacă poţi 
deveni lucid. În această situaţie, chiar dacă visul 
are un caracter obișnuit, este un mare avantaj. 
Dacă poți reveni în vis cu luciditate, atunci îl poți 
transforma într-un vis minunat. Nu trebuie să mai 
fie plictisitor din moment ce îl poţi modifica după 
cum dorești. 


Vise lucide „insipide” 





Întrebare: Am avut vise lucide. Am fost 
conştient de vis, de faptul că visez atunci când 
zbor, de exemplu. Dar nu rezultă nimic din asta. 
Visul se derulează, iar eu mă las purtat de val odată 
cu el. Se pare că nu ajung nicăieri. Încotro aș putea 


y x 


să mă îndrept? 


Răspuns: Yoga visului presupune o mai mare 
implicare creativă în ceea ce privește conținutul 
viselor și înceatcă cu adevărat să pătrundă 
înțelesul acestora în moduri extrem de interesante. 
Aşadar, yoga visului este un punct de plecare foarte 
bun, punct din care poți alege fie să te aventurezi 
mai mult în visarea lucidă, fie să te oprești. Sunt 

multe experimente interesante ce pot fi făcute 
dacă dorești să te implici creativ în vise. 


însufleţire versus stabilitate 





Întrebare: Este posibil să fii atât de prins în 
aspectele vii ale meditaţiei și ale practicilor visării, 
încât stabilitatea să nu se statornicească? 


Răspuns: Mulţi practicanți aparținând 
diferitelor tradiții gustă din această însuflețire, 
experimentată ca „euforie”. Multe persoane din 
generația mea au meditat și, ca să vă spun un 
mic secret, mulți au consumat droguri până să 
mediteze. Consumau LSD, mescalină, ciuperci 
etc. Așadar, înainte să înceapă să mediteze, aveau 
idee despre ce înseamnă luciditatea din punct 
de vedere al strălucirii și însuflețirii — de aici vine 
cuvântul „halucinogen”. Apoi încep să cocheteze. 
cu meditaţia și au parte de experienţe care oferă 
un înalt grad de intensitate. Este o stare de euforie 
- actuală și clară —, iar ei spun: „Asta e pentru 
mine! Este ca și cum aș consuma droguri, dar fără 
efectele secundare și fără să fac nimic ilegal. Vreau 
să simt euforia.” 

Şi este de înțeles de ce oamenii care au 
gustat această experiență o dată își doresc să 

aibă parte de ea tot timpul. Deci ar putea alege 
exclusiv vivacitatea, spunând: „Să lăsăm la o parte 
stabilitatea, este plictisitoare. lar relaxarea este 
pentru cei ce merg în vacanță” Relaxarea este, 
așadar, dată la o parte - „Cine are nevoie de ea? 
lar stabilitatea e doar ceva calm, plictisitor” Prin 
urmare, ei urmăresc senzația de însuflețire. Asta se 
întâmplă des. Ca urmare, devin încordați, „agitați”, 
foarte vulnerabili emoțional, instabili, iar euforia 
nu durează mult timp. les în lume, iar practica lor 
eșuează complet. Sunt foarte sensibili la zgomot, 
zarvă, neputând face față haosului din lumea de zi 
cu zi. 


Indicii subtile în visele realiste 


Întrebare: Când visele sunt foarte realiste, îmi 
este greu să devin lucid. Într-un vis era un episod 
de la serviciu care a avut loc cu mai mulți ani în 
urmă. Se făcea că m-am întâlnit cu soția mea în 
bibliotecă, lucru care este neobișnuit, însă doar 
foarte puţin. 


Răspuns: În această privință, dacă poți 
depista semen ale visării care se repetă, acest 
lucru poate fi un indiciu sau o anomalie — precum 
să-ți vezi soția într-o bibliotecă în mod repetat. 
Ai avut parte de o anomalie, însă nu ieșită din 

comun. Recunoașterea anomaliilor subtile este 
o abilitate care trebuie dezvoltată. Memoria 
prospectivă este cea care are în mod special nevoie 
să fie dezvoltată. Adoptă o atitudine meditativă 
critică, întrebându-te: „Cât de ciudat este acest 
lucru?” Această poate funcţiona ca un catalizator. 
Dezvoltă-ți obiceiul de a căuta absolut orice este în 
afara normalității. 


Readucând la viață un vis 
atunci când sinele din vis este 
imaterial 


Întrebare: În unele vise sunt imaterial — nu 
am trup. Sunt doar o prezenţă care observă visul în 
mod conștient. Dar atunci când visul începe să se 
piardă, nu am un trup pe care să-l pot freca sau pe 
care să-l răsucesc pentru a reînsufleți visul. Ce pot 
să fac pentru a continua visul? 


Răspuns: Poţi să-l reînvii prin anticipare sau 
proiecție. Să ne imaginăm că vezi un drum de 
ţară. Îţi poţi spune: „Pun pariu că prietenul meu 
o să apară chiar acum în mașina lui grozavă, un 
Maserati.” Anticipează chiar în acest fel. Este unul 
dintre cele mai ademenitoare lucruri dintr-un vis: 
anticiparea, expectativa. Acestea au o influență 

foarte mare asupra viselor. Tot ceea ce trebuie să 
faci este să crezi, să aștepți sau să anticipezi, poate 
chiar să te temi că urmează să se întâmple ceva 
și iată că se întâmplă. Este simplu. Și așa visul 
continuă. 


Transformarea semiconştientă 


Întrebare: Acum câțiva ani am avut un vis și 
se făcea că mergeam pe stradă, m-am apropiat de 
cineva și am avut o întâlnire neplăcută. În vis am 
„copiat fragmentu!” și l-am parcurs din nou fără să 
mai includ întâlnirea. Nu am mai ales să fac asta. 
Are cumva un înțeles aparte? 


Răspuns: Acest tip de activitate apare în yoga 
visului chiar în mijlocul celei de-a doua etape a 
transformării. Asta îmi amintește de un vis pe care 
mi l-a povestit cineva. Era pe un zgârie-nori aflat 
în construcție, la etajul 8o. Acolo a observat că Mel 
Gibson era cu ea. Stătea de vorbă cu Mel Gibson, 
care brusc a alunecat și a căzut. Ea a spus: „Nu! 
Apoi a refăcut visul astfel încât Mel Gibson să nu 
cadă și să moară. El s-a salvat în mod miraculos. 

Aceasta este una dintre acele zone „ambigue'. 
Era conștientă? Nu neapărat în totalitate, dar 
îndeajuns de lucidă să intervină și să reușească ce 

și-a propus — să își petreacă timpul cu Mel Gibson! 
Așadar, este în zona de luciditate gri. 


Visarea lucidă şi purificarea 





Întrebare: Se pot face exerciții de purificare în 
timpul viselor lucide? 


Răspuns: Categoric, da. 


NATURA VISELOR 


Variabilele — 
Intensitate şi Luciditate 





Întrebare: Ce legătură există între 
intensitatea și luciditatea unui vis? 


Răspuns: Prin intensitate înțelegem acuitatea 
visului - rezoluția înaltă, strălucirea, claritatea, 
vivacitatea. Legătura între intensitate și luciditate 
nu este de unu la unu. Poţi fi conștient într-un 
vis care este mai degrabă vag, Acestea sunt într-o 

oarecare măsură variabile independente. Poţi 
avea un vis foarte intens, dar să fii total lipsit de 
luciditate — să fii complet prins în el. lar aceste vise 
pot fi foarte încărcate emoțional. 

Acestea fiind spuse, într-un vis lucid indus 
de vise (DILD), este mult mai probabil ca un 
vis intens, mai degrabă decât unul vag, să fie 
catalizatorul intern al lucidității. Dacă există 
anomalii în vis, și ele există în cele mai multe 
vise, atunci anomaliile sunt mai însuflețite, adică 
îți captează mai bine atenția, ducând probabil 
la o atitudine meditativă critică și la observația: 
„Ce ciudat a fost!” lar asta poate funcționa ca un 
catalizator al lucidității. 

Prin urmare, cele două variabile sunt 
independente, exprimând tipuri diferite de 
luminozitate. Atunci când te referi la un vis intens, 
te referi de fapt la claritatea atenției, marcată 
aprins, viu. Nu înseamnă neapărat că este vorba de 
o cunoaștere vie. Mai este și un alt tip de claritate, 
cea a percepției. lar aceasta nu presupune în mod 
neapărat o imagine clară, foarte vivace. Înseamnă: 
„Înţeleg. Chiar pricep asta” Poate fi vorba de ceva 
care este total lipsit de imagine, dar claritatea 
percepției să fie extrem de acută. Aceasta este 
claritatea, acuitatea, intensitatea cunoașterii. Are 
legătură cu acuitatea atenţiei, însă nu este unul și 


același lucru. 

Prin urmare, ideal este să le combini pe cele 
două acolo unde luminozitatea sau acuitatea 
atenţiei este evidentă - astfel încât visul să fie 
intens - și să le îmbini cu claritatea, însuflețirea, 
acuitatea cunoașterii. Atunci vei avea un vis foarte 
intens, foarte lucid. 

Întrebare de concluzie: Cum faci asta? 

Răspuns: Practic shamatha și yoga visului. 


Visul şi visarea cu ochii deschişi 





Întrebare: Ce legătură este între vise și visarea 
cu ochii deschiși? 


Răspuns: Visarea cu ochii deschiși este o 
formă neprelucrată a imaginației. Pur și simplu ne 
lăsăm atenția să hoinărească. Putem să visăm la o 
anumită poveste, imagine, memorie sau fantezie 
față de care suntem atrași, iar în acest caz vom 
încerca să ne agățăm de ea, să o urmăm, să îi dăm 
contur. Ceea ce face ca visarea cu ochii deschiși 
să fie plăcută sau dureroasă uneori este faptul că 
toate aceste lucruri sunt obiecte ale imaginației. 
După cum susține Francisco Varela, expert în 
neurologie, atunci când ne imaginăm ceva, 
atunci când vedem ceva cu ochiul minţii, apare 
o întrepătrundere la nivelul activității neuronale 

între ceea ce percepem în imaginaţie sau în visarea 
cu ochii deschiși și ceea ce percepem în activitatea 
normală de zi cu zi. Percepția generală pe care o 
avem asupra lumii este, de fapt, rezultatul unei 
imaginaţii active cu constrângeri fizice normale. 
Actul de a visa este similar - percepție, dar fără 
constrângeri de natură fizică. Cele trei sunt legate 
împreună — percepția, imaginaţia și visarea. 


SURSELE VISELOR 


Originea viselor 





Întrebare: Visele nu se nasc numai din 
substrat. De unde vine conținutul viselor? 


Răspuns: Există o oarecare legătură cu 
ciclurile de somn, dar aceasta este numai o 
generalizare. Putem împărți noaptea în trei 
secțiuni. Se spune că visele din prima parte a 
nopții (primul sau primele două cicluri) sunt 
scurte, condiționate și inspirate de evenimente 
recente. Există deseori o strânsă legătură cu 
evenimentele zilei precedente în starea de veghe. 

Nu există foarte mult timp la dispoziție care să 
acționeze ca un amortizor, ci doar go de minute 
după ce adormi. Ciclul de vise este foarte scurt. La 
originea lor stă psihicul. 

La mijlocul nopții există mai mult timp la 
dispoziţie care te separă de ziua care a trecut, 
prin urmare este posibil să accesezi amintiri mai 
vechi. Originea este tot psihicul. Dacă urmează 
să ai vise cu înţeles, premoniţii sau percepții la 
distanță (mai ales dacă există vreo legătură de 
rudenie cu persoana văzută), cel mai bun moment 
pentru vise semnificative este cel al ultimelor vise 
de la sfârșitul nopții. Ele au un acces mai bun la 
substrat. Pot fi inspirate de visele din copilărie sau 
chiar de viețile anterioare. 

Dacă accesezi adânc substratul, este posibil 
să declanșezi amintiri dintr-o viață anterioară. 
Dar acest lucru nu explică previziunea sau 
percepțiile la distanță. Substratul este în realitatea 
convențională; este local, personal și acumulează 
amintiri. Este într-un plan convențional, raportat. 
Pe măsură ce acaparezi mai mult din substrat, 
pătrunzi mai adânc în amintiri. Dar raze de 
lumină din conștiința primordială pot străluci, 
mai ales când este vorba de o relație karmică 
(profesor și student, mamă și copil, relaţii strânse 
de prietenie). Este ca o gaură de vierme care se 
formează în conștiința primordială și se deschide 

karmică. Aici se pune accent pe ultimele două ore 
de somn. 


Karma ca bază a viselor 





Întrebare: Dacă există cauze și condiţii 
care, la un moment dat, contribuie la germinarea 
semințelor karmice depozitate în substrat, atunci 
nu este fiecare vis în parte un rezultat karmic? 


Răspuns: Depinde de cum definești karma, 
însă răspunsul scurt ar fi nu. Când acumulezi 
karma prin acțiuni voluntare ale corpului, 
vorbirii sau ale minții, aceste semințe karmice 
sunt, conform perspectivei budiste, implantate 
și înmagazinate în conștiința-substrat. Ele pot 
rămâne acolo ani de zile sau poate chiar vieți 
întregi până când, într-un final, sunt declanșate ca 
urmare a unor circumstanţe externe sau interne și 
apoi, metaforic vorbind, germinează, iar karma se 
manifestă. Așa că putem vorbi despre asta ca rod 
al karmei, iar această fructificare are loc în multe 
feluri. : 

Visele nu sunt numai rezultatul karmei. 
De pildă, poţi să mănânci ceva chiar înainte 
de culcare care este greu digerabil. Și apoi poți 

avea coșmaruri, ele fiind puternic influențate 
de indigestie. Nu sunt cauzate de karma, ci de 
indigestie. Așadar, există elemente mult mai la 
îndemână care declanșează coșmaruri sau un 
somn lipsit de odihnă. 

Sau imaginează-ți că ai avut o zi agitată — 
poate cineva ţi-a zgâriat mașina și ţi-a arătat 
un permis de conducere fals și o asigurare de 
asemenea falsă, toate acestea fiind fără rezolvare. 
Așa că, dacă această experienţă îți ocupă ziua, 
poți avea în timpul nopții un vis care să fie similar. 
Aceasta nu este rodul karmei. Este doar memoria 
care preia și modifică în vis - experiența din 
timpul zilei influențează experiența din timpul 
nopții. 

La întrebarea: „Poate karma să evolueze în 
vis?” răspunsul este „categoric da”. Dar în vise se 
manifestă și multe alte fenomene. Pentru cei care 
sunt budiști, procesul de purificare a minţii prin 
meditaţia Vajrasattva, de exemplu, poate acționa 
ca un catalizator al karmei, care se va manifesta în 
vise. Şi asta este mai degrabă o cale de a purifica 
karma, în loc să o lași să se dezvolte în timpul stării 
de veghe. E mai bine să scapi de ea în starea de vis. 

TEME DIVERSE 


Influența mâncării asupra 
meditației; şedinţe de practică 
consecutivă 


Întrebare: Am observat că nu mă pot 
concentra atât de bine când meditez după 
ce mănânc. Dacă mănânc înainte, pot avea 
probleme? Ce contexte sunt favorabile meditaţiei? 


Răspuns: Aceasta depinde de cât de bine 
digerezi și dacă ai mâncat nu mai mult decât 
trebuie. Poate că ar trebui să lași puțin timp până 
să meditezi. O combinație care poate fi foarte 
folositoare este cea de două ședințe consecutive. 
Nu este nevoie să fie scurte, pot fi cât de lungi 
vrei. Fă prima ședința în poziție culcată, cu fața 
în sus, concentrându-te asupra întregului corp 
şi fiind atent la respiraţie, cu accent pe senzația 
de stabilitate, de fermitate a corpului pe pământ 
și cu precădere pe relaxare, pentru a calma și 
stabiliza mintea: și trupul. Apoi, după această 
ședință, ridică-te și fă exercițiul de conștientizare a 
conștientizării. Cele două împreună - stabilizarea 
şi odihna în spaţiul conștientizării — pot fi foarte 
eficiente. 

Etica în visele lucide 


Întrebare: Are etica vreo importanță în visele 
lucide? La urma urmei, dacă întreprinzi vreo 
acțiune negativă, este doar un vis. Nu i se întâmplă 
nimănui niciun rău. 


Răspuns: Motivația este decisivă și profundă. 
Trebuie să recunoști faptul că, în contextul 
visului, chiar dacă nimeni nu beneficiază de ceva 
sau nu este rănit ca urmare a acţiunilor tale (spre 
deosebire de starea de veghe), o atitudine negativă 
are efecte etice. Unele persoane lipsite de morală 
își imaginează că pot face ceea ce vor. Poţi face 
ceea ce vrei, însă impactul asupra minţii tale și 
implicaţiile de natură etică sunt importante. 


Sursa învățăturilor primite în 
timpul viselor lucide 


Întrebare: Ce atitudine ar trebui să am în 
privinţa învățăturilor și a sfaturilor pe care le 
primesc de la oamenii pe care îi întâlnesc în visele 
lucide? Sunt ele înțelepte? 

Răspuns: Poate fi un sfat confuz, groaznic 
- sau nemaipomenit. Buddha și-a încurajat 
discipolii să nu îi accepte cuvintele doar pentru 
autoritatea pe care o reprezintă. Validitatea 
învățăturilor, fie în timpul stării de veghe, fie în 
timpul viselor, trebuie verificată prin mijloace 
logice și prin experiență. Acceptă-le dacă sunt 
bune. 

În același timp, revino asupra problemelor 
arhetipale. Să spunem că respecţi foarte mult 
pe cineva, pe Sf. Francis de Assisi, de pildă. Când 
vrei să îl vezi în vis pe Sf. Francis, explorezi cele 
mai adânci rezerve ale propriei tale înțelepciuni. 
Dacă îl întâlnești pe Buddha și îți oferă învățături 
minunate, imaginează-ţi că îţi sunt de real folos. 
Se pune întrebarea: Care este sursa sfatului pe care 
îl primeşti? Ar putea fi conștiința primordială care 
se manifestă prin chipul înalt preotului tău. Dacă 
este așa, nu este vorba de conștiința primordială 
a înalt preotului versus conștiința ta. Ele nu sunt 
diferite la acel nivel. 

Visându-te conștient 








O perspectivă mai largă 


ÎNTR-UNUL DIN PRIMELE MELE VISE LUCIDE 

călătoream în mașină pe un drum din deșert 
și observam soarele răsărind în stânga mea, iar 
un pic mai târziu l-am văzut apunând în aceeași 
direcție. Nu era ciudat? Era chiar prea ciudat! Și 
asta este ceea ce m-a alertat asupra faptului că 
probabil visam. Ştiam precis momentul în care 
devenisem lucid, dar când începuse visul meu? 
Evident, când a avut loc prima dată acel vis, nu 
eram conștient că visez, așa că mai târziu nu 
mi-am amintit de ce anume nu fusesem conștient 
mai devreme, adică de începutul visului. Visul a 
început în inconștiență (avidya) sau în ignoranță 
și, din moment ce nu eram conștient de natura 
realității pe care o experimentam, am ajuns s-o 

privesc ca fiind pur și simplă „reală”, fără să fac 
vreo distincție între realitatea stării de veghe și 
realitatea visării. Așadar, inconștiența a dus la un 
miraj. 


PROCESUL AMĂGIRII 





Conform filozofiei budiste, ceva este presupus 
a fi existent dacă este cognoscibil și nonexistent 
dacă este necognoscibil. Putem să nu fim încă 
conștienți de acest lucru. Se poate chiar să 
nu fim niciodată conștienți de asta. Dar dacă 
este cognoscibil pentru cineva, se presupune 
că există. Sau să cercetăm acest lucru pe toate 
fețele: dacă ceva există, trebuie să fie cognoscibil 
pentru cineva. Într-un vis non-lucid, nu există 
conştientizarea începutului visului ca vis. La 
început a fost inconștiența, care a dat naștere 
amăgirii interpretării greșite a visului ca fiind ceva 
ce nu este de fapt — ceva ce este real. Dacă am fi 
recunoscut visul ca vis încă de la început, am fi fost 
lucizi încă de la început. Dar din moment ce visul 
a început într-un mod non-lucid, primul moment 
al visului — care a apărut din inconștienţă - este 
necognoscibil pentru cel care visează. Și pentru 
că este necognoscibil în principiu în acel context, 
începutul visului nu există pentru cel care visează. 

Visul non-lucid își are rădăcinile în amăgire și asta 
ne duce înapoi la inconștiență, al cărei început 
este necognoscibil. Odată ce am devenit lucizi, ne 
putem aminti fazele anterioare ale visului, dar asta 
nu înseamnă că putem ajunge la adevăratul său 
început. 

Asta este valabil și în cazul unui gândiri 
distrate și rătăcitoare. În timpul meditaţiei, când 
observăm brusc că atenția ne-a fost distrasă de 
vreun asemenea gând, devenim atunci „lucizi” 
cu privire la acest gând. Recunoaștem acest 
eveniment mental ca fiind un eveniment mental și 
nu-l confundăm cu referentul gândului din lumea 
exterioară. Dar când încercăm să urmărim acest 
gând până la origini, eșuăm. Acest lanţ de gânduri 
a început în ignoranță, motivul pentru care am 
fost distrași. Dacă am fi recunoscut gândul ca fiind 
gând încă din faza de concepere, am fi fost „lucizi” 
încă de la începutul acelui gând. Dar din moment 
ce nu a existat conştientizarea gândului ca fiind 
gând atunci când a apărut inițial, atunci nu avem 
posibilitatea să ne amintim mai târziu ceea ce nu 
am ştiut de la început. În ceea ce privește contextul 
înșiruirii de gânduri distrate, începutul său este 
necognoscibil și de aceea nu există pentru un 
gânditor chiar și după ce a devenit conștient de 
gândurile sale prin recunoașterea lor ca fiind ceea 
ce sunt. 


230  RECONCILIIND TOTUL 


De fiecare dată când „ne naștem” într-o 
secvență de gânduri distrate, intrăm într-un 
microcosmos al samsarei. Acest lanţ al gândurilor 
s-a născut din inconștiență și, de îndată ce am 
devenit captivi ai acestei gândiri atât de obsesive 
și vicioase, suntem predispuși să ne confundăm 
gândurile cu o realitate care este independentă 
de minţile noastre. Ignoranța duce la amăgire, 
iar aceasta duce ușor la alte suferințele mentale, 
inclusiv la dorinţă și ostilitate. Şi din perspectiva 
acestui ciclu al conceptualizării obsesive, nu 
există un început identificabil. În același fel, de 
fiecare dată când „ne naștem” într-un vis non- 
lucid, intrăm într-un microcosmos al samsarei, 
care își află originea în inconștiență, se dezvoltă 
în amăgire și proliferează în tipare comune ale 
dorinţei și aversiunii. 

Potrivit învățăturilor budiste, samsara nu are 
un început determinat. Se spune că este fără de 
început, dar asta înseamnă literal că fiecare dintre 
noi am avut un număr infinit de vieţi anterioare? 
Dacă este așa, se poate să avem doar o șansă 
infinitezimală de a obține eliberarea în viața de 
acum sau într-o viață anterioară? Aceasta este o 
perspectivă tristă, așadar poate există o alternativă 
la o interpretare literală excesivă a naturii „fără de 
început” a samsarei. Poate că samsara este fără 
de început doar în sensul în care începutul ei 

este necognoscibil, aşa cum este numărul vieților 
noastre anterioare. 

Conform învățăturilor clasice ale Celor w» 
legături ale producerii independente, bazate 
pe descoperirile contemplative ale lui Buddha 
din noaptea în care a atins iluminarea, ciclul 
renașterilor se naște din ignorarea fațetelor 
centrale ale realității, precum Cele Patru 
Adevăruri Nobile. Din această inconștiență 
izvorăsc formațiuni mentale, impulsuri energetice 
care ne structurează fiinţa și constituie baza 
caracterului nostru. În dependență față de aceste 
formațiuni mentale se naște o dimensiune 
parțial structurată a conștiinței, care modelează 
activitatea energetică a formațiunilor mentale în 
forme mai cristalizate, mai concrete. Odată ce a 
apărut acest stadiu al conștiinței, apar „numele și 
forma”, atunci când experiența se bifurcă în funcţii 
mentale experimentate subiectiv (nama) care sunt 
implicate în denumirea lucrurilor și apariţiilor 
experimentate obiectiv (rupa) ce sunt clasificate 
și numite. În acest fel unitatea fluxului experienţei 
apare subiectiv ca identificarea fenomenelor și 
lucrurilor (nama) și obiectiv ca fenomenele și 
entitățile care sunt identificate. Percepția mentală 
(manas) este procesul mental al conceptualizării 
care integrează și lămurește diferitele percepții 
prin intermediul celor șase simţuri?. Potrivit 

acestei perspective, mintea și materia sunt două 
entități separate, independente care ajung cumva 
împreună și interacționează una cu alta. Mai 
degrabă sunt categorii concepute dintr-un flux al 
experienţei care este mai important decât vreuna 
din aceste clase derivate de fenomene. Problema 
minte-trup este una care își are originile în mintea 
conceptuală, așa că mintea care materializează 
această dualitate este incapabilă să rezolve 
problema pe care a creat-o. 


DUALISM: APARIȚIA SUBIECTULUI 
ȘI OBIECTULUI 


O descriere similară a originei samsarei este 
prezentată în tradiția Dzogchen a budismului. 
Fiecare ciclu al samsarei începe în inconștiența 
fundamentului ființei, cunoscută ca spațiul 
absolut al fenomenelor (dharamdhatu), care 
este indivizibilă din conștiința primordială 
(jfiana). Această stare de inconștiență corespunde 
experienței substratului (alaya), un vid 
desăvârșit, lipsit te rațiune, imaterial precum 
spațiul și golit de fenomene. Din această stare 
iau naștere mișcările energiilor karmice care 
încep să ne cristalizeze experienţa și în funcţie 
de aceste mișcări ia naștere conștiința-substrat 

(alayavijfiana), o dimensiune radiantă, clară a 
conștiinței care este baza ivirii fenomenelor. Orice 
apare se constituie din manifestările luminozității 
conștiinței-substrat și, câtă vreme poate da naștere 
tuturor fenomenelor, nu se angajează în niciun 
obiect. Din conștiința-substrat apare cunoașterea 
suferindă (kKlishtamanas) care încheagă sensul 
lui „Eu sunt” în spațiul de aici, prin opoziţie cu 
spațiul subtratului „de acolo”. În consecință, apare 
cunoașterea mentală (manas), care face diferența 
între fenomenele obiective ce apar în spațiul 
imaterial al substratului și procesele mentale 
subiective ce apar din conștiința-substrat?. 

Categoriile conceptuale de minte și materie, 
înglobate în cadrul larg al constructelor de subiect 
și obiect, apar dintr-un flux al experienței care 
precedă și este mai fundamental decât aceste 
concepte. 

Şi budismul clasic, așa cum este el surprins 
în Pali Canon“, și tradiția Dzogchen resping 
materialismul monismului (concepția că totul 
se reduce la spațiu, timp, materie și energie și 
la proprietățile lor derivate sau emergente) și 
dualismul substanțelor (teoria că lumea este 
în mod fundamental compusă din două tipuri 
de entități reale, inerente: mintea și materia). 
Categoriile de minte și materie sunt constructe 
concepute din fluxul experienței, care există 

anterior diferenţierii între „exterior” și „interior”, 
„subiect” și „obiect”. 

Psihologul american deschizător de drumuri 
William James a propus o teorie similară care ar fi 
putut revoluţiona științele cognitive dacă nu ar fi 
fost ulterior dominate de ipotezele metafizice ale 
materialismului. El a respins ideea că fie mintea, 
fie materia constituie lucruri primare din care 
apar fenomenele subiective și obiective și a propus 
ideea că aceste constructe sunt formulate dintr-un 
flux al „experienţei pure”, ce are potenţialul de a 
se manifesta ca minte și materie5. Dacă natura 
unei astfel de pure experiențe poate fi explorată 
prin introspecție și variate practici contemplative, 
ea este inaccesibilă experimental metodelor 
materialiste ale psihologiei moderne și ale 
neuroștiinței. 

Așadar, această ipoteză nu a fost cercetată 
de comunitatea științifică. În schimb, savanții 
cognitivi se bazează pe sistemele lor obiective 
de cercetare, incluzând chestionare, studii 
comportamentale și studiul proceselor 
neurofiziologice. Dacă oamenii de știință nu 
intervievează pe cineva care posedă cunoașterea 
directă a experienței pure, nu vor câștiga nici 
măcar cunoaștere indirectă asupra acestei 
dimensiuni a conștiinței și sunt așadar predispuși 
să rămână închiși în ipotezele lor materialiste 

necercetate și astfel neconfirmate despre originea 
și natura conștiinței. 

Credinţa că toată experiența subiectivă 
trebuie să își facă apariţia din materie izvorăște 
din perspectiva ştiinţifică a istoriei universului. 
Potrivit acestei relatări, cosmosul și-a avut originea 
în Big Bang, din care au apărut spațiul-timpul 
și masa-energia, ce au început să se formeze în 
galaxii acum patru sute de milioane de ani, după 
big bang, Aproximativ acum 5 miliarde de ani 
s-a format planeta noastră și două-trei miliarde 
de ani mai târziu au apărut primele forme de 
viață, iar viața a evoluat de atunci prin selecţie 
naturală și mutație genetică. Crezând că aceasta 
este singura istorie adevărată a universului, 
atunci viața trebuie să fi evoluat din materie 
neînsuflețită, iar conștiința trebuie să fi apărut 
din procesele fizice organice. Și totuși, nu există 
ipoteze care pot fi testate științific despre condiţiile 
care au dus la big bang, la apariţia iniţială „a 
vieții pe planeta noastră, la apariția conștiinței 
la primele organisme conștiente sau la apariția 
conștiinței la fetusul uman. Toţi savanții au venit 
cu speculaţii materialiste, dintre care niciuna nu a 
fost confirmată. Această necunoaștere a originilor 
poate însemna că nu toate cauzele și condiţiile 
care au dus la formarea universului fizic, a vieții și 
a conștiinței sunt fizice. Într-adevăr, pare oarecum 

arogant să presupunem că întregul univers se 
constituie doar din acele fenomene pe care savanții 
le pot măsura, şi anume din cele obiective, fizice, 
cuantificabile. 


MINTEA ȘI MATERIA 
ÎN FIZICA MODERNĂ 





În timp ce perspectiva standard asupra originii 
şi evoluţiei cosmosului, bazată pe presupunerile 
mecaniciste și materialiste ale fizicii secolului 
al XIX-lea, a dominat gândirea științifică până 
în zilele noastre, o provocare la adresa ei a fost 
lansată de câţiva dintre cei mai strălucitori fizicieni 
teoretici ai acestor vremuri. De exemplu, Stephen 
Hawking, a propus ideea că nu există nicio istorie 
a universului absolut obiectivă, dat fiind că există 
independent de toate sistemele de măsurare și de 
orice mod de cercetare conceptual. Cu adevărat, 
mulți fizicieni cuantici aderă la preceptul să nu 
atribui existență pentru ceva ce este în principiu 
necognoscibil. Universul, existând independent de 
toate sistemele de măsurare, este un prim caz de 
ceva care este în principiu necognoscibil. Așadar, 
nu avem temei rațional să îi afirmăm existența și, 
Chiar dacă avem, afirmăm existența a ceva despre 
care nu știm nimic, cu excepția faptului că trebuie 

să existe — și asta este în cel mai bun caz un mod 
marginal de cunoaștere. 

În fizica cuantică este larg acceptată ideea că, 
anterior efectuării vreunei măsurători, sistemul 
care trebuie măsurat există într-o condiție de 
superpoziție cuantică, descrisă matematic 
drept undă de probabilitate. Este important să 
recunoaștem că unda de probabilitate nu este 
ceva obiectiv, așteptând „să se prăbușească” atunci 
când este efectuată vreo măsurătoare. Este mai 
degrabă o descriere matematică care are legătură 
cu rezultatele probabilistice ale efectuării de 
măsurători. Înainte ca măsurătoarea să aibă loc, nu 
există particule elementare discrete cu poziții sau 
viteze în mod obiectiv reale în cadrul sistemului 
care trebuie măsurat și nimic nu poate fi spus 
despre ceea ce este cu adevărat obiectiv acolo. 
Actualizarea acestor particule și a proprietăților lor 
are loc doar în actul măsurătorii. 

Aplicând în general universului aceste 
principii ale fizicii cuantice, Hawking, sugerează 
că, înainte de a face măsurători, fiecare versiune 
posibilă a unui univers unic există simultan într-o 
stare de superpoziție cuantică. Atunci când 
oamenii de ştiinţă aleg să facă o măsurătoare, 
ei aleg din acest șir de posibilități o submulțime 
de istorii care partajează însușirile specifice 
măsurate. Asta implică faptul că universul nu a 

evoluat într-un mod absolut unic și real anterior 
măsurătorilor pe care le facem în prezent. Savanţii 
decid ce măsurători să facă, iar informația care 
este furnizată de aceste măsurători asigură baza 
descrierilor pe care ei le formulează în privința 
trecutului. Istoria universului așa cum o concep 
ei există în legătură cu măsurătorile pe care le-au 
dirijat, dar nu independent de aceste măsurători. 
Pune un altfel de set de întrebări, care au drept 
rezultat un set diferit de măsurători, și va apărea 
o altă istorie referitoare la informaţia spicuită 
din aceste măsurători. Cu alte cuvinte, savanții 
aleg o istorie a universului bazată pe tipurile 
de măsurători pe care le conducf. În cartea sa 
recentă, Marele plan”, scrisă împreună cu Leonard 
Mlodinow, Hawking sugerează că este posibil 
ca fizicienii să nu găsească niciodată o teorie a 
întregului, ci trebuie să fie mai degrabă mulțumiți 
cu „0 familie de teorii interconectate”, fiecare 
dintre ele conținând adevăruri referitoare la 
tipurile de măsurători pe care se bazează. 

John Wheeler, un alt fizician teoretician 
proeminent al secolului XX târziu, a propus o 
teorie similară în care a descris „o buclă stranie”, 
în cadrul căreia fizica dă naștere observatorilor, 
iar observatorii dau naștere cel puţin unei părți 
a fizicii”. Potrivit istoriei standard a universului 





*  Înoriginal: „The Grand Design”. (n. tr.) 

evidenţiate anterior, lumea fizică a dat naștere 
observatorilor științifici, care au făcut măsurători 
ale proceselor materiale din care au obținut 
informații despre lumea naturală. Aceasta 
implică secvența clasică materie - informație 
- observatori. Totuși, din perspectiva fizicii 
cuantice, informația derivată din măsurători -— 
și nu materia - este fundamentală. Tot ceea ce 
știm în mod fundamental despre natură constă 
într-o asemenea informație, iar pe baza acesteia 
savanții au formulat conceptele de spaţiu, timp, 
masă și energie. Este nevoie de un observator al 
informației care se ivește dintr-o măsurătoare, 
iar categoria conceptuală de materie se ivește din 
acea informație. Asta implică o secvență contrarie 
față de cea a fizicii clasice, și anume: observatori 
- informație - materie. În locul universului 
văzut ca o mașină lipsită de judecată, compusă 
în mod fundamental din materie și energie, 
Wheeler îl descrie ca fiind un sistem de procesare 
a informației în care participanții-observatori 
joacă un rol esenţial în apariția lumii naturale. 
Dar înțelegerea acestui rol presupune înțelegerea 
conștiinței, căci nu există observatori lipsiți de 
conștiință. 


240  RECONCILIIND TOTUL 


NU EXISTĂ UNIVERS 
FĂRĂ CONȘTIINȚĂ 


Nu există informaţie în absența prezenței unui 
subiect conștient, care este informat, și a unui 
lucru asupra căruia să fie informat acest subiect. 
În mod similar, nu există vreun subiect informat în 
absenţa prezenţei informaţiei și nu există nici ceva 
despre care subiectul este informat dacă nu există 
actul de a fi informat și cineva care este informat. 
Cele trei - subiectul informat, împărtășirea 
informației și obiectul asupra căruia este informat 
subiectul - sunt reciproc interdependente. 
Așadar, dintr-o anumită perspectivă, este totuși 
adevărat că materia dă naștere informației, care dă 
naștere la rândul ei observatorilor; şi dintr-o altă 
perspectivă, observatorul dă naștere informației, 
din care este concepută materia. Pe scurt, aceasta 
este „bucla stranie” a lui Wheeler, în care noi 
oamenii suntem  participanți-observatori care 
co-creează lumea experienței noastre, în timp ce 
presupunem fără critică că ea există deja acolo, 
independent de participarea noastră. Realitatea 
noastră din starea de veghe este așadar precum un 
vis non-lucid, din care ne trezim doar atunci când 
recunoaștem amploarea participării noastre în 
crearea lumii pe care o experimentăm. 

De peste patru sute de ani de când a luat 
naștere știința modernă, prima mare revoluție 
ştiinţifică în științele fizice a avut loc în secolul 
al XVIl-lea. Atunci când Darwin a inițiat cea 
de-a doua mare revoluție științifică în secolul 
al XIX-lea, nu a putut decât concluziona că 
viața și-a avut originea din și a evoluat datorită 
proceselor fizice, pentru că ele erau singurele 
cunoscute oamenilor de știință. Și atunci când 
științele cognitive au început să se dezvolte în 
secolul al XIX-lea târziu, savanții cognitivi nu 
au avut o altă alternativă decât să presupună 
că, conștiința și toate experienţele subiective au 
apărut din procesele biologice, dat fiind că savanții 
acelor timpuri cunoșteau doar procesele fizice 
organice și anorganice. Istoria științei se mută de 
la progresele din fizică la biologie și psihologie 
și această secvență este replicată exact la scară 
cosmică în descrierea savanților privitoare la 
istoria universului: mai întâi au fost procesele 
fizice anorganice, apoi cele organice, apoi apariția 
conștiinței. Cu alte cuvinte, istoria științifică a 
universului este o proiectare macrocosmică a 
istoriei științei de peste patru sute de ani. Această 
istorie este bazată pe măsurători făcute mai întâi 
de fizicieni, apoi de biologi și în cele din urmă de 
psihologi și este adevărată doar cu referire la acele 
măsurători, și nu independent de ele. 

Istoriile cosmosului din cărțile de specialitate 
standard nu fac referire deloc la conștiință. Ele 
doar se focusează pe evoluţia universului fizic 
din vremea big bangului până în prezent și, 
dacă apariția conștiinței este clar menționată, 
ea este privită pur și simplu ca un subprodus al 
structurilor complexe ale materiei. Nu există nicio 
explicație pentru felul în care materia dă naștere 
conștiinței și nici nu există vreo dovadă că această 
teorie este măcar adevărată. Este pur și simplu 
o implicație inevitabilă a istoriei universului 
care se bazează în întregime pe măsurători 
fizice. Pune o întrebare fizică și vei primi un 
răspuns fizic. Savanţii au excelat în măsurarea 
fenomenelor obiective, fizice, obiective, așa că au 
ajuns de comun acord la concluzia că universul 
se constituie doar din fenomene obiective, fizice, 
cantitative și din proprietățile lor derivate sau 
emergente. Aceasta este istoria universului pe care 
au ales-o, dar nu este singura opțiune rațională sau 
empirică. 

În ceea ce priveşte originile conștiinței umane, 
William James a propus trei teorii: (1) creierul 
produce gânduri, așa cum un circuit electric 
produce lumină; (2) creierul face posibile sau 
permite evenimente mentale, tot așa precum 
trăgaciul unei arbalete declanșează o săgeată 
îndepărtând obstacolul care reține coarda; și 

(3) creierul transmite gânduri, precum o prismă 
transmite lumină, refractând-o într-un spectru 
de culori. El a adăugat că legăturile cunoscute 
dintre activitatea neurală și experiența subiectivă 
erau compatibile cu toate aceste trei ipoteze și 
asta rămâne adevărat până în ziua de azi. Dar 
neurosavanții nu au vreo modalitate de a măsura 
evenimentele mentale care pot fi doar „permise” 
sau „transmise” de creier. Ei pot măsura doar 
procesele fizice din creier, așadar este cel mai 
ușor pentru ei să îmbrățișeze prima din teoriile 
anterioare, și anume că toate experienţele 
subiective sunt produse de creier. Dar din moment 
ce toate corelațiile minte-creier sunt compatibile 
cu toate cele trei ipoteze, rezultă că nu există nicio 
dovadă empirică că prima ipoteză este doar ea 
adevărată. 

James credea că, atunci când creierul încetează 
din viață, fluxul de conștiință individual care este 
configurat se evaporă, dar va continua să existe o 
dimensiune a conștiinței fundamentală din care 
a apărut”. Mulți savanți ar putea să susțină că nu 
există vreo dovadă care să sprijine această ipoteză, 
dar din moment ce orice dovadă sau informație 
pe care o au savanții despre conștiință se bazează 
pe activitatea cerebrală, acest raționament este 
complet ciclic. Dacă pui doar întrebări fizice și faci 
măsurători fizice care țin de conștiință, vei primi 

doar răspunsuri fizice, iar concluzia că conștiința 
este total dependentă de funcţiile cerebrale este 
inevitabilă. Cu alte cuvinte, supoziţia noastră 
inițială și măsurătorile noastre ulterioare duc la 
o singură posibilă concluzie, care este identică cu 
supoziţia noastră inițială. 

Din perspectiva fizicii secolului XX, universul 
fizic descris de Newton era unul imaginar, 
presupunând că spaţiul, timpul, substanța 
şi energia sunt absolute și păstrează aceleași 
caracteristici indiferent de sistemele inerțiale 
de referință. Un asemenea univers nu există, 
dar nu este imaginar atât timp cât ne focusăm în 
întregime pe obiecte relativ mari care călătoresc 
cu viteze nonrelativiste. În mod similar, universul 
descris de știința modernă este unul imaginar, căci 
presupune faptul că conștiința a apărut accidental 
din interacțiunile complexe ale proceselor organice 
și că ea nu joacă vreun rol semnificativ în lumea 
naturală. Un asemenea univers nu există, dar 
nu este imaginar atât timp cât ne focusăm în 
întregime pe procesele fizice și asupra interacțiilor 
lor cu nivelurile inferioare ale conștiinței. 

Când principiile fizicii cuantice sunt aplicate 
întregului univers, precum în cosmologia cuantică, 
rolul observatorului-participant este fundamental. 
Și nu există vreun observator-participant în afara 
conștiinței. Prin urmare, conștiința este la fel de 

fundamentală pentru cosmos precum spaţiul- 
timpul și masa-energia, după cum a sugerat 
fizicianul de la Stanford Andrei Linde”, și asta este 
contrar noțiunii speculative că apare în mod magic 
din substanţele chimice și din electricitatea din 
creier, precum un duh apare dintr-o sticlă. 

Totuși, fizicienii nu au pregătirea să exploreze 
natura sau potenţialul conștiinței și rolul său în 
lumea naturală. Pentru moment, savanții cognitivi 
au în general puţină pregătire sau poate deloc 
în fizica contemporană, de ultimă oră, așa că se 
bazează pe presupunerile metafizice depășite 
ale fizicii clasice din secolul al XIX-lea. Chiar și 
când unele dintre minţile cele mai ilustre din 
fizică discută problema conștiinței, se bazează 
din nefericire pe presupunerile materialiste ale 
savanților cognitivi, care nu sunt sincrone cu fizica 
contemporană. De exemplu, într-un interviu 
recent, Hawking a repetat una dintre ipotezele 
neconfirmate ale neuroștiinței moderne atunci 
când a răspuns la întrebarea ce crede el că se 
întâmplă cu conștiința după moarte: „În opinia 
mea, creierul este în mod esențial un computer, 
iar conștiința este precum un soft de calculator. 
Ea va înceta să ruleze atunci când calculatorul se 
închide” " Din nou, fără vreo dovadă confirmată, 
se presupune - neputându-se explica concludent 
cum substanțele chimice și electricitatea din creier 

produc sau transformă experienţa subiectivă — că 
conștiința nu este nimic altceva decât un produs 
al circuitelor din creier. În acest punct fizica ajunge 
într-un impas, iar revoluția din fizică din secolul 
al XX-lea este blocată din cauza unei înțelegeri 
inadecvate a naturii conștiinței și a rolului său în 
univers. 


CONTINUITATEA CONȘTIINȚEI 


Originea conștiinței este o secvenţă distrată a 
gândurilor rătăcitoare ascunse în inconștiență, așa 
cum este originea conștiinței într-un vis non-lucid. 
Potrivit budismului Vajrayana, originea conștiinței 
umane obișnuite este și ea ascunsă în inconștienţă. 
Precum conștiința primordială se manifestă ca 
lumina clară a morții imediat în timpul sfârșirii 
din viaţă, tot așa ea se manifestă ca lumina clară 
a nașterii în momentul concepției. Dar pentru 
ființele comune, această conștientizare pură 
scânteiază scurt, fără a fi percepută, și este imediat 
umbrită de emergența inconștientă a substratului. 
Apoi energiile karmice declanșează acest vid 
imaterial, din care apare conștiința-substrat, și în 
timpul formării fetusului mintea umană ia naștere 
dependent de dezvoltarea sistemului nervos. 

Cercetarea științifică asupra  corelațiilor 
neurale ale conștiinței — care a avut puțin succes — 
se bazează pe ipoteza neconfirmată că conștiința 
apare din interacțiile complexe ale activității 
neuronale. Se presupune că aceste corelaţii 
neurale ipotetice ale conștiinței constituie gradul 
minimal al unei asemenea activități necesare 
pentru generarea conștiinței. Dar contrar 
ipotezei materialiste, dacă, conștiința este pur și 
simplu configurată de activitatea cerebrală, mai 
degrabă decât să fie produsă de aceasta, atunci 
acest deziderat științific este în van, pentru că 
se bazează pe o presupunere falsă. Atunci când 
oamenii de știință speculează despre originile 
conștiinței pe planeta noastră, ei prezintă din 
nou doar ipoteze neconfirmate, și nu ipoteze 
dovedite științific. Cauzele și condiţiile necesare 
și suficiente ale emergenţei conștiinței sunt pur 
şi simplu necunoscute de către comunitatea 
științifică, deci este la fel de ignorant ce se 
întâmplă cu conștiința în momentul morţii. Lipsiţi 
de orice mijloace pentru a testa ipotezele nonfizice 
despre natura și originea conștiinței, oamenii de 
știință se bazează doar pe măsurătorile lor fizice, 
ceea ce duce inevitabil la teoriile fizicaliste ale 
conștiinței. 

Introducând asemenea practici meditative 
precum shamatha, vipashyana și Dzogchen, 


248  RECONCILIIND TOTUL 


contemplativii budiști sunt capabili să își verifice 
ipotezele experiențial și au făcut asta în mod 
repetat de peste sute de ani în cadrul a nenumărate 
societăți. 

În lumina bogatei istorii a cercetării raționale 
și experimentale a conștiinței în cadrul variatelor 
tradiții budiste, este intrigant că atât de mulți 
maeștri moderni, contemporani ai budismului 
sunt nonșalanți cu privire la ce se întâmplă în 
momentul morții. Crezând oarecum sau chiar 
deloc în secolele de descoperiri contemplative ale 
generațiilor budiste contemplative anterioare, 
mergând până la descoperirile proprii ale lui 
Buddha din noaptea iluminării sale, aceștia privesc 
problema renașterii și a karmei ca fiind irelevante 
pentru practica spirituală. Analiza lor rațională 
pare să sugereze că este suficient să fii prezent aici 
și acum și să duci o viață bună și să lași viitorul să 
aibă grijă de ea. Dar mulți dintre acești oameni se 
îngrijesc să-și facă asigurări de viață și să își asigure 
pensii pentru o bătrânețe fără griji, deși este 
posibil să nu se îmbolnăvească grav sau să trăiască 
suficient pentru a beneficia de aceste economii. 
Asemenea oameni își iau în serios viitorul doar în 
contextul acestei vieţi, dar desconsideră complet 
posibilitatea ca viitorul lor să se prelungească 
dincolo de viaţa prezentă. 

Tradițional, ideea de a fi budist corespunde 
ideii de a găsi un refugiu în Buddha, Dharma 
și Sangha, ceea ce implică un sens profund al 
încrederii și devotamentului față de iluminarea 
lui Buddha, față de învățăturile sale și față de 
discipolii săi spirituali realizați, după cum este 
descris în cele mai competente texte existente. O 
asernenea încredere și un asemenea devotament 
faţă de „Cele Trei Bijuterii” par să lipsească la 
cei care resping perspectivele și învățăturile lui 
Buddha referitoare la continuitatea conștiinței 
de la o naștere la alta. Fără să aprecieze urmările 
acțiunilor sale în viețile sale viitoare, individul își 
concentrează toată atenția doar asupra acestei 
vieţi. Numai această viață este socotită reală și 
demnă de considerație. Pentru cei mai mulți 
dintre noi, șansele din această viață să atingem 
eliberarea arhatului din ciclul nașterii și morții 
sunt slabe, pentru că nu consacrăm destul timp 
și destulă energie în acest sens. Dacă tot ceea ce 
contează pentru noi este bunăstarea din timpul 
acestei vieți, atunci aspirația la libertate nu va 
apărea. Chintesenţa Celor Patru Adevăruri Nobile 
este astfel subminată. În plus, probabilitatea de 
a atinge iluminarea unui Buddha este chiar mai 
mică, deci dacă nu ne gândim la viețile viitoare, 
atunci aspirația bodhisattva de a atinge iluminarea 
pentru binele tuturor ființelor simţitoare nu va 


250  RECONGILIIND TOTUL 


apărea. Rădăcina stilului de viață bodhisattva este 
astfel retezată. 

Anumiți maeștri ai budismului merg până 
la a nega faptul că Buddha chiar a pretins a avea 
o perspectivă directă asupra realității renașterii 
și a karmei. Suntem perfect liberi să credem 
ceea ce vrem și Buddha însuși i-a încurajat 
pe discipolii lui să își supună învățăturile 
testului rațiunii și al experienței. Dar pe bazele 
învățăturii  neprofesionale determinate de 
preferințe personale, anumiți revizioniști îl 
re-creează pe Buddha potrivit propriilor idei și 
propriei experiențe și apoi „găsesc un refugiu” în 
fanteziile lor despre ce a fost Buddha cu adevărat 
și ce a gândit cu adevărat. Pe de o parte, această 
denaturare a vieții și învățăturilor lui Buddha 
poate părea inofensivă - oamenii au libertatea 
cuvântului pentru a instrui și a scrie ceea ce 
doresc. Pe de altă parte însă, dacă este fraudulos 
ca traficanții străzii să vândă imitații ieftine de 
Rolex drept piese originale, este la fel de fraudulos 
ca predicatorii să facă trafic cu propriile speculații, 
prezentându-le drept învățături autentice ale lui 
Buddha. : 

Asta nu înseamnă că trebuie să acceptăm 
teoriile despre conștiință înainte să ne aventurăm 
în practica budistă. Buddha nu a pretins niciodată 
ca discipolii săi să creadă orice a spus el. Tot ceea 

ce este pretins în mod tradițional de la discipolii 
budismului este să fie deschiși la minte, receptivi 
și devotați eliberării prin cultivarea introspecției 
și a înțelegerii”. Prin asemenea practici precum 
shamatha, vipashyana și Dzogchen, cei care au 
o determinare puternică, care își doresc să-și 
consacre viața unui asemenea țel pot supune 
ipotezele budiste testului experienţei și rațiunii. 
Cei care nu cunosc o asemenea dăruire pot 
rămâne pur și simplu agnostici (necunoscători), 
dar ar trebui să aibă în vedere că, din perspectiva 
budistă,  necunoașterea sau ignoranța este 
rădăcina samsarei, și nu calea spre eliberare. Alţii 
pot dezvolta destulă încredere în integritatea 
budiștilor contemplativi de-a lungul secolelor 
încât să ajungă să se încreadă în percepțiile lor. 
În lumea modernă, o asemenea încredere este de 
obicei acordată comunității științifice și adesea pe 
bună dreptate. Dar când vine vorba de conștiință, 
presupunerile metafizice sunt folosite de obicei 
în schimbul ipotezelor validate empiric și această 
tendință cauzează o nesfârșită confuzie. 

Originile conștiinței amăgite sunt învăluite 
în inconștiență, ceea ce duce la concluzia budistă 
că samsara nu are început. Dar există oare un 
sfârșit al amăgirii? Unii budiști care au practicat 
de decenii fără să găsească libertatea totală față 
de toate suferințele lor mentale au respins ca 

fiind „amăgitoare” toate afirmaţiile tradiționale 
atribuite lui Buddha, iar mulți adepţi ulteriori, că 
libertatea totală și ireversibilă este posibilă. În loc 
să reconsidere propriile practici pentru a vedea 
ce este deficient, ei reinterpretează învățăturile 
lui Buddha, așa încât aceasta se potrivește mai 
bine cu presupunerile psihanalizei moderne. Alți 
maeștri budiști, care au aderat strict la tradiție și la 
ceea cred a fi „Dharma pură”, emfazează într-atât 
importanţa vieților viitoare, încât par cu greu să 
observe dacă discipolii lor beneficiază cu adevărat 
de practica lor în această viață. Această atitudine 
poate să își aibă originea în credința că trăim în 
vremuri atât de degenerate, încât nimeni nu poate 
să năzuiască la eliberare sau iluminare în această 
viaţă. Dacă această presupunere este adevărată 
sau nu, rămâne de văzut, dar numai cei care se 
dăruiesc în întregime urmării căii lui Buddha și 
atingerii iluminării depline, numai aceia descoperă 
pentru ei înșiși dacă această libertate este posibilă 
în această viaţă. 

După cum declara William James, pentru 
categoria de adevăruri care depind de preferințele 
personale, de încrederea sau loialitatea față de 
actualizare, „încrederea nu este doar un act licit și 
pertinent, ci esenţial și indispensabil. Asemenea 
adevăruri nu pot deveni adevărate până ce 
încrederea noastră nu le-a făcut astfel” 5. Este 

oare posibil să ne trezim din visul samsarei prin 
cunoașterea experimentală a naturii conștiinței 
și a rolului său în univers? Putem numai dacă 
acceptăm această posibilitate drept ipotezele 
noastre de lucru și ne străduim din toată inima s-o 
testăm în cel mai riguros mod posibil. 

CAPITOLUL. 
CALMUL MEDITATIV 


1. Un asemenea grad de concentrare este numit „concentrarea 
perfectă într-un singur punct” (în sanscrită: ekăgrăta). 

2. Dacă nu crezi că ameţeala și uitarea domină somnul și visele, 
petrece câteva zile examinând și comparând acuitatea atenției 
tale în timpul zilei față de cea din timpul nopții și al dimineții. 

3. Aceste efecte secundare includ energia fizică mărită, extazul 
mental și fizic, stabilitatea și claritatea mentală mărite. 

Adoptă această poziție stând culcat pe spate, cu coloana în 
linie dreaptă, care începe de la cap și continuă până la călcâie, 
ce sunt relaxate dimpreună cu labele piciorului. Braţele 
sunt drepte și, într-un unghi slab, depărtate ușor de corp, cu 

Vesna A. Wallace și B. Alan Wallace (Ithaca, N.Y.: Snow Lion 


TEORIA VISĂRII LUCIDE 





Printre pionieri se numără, în secolul XIX, Marchizul 
d'Hervey de Saint Denys. În 1867 a publicat anonim o carte 
intitulată Les r&ves et les moyens de les diriger; observations 
pratiques (Visele și mijloacele de a le dirija; Observaţii 


Într-un eseu budist despre filozofiile indiene, singurul 
exemplu care este similar materialismului științific modern 
(cel al gânditorului indian Cărvâka, din secolul VII a.H.) a 
fost ignorat complet. P. T. Raju, Structural Depths of Indian 
Thought (Albany, NY.: SUNY Press, 1985), cap. 3. 

5. 
palmele îndreptate în sus. 
6. 
Publications, 1997), V: 108. 
CAPITOLUL 2. 
1. 
practice). 
2. 
3, 


Compilate în secolul XI d.H. de către călugărul budist indian 
Naropa, acestea șase sunt practicile avansate de tummo 
(căldura interioară), yoga corpului iluzoriu, yoga luminii clare, 
yoga visului, yoga stării de tranziție (de după moarte - bando) 
și yoga transferului de conștiință (phowa). Vezi Tsong-Kha-Pa, 
The Six Yogas of Naropa: Tsongkhapa's Commentary Entitled 
„A Book of Three Inspirations: A Treatise on the Stages 
of Training in the Profound Path of Naros Six Dharmas, 
Commonly Referred to as „The Three Inspirations”, trad. 
Glenn H. Mullin (Ithaca N.Y.: Snow Lion Publications, 2005) 

Padmasambhava, Natural Liberation:  Padmasambhava's 
Teachings on the Six Bardos, comentariu de Gyatrul 
Rinpoche, trad. B. Alan Wallace (Boston: Wisdom 
Publications, 2008).* 

Web site-ul Fundației Naţionale a Somnului (www. 
sleepfoundatio.org), „How Sleep Works” (accesat în mai 2010). 
Stephen LaBerge, Lucid Dreaming: The Power of Being Awake 
& Aware in Your Dreams (New York: Ballantine Books, 1985), 
14. 

CAPITOLUL 3. 


PRACTICA VISĂRII LUCIDE 





Fundaţia Naţională a Somnului 

Termenul „spaţiul minții” se aplică domeniului mentalului, 
prin opoziție cu senzorialul, cu experiența. Este în mod 
special evident pe durata intervalelor dintre gânduri, dar este 
întotdeauna prezent ca spațiul din care apar gândurile, în care 
ele există și în care în cele din urmă dispar. 


CAPITOLUL 4. 


COMPETENŢĂ ÎN VISAREA 
LUCIDĂ 


Starea de tranziţie dintre o existenţă și următoarea. 


CAPITOLUL ș. 
UNIVERSUL YOGĂI VISULUI 





Cf. B. Alan Wallace, The Taboo of Subjectivity: Toward a New 
Science of Consciousness (New York: Oxford University Press, 
2000). 

D. Shastri, Tattvasamngraha (Varanasi: Bauddhabharati, 1968), 
3587. 

The American Heritage Medical Dictionary Online, cuvânt- 
titlu „psyche”, http://medical-dictionary.thefreedictionary. 
com (accesat în Mai 20). 

În budism, conștiința primordială are numeroase sinonime, 
printre care dharmakaya, conștiința pură, natura Buddha, 
rigpa și bodhichitta absolută. 

Potrivit Școlii de gândire Dzogchen, substratul (în sanscrită 
ayala) este o vacuitate luminoasă, un vid lipsit de atenţie, 
imaterial precum spațiul, în care sinele, alții şi obiectele 
dispar. Substratul este spațiul minţii care îi apare conștiinţei- 
substrat, o dimensiune radiantă, clară a conștiinței, care 
este baza emergenței fenomenelor. Aceasta, terenul minţii 
obișnuite, din care apare orice activitate mentală comună, 

circulă de la o existenţă la alta. Din moment ce distincția 
dintre cele două este subtilă, termenul de „conștiință- 
substrat” va fi utilizat pentru cea mai mare parte a acestui text. 
„Un sistem psihic secund al unei naturi colective, universale 
și impersonale, care este identic în toți indivizii. Acest 
inconștient colectiv nu se dezvoltă individual, ci este 
moștenit. El constă în forme preexistente, în arhetipuri, 
care pot deveni doar conștiente în mod indirect și care dau 
o formă definită anumitor conținuturi psihice” C. G. Jung, 
The Archetypes and the Collective Unconscious (London: 
Routledge, 1996). 

La modul general, acest termen se referă la ființele neluminate 
care posedă minte și care astfel sunt capabile să gândească, să 
simtă și să perceapă. 

Numită Marele Vehicul, această școală de budism a luat 
naștere în India, în secolul | d.H., subliniind intenția de a 
elibera toate ființele. Cele mai importante ramuri ale sale, 
în afară de budismul tibetan, sunt Şcoala chineză Chan, 
diversele școli ale Tărâmului Pur și Zen. 

Un text de Langri Tangpa. Vezi „Commentary on “The Eight 
Verses on the Training of the Mind! and Commentary on “The 
Song of the Four Mindfulnesses”, în H. H. Al XIV-lea Dalai 
Lama, Four Essential Buddhist Commentaries (Dharamsala: 
Library of Tibetan Works & Archives, 1982). 


CAPITOLUL 6. 
PRACTICILE DIN TIMPUL ZILEI ÎN 
YOGA VISULUI 


Să remarcăm faptul că Padmasambhava are o perspectivă 
budistă aparte, asociată Şcolilor Dzogchen și Madhyamaka 
și, deși există și alte filozofii budiste, aceasta este cea pe care o 
evidențiem aici. 

Extras dintr-un centru de yoga visării, condus de Chagdud 
Rinpoche în 1996, în Monterrey Park, California. 

Antonio Damasio, The Feeling of What Happens: Body 
and Emotion in the Making of Consciousness (New York: 
Harcourt, 1999), 321. 

Pentru descrieri însuflețite ale unor asemenea demonstrații 
care par să sfideze legile fizicii, vezi Blazing Splendor: The 

Memoirs of Tulku Urgyen Rinpoche (Boudanath, Nepal: 
Ranjung Yeshe Publications, 2005). 

Lochen Dharma Shri, Releasing Oneself from Essential 
Delusion - Notes on the Written Instruction in the Vajrasattva 
Mind Accomplishment of Dreams, în Gyatrul Rinpoche, 
Meditation, Transformation, and Dream Yoga, trad. B. 
Alan Wallace și Sangye Khandro (Ithaca, N.Y.: Snow Lion 
Publications, 2002). 

Aceasta este o practică care este uneori folosită în tradiţia 
tibetană, un sistem de întrajutorare în care un partener îţi 
va şopti la ureche, noaptea târziu, printr-un sul de hârtie: 
„Acesta este un vis” Stephen LaBenrge a dezvoltat o tehnică 
auxiliară pentru a atinge luciditatea, numită Nova Dreamer, 
Acest dispozitiv în formă de mască poate detecta momentele 
în care cineva este în somnul REM și apoi emite sunete sau 
lumină care alertează visătorul că el sau ea visează. 

Citat din Dona Sutta: With Dona (AN 4-36), tradusă din Pali 
de către Thanissaro Bhikkhu. Access to Insight, 3 July 2010. 

În practica corpului iluzoriu, toate apariţiile, nu doar cele ale 
corpului fizic, sunt privite ca iluzii. Pentru o introducere în 
această practică, vezi Natural Liberation. 


CAPITOLUL 7. 
YOGA VISULUI PE TIMP DE 
NOAPTE 





Mândria divină înseamnă a menţine senzația că individul 
este de fapt zeitatea, posedând toate calitățile iluminate 
ale acesteia. Încrederea în această identitate îl eliberează pe 
individ de limitările senzației lumești a sinelui. Aceasta merge 
dincolo de o simplă mască, pentru că în final individul va 
dobândi calităţile zeității, iar semnificația practicii zeității va 
deveni clară. 

Pentru o explicație detaliată a mandalei budiste tibetane, 
vezi Denise Patry Leidy și Robert Thurman's Mandala: The 
Architecture of Enlightenment (New York: The Overlook 
Press, 2006). 

Introduction to Tantra: The Transformation of Desire, de 
Lama Thubten Yeshe (Boston: Wisdom Publications, 2001), 
este o introducere excelentă în practica zeității. Vezi şi Gyatrul 

Rinpoche, The Generation Stage in Buddhist Tantra, trad. 
Sangye Khandro (Ithaca, N.Y.: Snow Lion Publications, 2005). 

4. Această mantra folosită adesea pentru purificare poate fi 
regăsită în multe texte disponibile despre budismul tibetan. 

5. Un ritual cu ofrande pentru purificarea karmei negative. 

6. Lama Jey Tsongkhapa, A Practice Manual on the Six Yogas of 
Naropa: Taking the Practice in Hand, în Readings on the Six 
Yogas of Naropa, ed. G. H. Mullin (Ithaca, N.Y.: Snow Lion 
Publications, 1997), 97. 

7. Vipashyana (sanscrită) este practica perspectivei contemplative 
asupra aspectelor fundamentale ale realității, inclusiv asupra 
vidului naturii inerente a tuturor fenomenelor. 

8. Trekchă (termenul tibetan pentru „a străpunge soliditatea”) 
este primul dintre cele două stadii din Dzogchen, proiectat 
să străpungă conștiința-substrat pentru o realizare directă 
a conștientizării pure, care este sinonimă cu natura noastră 
Buddha. 

9. Wellsprings of the Great Perfection: The Lives and Insights of 
the Early Masters, trad. Erik Pema Kunsang (Kathmandu: 
Rangjung Yeshe Publications, 2006), 335-36. 

10. Jetsunma Tenzin Palmo este acum directoarea mănăstirii de 
femei Dongyu Gatsal Ling din Nordul Indiei și este cunoscută 
pretutindeni datorită biografiei lui Vicki Mackenzie Cave 
in the Snow: Tenzin Palmo's Quest for Enlightenment (New 
York: Bloomsbury, 1998). 


CAPITOLUL 8. j 
PUNÂNDU-ȚI VISELE LA TREABĂ 


1 ArthurRubinstein, My Young Years (New York: Knopf, 1973). 





CAPITOLUL 9. Ș 
PRACTICA INDIVIDUALĂ ȘI 
ÎNTREBĂRI MAI PUȚIN PUSE 





1. Practica dorinței ca toate ființele sițitoare să aibă parte de 
fericire, să fie eliberate de suferință (bucurie) și să trăiască 
în calm. Vezi B. Alan Wallace, The Four Immeasurables: 
Practices to Open the Heart (Ithaca, NY.: Snow Lion 
Publications, 20). 

CAPITOLUL 10. 
VISÂNDU-TE CONȘTIENT: 
O PERSPECTIVĂ MAI LARGĂ 


1.  O'secvenţă în 12 pași care revelează mecanismele renașterii în 
ciclul existenței cunoscut sub numele de samsara. 

2. Ven. Weragoda Sarada Maha Thero, Treasury of Truth: Illustrated 
Dhammapada (Taipei, Taiwan: The Corporate Body of the 
Buddha Education Foundation, 1993), 61. 

3. Diidjom Lingpa, The Vajra Essence: From the Matrix of Pure 
Appearances and Primordial Consciousness, a Tantra on the 
Self-Originating Nature of Existence, trad. B. Alan Wallace 
(Alameda, Calif.: Mirror of Wisdom, 2004), 120-21. 

4. Potrivit Şcolii budiste Theravada, aceasta este o compilație 
timpurie a învățăturilor lui Buddha existente astăzi. 

5. William James, „The Notion of Consciousness”, în The Writings 
of William James: A Comprehensive Edition, ed. John |]. 
McDermott (Chicago: University of Chicago Press, 1977). 

6. Stephen W. Hawking și Thomas Hertog, „Populating the 
Landscape: A Top-Down Approach”, Physical Review D 73, nr. 
12 (2006): 123527; Martin Bojowald, „Unique or Not Unique?” 
Nature 442 (Aug. 31, 2006): 988-90. 

7. Paul C. W. Davies, „An Overview of the Contributions of 
John Archibald Wheeler”, în Science and Ultimate Reality: 
Quantum Theory, Cosmology and Complexity, editată de 
John D. Barrow, Paul C. W. Davies și Charles L. Harper, Jr. 
(Cambridge: Cambridge University Press, 2004), 10. 

8. William James, Human Immortality: Two Supposed Objections 
to the Doctrine (Boston: Houghton, Mifilin and Company, 
1898), 12n3, disponibilă la www.des.emoryedu/mfp/james. 
html; compară William James, Essays in Religion and Morality 
(Cambridge, Mass.: Harvard University Press, 1989), 75101. 

9. James, Human Immortality, 18. 

10. Andrei Linde, „Inflation, Quantum Cosmology and the 
Anthropic Principle”, în Barrow et al., eds., Science and 
Ultimate Reality, 426-58. 

u. Stephen Hawking, „o Questions for Stephen Hawking”, TIME 
Magazine, Monday, Noi. 15, 2010: wwwtime.com/time/ 
magazine/article/0,9r71,2029483,00.htimlţixzzu4Pqh5jPN. 

12. Catuhsataka, vs. 276. Vezi Ruth Sonam, Yogic Deeds of 
Bodhisattvas: Gyel-tsap on Aryadevas Four Hundred, 
comentariu de Geshe Sonam Rinchen, trad. Ruth Sonam 
(Ithaca, N.Y.: Snow Lion Publications, 1994), 239-40. 

13. William James, The Will to Believe, and Other Essays in Popular 
Psychology (New York: Longmans, Green, and Co., 1898), 96. 


Glosar 


*  arhat. „Celvrednic”, carea atins cele mai înalte 
niveluri ale Theravada și este eliberat din ciclul 
nașterii și morții.w 

* atitudinea critică reflexivă. O atitudine 
interopativă sau sceptică aplicată fenomenelor 
mentale, în cazul nostru în special acelor 
fenomene care apar în vise. 

*  bodhichitta. În budismul Mahayana, „mintea 
trezită”. Bodhichitta relativă este dorința de 
a atinge iluminarea pentru binele tuturor 
fiinţelor  simţitoare.  Bodhichitta absolută 
este, din perspectiva Dzogchen, sinonimă cu 
conștiința primordială. 

* (un) buddha. „Cel trezit, cel eliberat din 
ciclul existenței  (samsara), care posedă 
calități precum omnisciența, compasiunea 
nemărginită și înțelegerea deplină a naturii 
adevărate a lucrurilor. 

Buddha. Buddha istoric Shakyamuni (563- 
483 a.H.) care a atins iluminarea sub copacul 
bodhi în Bodh Gaya (India zilelor noastre) 
şi a propovăduit Dharma budistă timp de 
patruzeci și cinci de ani. 

calm meditativ. (în sanscrită: shamatha) Un 
grup de tehnici de meditaţie relaționate care 
duc la liniștea mentală. 

calmul de durată. Vezi „calmul meditativ”. 

cele douăsprezece legături ale originii 
dependente. O secvenţă în doisprezece pași 
care revelează mecanismele renașterii în ciclul 
existenței cunoscut sub numele de samsara. 
concentrarea într-un singur punct. (în 
sanscrită: samadhi). Concentrarea meditativă 
perfectă în care observatorul și cel observat 
sunt nonduali. 

conștiința primordială. Cel mai profund și 
important nivel mental. Un sinonim pentru 
natura buddha, bodhichitta absolută, rigpa, 
darmakaya, conștiința pură, iluminarea. 
conștiința-substrat. (în sanscrită:  alaya 
vijfiana) Temelia minții obișnuite, un 
continuum care persistă de la o viață la alta și 
din care ia naștere toată activitatea mentală 
obișnuită. Fiind apriori și mai fundamentală 
decât subconștientul, este considerată sursa 
psihicului. 

corp iluzoriu. Practica de a vedea toate 
fenomenele, inclusiv sinele, ca fiind asemenea 
iluziilor, viselor. A vedea corpul cuiva pur și 
simplu ca o matrice a iluziilor. 

dezinteres, neglijență. O stare în care atenția 
cuiva nu este concentrată, este neclară și tinde 
spre somnolenţă. 

DILD. Vise lucide induse de vise. Termen 
inventat de Stephen LaBerge pentru a descrie 
visele lucide adesea declanșate de conținutul 
viselor. 

excitație. Aici se referă la agitația mentală. 
ființă simţitoare. Se referă în general la ființele 
neluminate care posedă minte și care sunt 
astfel capabile să gândească, să simtă și să 
perceapă. 

fixarea corpului în starea sa naturală. 
Relaxarea progresivă a corpului, care permite 
dobândirea celor trei calități: relaxarea, liniștea 
și vigilența. 

fixarea minţii în starea sa naturală. Practica 
meditativă a atenției asupra fenomenelor 
mentale în care individul observă toate 
evenimentele mentale apărute - gânduri, 
imagini mentale și emoții — în mod neutru, 
obiectiv, fără nicio implicare. 

fizica cuantică. Ramură a fizicii inițiată în 
anul 1900 de Max Planck. Deși fundament 

pentru fizica modernă, fizica cuantică aruncă 
îndoiala asupra bazei materialiste a fizicii 
tradiționale newtoniene, susținând în schimb 
că elementele de bază ale universului sunt 
nebuloase și nedefinite în natură. 

ghatika. Termen sanscrit pentru o perioadă 
de meditaţie de douăzeci și patru de minute, 
care se presupune că în India antică era durata 
ideală pentru începerea antrenamentului 
meditativ. 

iluminare. Trezirea completă, care se 
presupune că include cunoașterea întregii 
realități, în întindere și adâncime, și o 
compasiune  atotcuprinzătoare, o iubire 
profundă față de toate ființele. 

introspecţie. În practica calmului meditativ, 
este o formă de control al calității în care 
individul este continuu conștient de statusul 
atenţiei sale. Un tip de metacunoaștere care 
îl face pe individ conștient de gradul său de 
mindfulness. 

ipoteză de lucru. O teorie pe care individul 
o testează în vederea demonstrației 
experimentale sau experienței într-un mod 
obiectiv, lipsit de prejudecăți. 

jurnal de vise. Un jurnal care descrie 
conținutul viselor cuiva. 

karma. (termenul sanscrit pentru „acţiune”). 
Potrivit credinței budiste tradiționale, faptele 
individului sunt întipărite în conștiința- 
substrat (alaya vijiana), iar rezultatele acelor 
acțiuni (karma lor) devin ulterior realitate. 
liniște. Aici un antidot pentru agitație. 
memoria prospectivă. Aici se referă la 
pregătirea pentru a ne aminti ceva într-un vis 
viitor. 

memoria retrospectivă. Aici se referă la 
secvențele de reamintire a evenimentelor 
onirice din trecut. 

MILD.  Inducerea Mnemonică a Viselor 
Lucide. Un termen inventat de Stephen 
LaBerge pentru dispozitivele mnemonice ale 
memoriei prospective, folosite pentru a obține 
luciditate în timpul visării. Un semn al visării 
este un astfel de exemplu. 

mindfulness. Atenţia continuă asupra unui 
obiect anume, care necesită ca individul să își 
amintească care este sarcina și să nu fie distras 
de alte fenomene. 

nyam. (termenul tibetan pentru „experiența 
meditației”). O experiență psihologică 
anormală, pasageră sau o experiență somatică 
care este declanșată de meditaţia adecvată. 
Pali Canon. Potrivit Școlii budiste Theravada, 
aceasta reprezintă cea mai timpurie compilaţie 

a învățăturilor lui Buddha existentă în 
vremurile noastre. 

prana. O formă de energie vitală, asociată în 
yoga indiană cu respirația. 

psihic. Mintea noastră obișnuită, 
condiționată, incluzând cele cinci simțuri, 
dimpreună cu fenomenele mentale conștiente 
și inconștiente - gânduri, sentimente, senzaţii 
etc, 

relaxare. Aici un antidot al agitației. 

samadhi. Vezi concentrarea într-un singur 
punct. 

samaya. Un jurământ sau un angajament 
tantric oferit de un profesor atunci când 
primeşti o împuternicire tantrică. 

samsara. În termeni simpli, o experiență 
supranaturală de viață după viaţă, pusă în 
mișcare de ignoranță. 

scenariu  hipnagogic. Apariţii mentale 
însuflețite, fantastice care se ivesc de obicei 
anterior visării. 

semn al visării. Un fenomen oniric care îi 
comunică celui care visează, datorită unei 
pregătiri anterioare, că el sau ea visează în 
momentul respectiv. 

shamatha. Vezi „calmul meditativ” 

shavasana. (termen sanscrit pentru „poziția 
mortului”). Poziție yoghică culcat pe spate. 
substrat. (în sanscrită: alaya) Spaţiul mental 
care îi apare conștiinței-substrat: un vid 
luminos în care sinele, alții și obiectele dispar. 
tărâmul buddha (sin. cu domeniul buddha). 
Un ţinut pur care a fost creat prin aspirația 
pozitivă a unui buddha sau bodhisattva (o 
ființă care se află pe calea virtuților perfecte 
către iluminare). 

vid. Lipsa existenţei inerente deopotrivă a 
fenomenelor și a dualității intrinseci dintre 
subiect și obiect. 

vigilență. Aici o atitudine mentală care 
contracarează dezinteresul. 

visare lucidă. Să fii conștient că visezi în timp 
ce experimentezi visele din somn. 

WILD. Metoda Inducerii Viselor Lucide 
în Stare de Veghe. Un termen inventat de 
Stephen LaBerge pentru practica intrării în 
starea de vis în mod conștient. 

yoga visului. O practică tradițională din cadrul 
budismului tibetan în care visele sunt folosite 
ca o cale spre trezirea spirituală. 


Lector activ. savant progresist şi unul 
dintre cei mai prolifici Scriitori ŞI 
traducători at budismului tibetan în 
Occident. B. Alan Walluce. doctor în 
[iloZOlit: caută, neincetat căi inovative 
de banane a apr acticilor contemplative 
bi > cu stiință vecidentală pentru a 
pr sa studiul minţii. 

